ועדת הכספים, כנסת 18, פרוטוקול מספר 463, 2010-08-12 10:15

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: על סדר היום הצעת חוק ייעול הליכי האכיפה ברשות ניירות ערך (תיקוני חקיקה), התש"ע-2010.

משה גפני: אנחנו ממשיכים במקום בו הפסקנו, תיקון חוק השקעות משותפות בנאמנות.

משה גפני: אני מבין שיש הרבה שינויים.

דניאל אילון: 3.	תיקון חוק השקעות משותפות בנאמנות     	בחוק השקעות משותפות בנאמנות, התשנ"ד-19945 –     	(1)	בסעיף 1 -     		(א)	אחרי ההגדרה "החלטה מיוחדת של בעלי יחידות" יבוא:     "חברה" – כהגדרתה בחוק החברות או חברת חוץ שנרשמה לפי סעיף 346 לחוק האמור".

דניאל אילון: (ב)	אחרי ההגדרה "מפיץ" יבוא:     "נושא משרה" – נושא משרה בכירה כהגדרתו בחוק ניירות ערך וכן, לגבי מנהל קרן – חבר ועדת השקעות כהגדרתה בסעיף 20(א) ולגבי נאמן – מי שממונה נאמן על מילוי חובות הנאמן ותפקידיו כאמור בסעיף 78".

שגית אפיק: אבל זה מרחיב ביחס לנושא משרה בכירה.

שגית אפיק: זה נושא משרה בכירה ועוד נושא משרה.

דניאל אילון: זה נושא משרה בכירה והוא מוסיף גם את חבר ועדת ההשקעות, ובתוך נאמן, כמי שממונה בנאמן על מילוי חובות הנאמן.

שגית אפיק: אבל אלה היו גם קודם.

דניאל אילון: הם נכתבו בנפרד לעניין בחינת המהימנות.

שגית אפיק: עכשיו אתם מאחדים את הכל ביחד.

שגית אפיק: כשנגיע למהימנות, נדבר על זה.

דניאל אילון: נכון.

דניאל אילון: במהות, הדבר היחיד ששונה זאת המילה "בכירה".

דניאל אילון: (2)	בסעיף 9 -     		(1)	אחרי סעיף קטן (א) יבוא:     "(א1)	לא יסרב יושב ראש הרשות לתת אישור כאמור בסעיף קטן (א) לחברה שמתקיימים לגביה התנאים האמורים באותו סעיף קטן, אלא אם כן העביר את הבקשה לדיון בפני ועדת הרשיונות, וועדת הרשיונות החליטה, לאחר שנתנה לחברה הזדמנות להשמיע את טענותיה, שלא לתת אישור כאמור מטעמים הנוגעים למהימנותה של החברה, של בעל שליטה בה, או של נושא משרה בכל אחד מהם".

דניאל אילון: (2)	בסעיף קטן (ב), אחרי "סעיף קטן (א), יבוא "ועל החלטת ועדת הרשיונות לפי סעיף קטן (א1)".

דניאל אילון: הסעיף הזה מדבר על הסדר מהימנות לנאמנים.

דניאל אילון: זה הסדר חדש.

דניאל אילון: ההסדר הזה בעצם מועתק מתוך תיקון 15 שגם הוא נמצא בהצעת החוק הממשלתית שמונחת בפני ועדת הכספים.

דניאל אילון: אנחנו שילבנו את זה, כפי שאנחנו יידענו את הוועדה, עוד מזמן.

דניאל אילון: שתי ההצעות נמצאות באתר הרשות חודשים ארוכים.

דניאל אילון: כיוון שכל ההיבטים האכיפתיים של ההצעה בתוך תיקון 15, לא רצינו שזה יפוצל לשניים.

דניאל אילון: אם זה הגדלת עיצומים, אם זאת בחינת המהימנות – כולם שולבו למקום של האכיפה.

דניאל אילון: כל מה שנמצא כאן זה בעצם הסדר זהה להסדר שאושר במסגרת חוק הייעול.

דניאל אילון: (3)	אחרי סעיף 9 יבוא:     		"9א.

דניאל אילון: חובת הודעה לרשות לעניין פגם במהימנות     (א)	נאמן יודיע לרשות על התקיימות אחת מהנסיבות המפורטות סעיף קטן (ב), בארץ או בחוץ לארץ, לגבי כל אחד מהמפורטים להלן, מיד כשנודע לו על כך.

דניאל אילון: (1)	הנאמן או נושא משרה בו.

דניאל אילון: (2)	בעל שליטה בנאמן או נושא משרה בו.

דניאל אילון: (ב)	(1)	הרשעה בעבירה.

דניאל אילון: (2)	הגשת כתב אישום או התקיימות הליך משמעתי, בשל ביצוע עבירה.

דניאל אילון: (3)	חקירה או בירור מינהלי בקשר עם ביצוע עבירה או הפרה של הוראות דין כלכלי, על ידי רשות המוסמכת לנהל חקירה או הליך בירור מינהלי, לפי העניין.

דניאל אילון: (4)	תשלום חבות כספית כחלופה להליך פלילי, בקשר עם הפרת הוראה מהוראות דין כלכלי, וכן קיומו של הליך מינהלי בשל הפרת הוראות כאמור, שתוצאתו האפשרית היא הטלת אמצעי אכיפה מינהלי.

דניאל אילון: (5)	תשלום עיצום כספי או קבלת דרישה לתשלום כאמור, בשל הפרת הוראות דין כלכלי.

דניאל אילון: (6)	פסק דין בתביעה אזרחית או תביעה אזרחית שהוגשה בשל הפרת הוראות דין כלכלי, לרבות בדרך של תביעה מכוח סעיף 63 לפקודת הנזיקין, ובלבד שתביעה כאמור כללה טענת תרמית או רשלנות.

דניאל אילון: (ג)	הודעה כאמור בסעיף קטן (א) לא תהיה פתוחה לעיון הציבור, אלא אם כן קיימת לגביה חובת הגשת דוח לפי סעיף 72(א) לאור חשיבות המידע הכלול בה למשקיע סביר השוקל לרכוש או לפדות יחידה.

דניאל אילון: (ה)	בסעיף זה -     "הוראות דין כלכלי" – הוראה מהוראות הדינים המנויים להלן בהגדרת "עבירה".

דניאל אילון: "חבות כספית כחלופה להליך פלילי" – כהגדרתה בסעיף 260 לחוק החברות.

דניאל אילון: "עבירה" – עבירה לפי אחד החוקים המפורטים להלן, למעט עבירה שדינה קנס בלבד: חוק זה, חוק ניירות ערך, חוק הסדרת העיסוק, פקודת החברות, חוק החברות, חוק הבנקאות, פקודת הבנקאות 1941, חוק הבנקאות (שירות ללקוח) התשמ"א-1981, חוק הפיקוח על שירותים פיננסיים (ביטוח) התשמ"א-1981, חוק הפיקוח על המטבע, פקודת מס הכנסה, חוק מיסוי מקרקעין (שבח ורכישה) התשכ"ג-1963, חוק מס ערך מוסף התשל"ו-1975, פקודת המכס, חוק היטלי סחר ואמצעי הגנה התשנ"א-1991, חוק ההגבלים העסקיים התשמ"ח-1998, חוק הפיקוח על שירותים פיננסיים (עיסוק בייעוץ פנסיוני ובשיווק פנסיוני) התשס"ה-2005, חוק הפיקוח על שירותים פיננסיים (קופות גמל) התשס"ה-2005, או עבירה אחרת שמפאת מהותה, חומרתה, או נסיבותיה אין אדם ראוי להיות בעל תפקיד במנהל קרן או בנאמן, לפי העניין, או להחזיק אמצעי שליטה במנהל קרן, לרבות עבירה לפי דין זר ולרבות עבירת משמעת".

דניאל אילון: הסעיף הזה הוא סעיף שמקביל, הוא סעיף שנקבע בחוק הייעוץ, לרבות חובת ההודעה והמגבלות שלה.

שגית אפיק: ההגדרה של עבירה היא מאוד מאוד רחבה.

דניאל אילון: נכון.

דניאל אילון: ההגדרה הזאת באה לזהות ולהבחין.

ציון פיניאן: כאן זה מיצוי כל העבירות הכלכליות?

דניאל אילון: ראשית, העבירה היא לא חדשה אלא היא קיימת גם היום בחוק.

דניאל אילון: שנית, היא נועדה לבחון את שאלת המהימנות ודווקא לציין שעבירות, גם אם הן עבירות חמורות כמו למשל אינוס, חומרתן אינה מספקת ומה שצריך לבדוק זה את אותן עבירות כלכליות וזיהינו מה הן עבירות כלכליות.

דורית גילת: גם היום יש הגדרה של עבירה - בסעיף 23 לחוק – עם כל הרשימה או כמעט עם כולה.

דורית גילת: אולי נוסף חוק איסור הלבנת הון שלא היה קודם.

דניאל אילון: חוץ מעבירות כמו הלבנת הון ודברים קצת יותר עדכניים.

משה גפני: למה זה קשור לאכיפה המינהלית?

דניאל אילון: ההצעה הזאת מטפלת באכיפה מינהלית על ההיבט של עיצומים כספיים והוועדה והיא צריכה לדון בממשק מה בין הכרעות של ועדת אכיפה מינהלית בהן היא יכולה להגביל עיסוק לבין בחינות של ועדת הרשיונות של המליאה או הרשות עצמה, כאשר היא בוחנת נטילת רשיון מטעמים של מהימנות.

דניאל אילון: יש ביניהם כאילו איזשהו ממשק.

משה גפני: המותב יכול על סמך החוקים האלה?

דניאל אילון: כבר היום הרשות בוחנת.

משה גפני: אני לא שואל שאלה מהותית אלא אני שואל שאלה פרוצדורלית.

משה גפני: האכיפה המינהלית היא חוק ברור.

משה גפני: זאת אומרת, אנחנו כבר מתחילים להבין מה אתם רוצים.

משה גפני: אני שואל מה עכשיו הנושא.

משה גפני: אתם מוסיפים על הדרך עוד דברים?

דניאל אילון: לא. בדקת בישיבה הקודמת ביחס לייעוץ והייתה הפניה להגדרת עבירה.

דניאל אילון: זאת אותה הגדרת עבירה שנמצאת כאן.

משה גפני: עכשיו אנחנו עושים זאת על היועצים.

דניאל אילון: אנחנו עושים את אותו הסדר עליו דיברנו בפעם הקודמת ביחס לפונקציות הרלוונטיות במנהל קרן, שזה מנהל הקרן, הנאמן ובעל היתר שליטה.

דניאל אילון: זה בדיוק אותו ההסדר שדנו בו בישיבה הקודמת לגבי מנהלי תיקים ובעלי רשיון ייעוץ.

ירון טל: נאמן הוא למעשה הפונקציה הפיקוחית הרלוונטית לקרנות הנאמנות.

ירון טל: החוק למעשה מטיל עליו כל מיני תפקידים ומכוח זה הוטלה עליו עכשיו החובה להודיע לרשות בקרות אחת ההפרות האלו או העבירות האלה.

משה גפני: אגב, נציגי לשכת הדין כאן?

דוד ברלנד: כן.

משה גפני: אני מתכתב עם יורי גיא-רון בעניין האכיפה המינהלית.

משה גפני: אנחנו שלחנו לו מכתב ולא קיבלנו תשובה, אבל אחרי כן הייתה כתבה בעיתון והוא כתב לי אודות הכתבה בעיתון.

משה גפני: הכתבה בעיתון יותר חשובה ממכתב של מנהל הוועדה.

משה גפני: כבר עניתי לו והמכתב נשלח היום בדואר.

ירון טל: אם יורשה לי להשלים את מה שרציתי לומר.

משה גפני: זכות הדיבור היא שלך ואני שומר לך אותה, אבל עם לשכת עורכי הדין יש לי התכתבות.

דוד ברלנד: לשכת עורכי הדין מכבדת מאוד את המעמד כאן, את הוועדה ואת הדיון היפה שמתקיים כאן.

דוד ברלנד: אנחנו גם נהגנו כעצתך וישבנו שעות רבות עם הרשות והגענו לסוג מסוים של הסכמות.

דוד ברלנד: הנוכחות שלנו כאן, אני חושב שהיא די משמעותית ואני חושב שהיינו ברוב מכריע של הדיונים.

דוד ברלנד: מעבר לזה, אנחנו בסופו של דבר עושים את הדבר בהתנדבות ואנחנו משתדלים מאוד ומאוד מכבדים את המעמד, אותך ואת הדיון שאתה מוביל כאן.

דוד ברלנד: חשוב שזה ייאמר לפרוטוקול.

משה גפני: תודה רבה.

משה גפני: אני מודיע לך שאני מאוד מכבד את לשכת עורכי הדין, מאוד מאוד, ואני אפילו מופיע בכנסים השנתיים כאשר אני מוזמן.

משה גפני: שגם זה יהיה רשום בפרוטוקול, שאני מכבד את לשכת עורכי הדין.

דוד ברלנד: יש כאן באמת דיאלוג.

משה גפני: לא היה שום דיאלוג בחוק הזה.

דוד ברלנד: היה דיאלוג.

משה גפני: יש לי הרבה מה לומר על הדיון הזה שהתקיים.

משה גפני: אנחנו לקראת סופו, אבל בסדר.

משה גפני: מישהו היה צריך לקום כאן.

משה גפני: מישהו היה צריך לקום.

משה גפני: כך אני הייתי נוהג.

משה גפני: אני לא מבקש את זה מאף אחד אחר אלא מעצמי.

משה גפני: מישהו היה צריך לקום ולומר שיש בעיות חוקתיות בחוק הזה.

משה גפני: זאת רפורמה קשה.

משה גפני: אנחנו מסכימים לה מכיוון שיש ביטוח.

משה גפני: אם לא יהיה ביטוח, אנחנו מעלים את כל הטענות.

משה גפני: אף אחד לא אמר את המשפט הזה, לו חיכיתי בכל הישיבות.

משה גפני: אחרי כן יושבים לך שופטים בבית המשפט העליון שבאים ללשכת עורכי הדין באילת וחברים בכירים בלשכת עורכי הדין ומעבירים ביקורת על הכנסת על כך שהיא מעבירה רפורמה אנטי חוקתית כזאת.

משה גפני: נורא נחמד.

משה גפני: אנחנו צריכים לעשות את העבודה השחורה?

משה גפני: אני מקבל משכורת בשביל לא להיות כאן ואני כאן בהתנדבות.

דוד ברלנד: חשוב לומר כדי שכולם ידעו שבלשכת עורכי הדין ישבו שתי ועדות מקצועיות בראשן עומדים שני עורכי דין מהמובילים בתחום.

משה גפני: אין לי טענות.

משה גפני: הקדמתי ואמרתי שאני מכבד את לשכת עורכי הדין.

משה גפני: אני חושב שאנשים חשובים ורציניים יושבים שם.

משה גפני: בוועדות הכנסת וגם בוועדת הכספים התרומה שלכם היא תרומה רבה מאוד.

משה גפני: אין ויכוח.

משה גפני: לא הבנתי את ההתנהגות הזאת כי אני רציתי דיון פורה ושהכל יהיה כאן ולא באילת.

דוד ברלנד: מר גפני, אנחנו בסופו של דבר פעלנו כעצתך.

דוד ברלנד: ישבנו שעות.

משה גפני: אין לי טענות.

משה גפני: להפך, אחרת לא היינו מתקדמים.

דוד ברלנד: ישבנו שעות רבות והקדשנו באמת מאות שעות.

דוד ברלנד: אני חושב שנעשתה עבודה  רבה.

דוד ברלנד: יש אנשים שהולכים ואומרים שעשית, לא פרסמת, לא עשית אבל אנחנו בלשכה עובדים בצורה אחרת ועובדים קשה מאוד מאחורי הקלעים.

דוד ברלנד: אני חושב שהתוצאות הן מרשימות מאוד בחוק ואני יכול גם למנות בפניך את אותם סעיפים שהרשות ישבה  לגביהם עם הלשכה והגענו להישגים מאוד מרשימים לדעתנו.

דוד ברלנד: לעולם אי אפשר להגיע למצב בו כל הצדדים יהיו מרוצים.

משה גפני: יש לי רק בקשה אחת.

משה גפני: אני גם לא מבקש את זה כי אני דווקא אוהב ויכוחים ודיאלוגים.

דוד ברלנד: אני  לא רואה את זה כוויכוח.

משה גפני: אני גם אוהב התקפות.

משה גפני: אני אוהב את זה ואין לי תלונות.

דוד ברלנד: אני מקווה שאתה לא רואה את דבריי כך.

משה גפני: לא, להפך.

משה גפני: אני שמח על זה.

משה גפני: אני רק אומר שהחוק הזה יעבור בעזרת השם.

משה גפני: הוא יעבור בצורה כזאת או אחרת, אבל הוא בדרך לעבור.

משה גפני: בהתקפה הראשונה של לשכת עורכי הדין או של משפטנים מלשכת עורכי הדין שיאמרו שזה לא חוקתי, שזה לא מידתי וכולי, אני אומר גם את דבריי.

משה גפני: מה לעשות, אני לא יודע אם הקדוש ברוך הוא נתן לי שכל אבל הוא נתן לי פה גדול.

דוד ברלנד: אני מאוד מקווה שאתה מודע לעובדה שאנחנו מהגורמים היותר דומיננטיים.

משה גפני: אני מודע לכל.

משה גפני: פתאום אני מתחיל לקבל מבול של מכתבים, אחרי שאנחנו שוברים כאן את הראש ואני משתעמם כאן ישיבה אחרי ישיבה.

דוד ברלנד: אני מאוד מצטער שזאת הרגשתך.

משה גפני: זה בסדר גמור.

משה גפני: אני מקבל את זה.

דוד ברלנד: אני אשמח להעביר ללשכתך את ההישגים של הלשכה מול הרשות לאורך כל החוק כפי שאנחנו רואים את זה.

משה גפני: זאת אומרת, יש לכם הישגים ואני שמח על ההישגים האלה ומבחינתכם החוק הזה הוא טוב.

דוד ברלנד: שוב, אנחנו לא יכולים להגיע למאה  אחוזי הסכמה.

משה גפני: אבל שמונים אחוזים הוא טוב.

דוד ברלנד: אותם עניינים מהותיים שמר שמעונוב מנה בפגישה הראשונה של חופש עיסוק, של הרכב הוועדה ---

משה גפני: באתם על סיפוקכם.

דוד ברלנד: מה זה באנו על סיפוקנו?

דוד ברלנד: אני חושב שהגענו לסוג מסוים של הסכמות שאנחנו מסוגלים לחיות אתן.

משה גפני: זה בסדר.

משה גפני: זאת אומרת, זה יהיה חוק ראוי.

משה גפני: למה אתה מפחד להגיד את זה?

משה גפני: הרי הגעתם להישגים.

דוד ברלנד: באותן נקודות שאנחנו הצבענו עליהן, אנחנו חושבים שהוא ראוי.

משה גפני: יירשם בפרוטוקול שנציג לשכת עורכי הדין אומר שהחוק ראוי.

דוד ברלנד: יש איזונים באותם מקומות.

משה גפני: איזונים.

משה גפני: גם זאת מילה טובה.

משה גפני: אני כבר רואה את העימות הבא.

דוד ברלנד: אני לא רואה את זה כעימות.

משה גפני: לא חשוב.

משה גפני: זה טוב, זה מפרה את המחשבה.

דוד ברלנד: אנחנו פעלנו כעצתך.

משה גפני: זה בסדר.

משה גפני: אני ממש מודה לכם.

משה גפני: אני רק אומר שיגיע הוויכוח.

משה גפני: באמת החוק הזה הוא חוק חשוב ולפי דעתי הוא צריך לעבור.

משה גפני: הוא בסדר וצריך לעשות איזונים.

משה גפני: היות שלא למדתי משפטים, אני כל הזמן לומד מלים טובות כאלה.

דוד ברלנד: אני יכול למנות בפני כל החברים את ההישגים החשובים.

משה גפני: לא. כשיהיה לי עימות בלשכת עורכי הדין ויקום מישהו כזה, משפטן בכיר ודגול ויאמר שאנחנו, הכנסת, לא חושבים מספיק, אתם עושים חוקים ויש להם אחר כך בעיות חוקתיות, דבריך יצוטטו, שיש איזונים וזה חוק ראוי.

דוד ברלנד: באותן נקודות.

דוד ברלנד: בסך הכל שלוש נקודות.

משה גפני: למה אתה מסתייג?

דוד ברלנד: לא מסתייג.

דוד ברלנד: אני רוצה שהדברים יהיו ברורים.

דוד ברלנד: אנחנו כעורכי דין מדברים עובדות.

משה גפני: מה עורכי דין מדברים?

דוד ברלנד: אלה עובדות.

דוד ברלנד: אני יכול לדבר בשמי.

דוד ברלנד: אני מדבר בשם העובדות ואלה הן העובדות.

משה גפני: תודה.

משה גפני: אני מודה לך.

ירון טל: אני מסתכל על ההגדרה של החובות שחלות כעת על הנאמן.

ירון טל: אנחנו מבינים מה שבעצם עומד מאחורי תכלית הסעיף הזה ויש לו שתי תכליות: האחת, מבחינתה של הרשות לבחון אם אין פגם במהימנות כדי להחליט אם מי שמעונין לכהן כנאמן או כמנהל קרן, יש מקום שהוא יוכל לשמש בתפקידו ולקבל רשיון לכך.

ירון טל: זאת תכלית אחת, אבל עכשיו נכנסת כאן תכלית נוספת והיא שמטילים על הנאמן חובה גם להודיע לרשות אם הגיע לידיעתו בעת מילוי תפקידו כנאמן של הקרן אם למשל מנהל הקרן עבר עבירה, על אחת מהעבירות הכלכליות.

ירון טל: אנחנו עוברים כאן על הרשימה ורואים עבירה זו ואחרת ויכול שיש מקום לקצר את הרשימה או להרחיב אותה, אבל אנחנו מגיעים לסופה ומסתבר בסוף הרשימה שיש עוד עבירה כללית לא מוגדרת שאומרת עבירה אחרת שמפאת מהותה, חומרתה או נסיבותיה, אין אדם ראוי להיות.

משה גפני: מה אתם אומרים?

משה גפני: הוא צודק.

דניאל אילון: אנחנו חושבים שלא.

דניאל אילון: אנחנו חושבים שנאמן שכל תפקידו הוא להיות הגורם המבקר את מנהל הקרן שהוראות הדין מתקיימות בו, שהנכסים נשמרים כפי שהם צריכים להיות, הוא הגורם בין הראשונים בתוך הפונקציות, כמו מנהל הקרן לפחות, שחייב שתתקיים בו דרישת המהימנות.

דניאל אילון: תמיד דרישת המהימנות היא פונקציה של שורה של הוראות שרישומן בחוק יכול להיתפס בהם דברים חמורים כקלים.

דניאל אילון: כך למשל אם במסגרת מהימנות בודקים אם אדם מגיע בגילופין לעבודה, ברור שצריכה להיות מידתיות.

דניאל אילון: אם אדם שתה כוס בירה בלילה, זה לא נחשב אדם שמגיע בגילופין.

משה גפני: יש לי שאלה.

משה גפני: היות שאני לא משתחרר מהכולל בו למדתי, אחד מהכללים הוא שכלל ופרט אין בכלל אלא מה שבפרט.

משה גפני: אם את כותבת סעיף שעבירה שמפאת מהותה, חומרתה ונסיבותיה וכולי, אז אפשר לבטל לו את הכל, למה כתבת את כל מה שיש קודם?

דניאל אילון: אפשר לראות מבנה כזה גם בסעיף 226 אליו נגיע בהמשך.

משה גפני: את קראת ולא הספקתי לעקוב אחריך.

משה גפני: אם כן, לשם מה את מוסיפה את זה?

משה גפני: אם את מוסיפה, את תפרטי הלאה.

משה גפני: לא איכפת לי שיהיו עוד שני עמודים.

משה גפני: עבירה שמפאת חומרתה, מהותה, נסיבותיה – תאמרי מה הן ונכתוב את זה.

משה גפני: זה מחשיד קצת.

משה גפני: אם לא הייתי מכיר אתכם, הייתי חושב שאתם מתכוונים לעשות דברים נגד נאמני ההשקעות ולתפוס אותם סתם על דברים סתמיים, אבל היות שאני מכיר אתכם ויודע שאתם אנשים רציניים, לכן אתם מתכוונים לדברים רציניים, אבל למה אתם כותבים את זה?

דניאל אילון: ראשית, זה לא חידוש.

דניאל אילון: לא ביחס לחוק הקרנות כי זה נמצא גם היום בסעיף 23, ולא ביחס לחקיקה בכללותה כיוון שאם רואים למשל את סעיף 226 לחוק החברות שאומר מתי דירקטור מנוע מלכהן כדירקטור בחברה, אז יש רשימה של עבירות ספציפיות.

משה גפני: וכתוב הסעיף הזה?

דניאל אילון: כן.

משה גפני: מה אתה אומר?

משה גפני: היא צודקת.

ירון טל: אני חושב שלא ואני אסביר למה.

ירון טל: אם הנאמן הוא גורם פיקוחי, ואין על כך מחלוקת.

משה גפני: היא טוענת שהם לא המציאו כאן את הגלגל ומה שכתוב כאן, הוא לא חידוש.

משה גפני: בחוקים דומים יש פירוט של החקיקה בעניין וגם מוסיפים את הקטע האחרון עליו אתה מתרעם.

משה גפני: הוא כבר קיים.

ירון טל: אני אסביר למה אני מתכוון.

ירון טל: אני מתייחס רק לנושא של חובת ההודעה, לא לעצם השאלה אם עבירה כזאת באמת רלוונטית.

שגית אפיק: היום יש לכם חובת הודעה בחוק השקעות משותפות בנאמנות?

דניאל אילון: לא.

ירון טל: זה לא קיים היום.

ירון טל: המשמעות היא שאני כנאמן נניח פותח את העיתונות בבוקר וקורא שהחשב שעונה להגדרת נושא משרה היום ומנהל הקרן נמצא נוהג בגילופין.

ירון טל: זה באמת מאוד מעניין.

ירון טל: עכשיו אני צריך לחשוב עם עצמי אם זאת עבירה שמפאת חומרתה ונסיבותיה.

דניאל אילון: מצוין.

דניאל אילון: הדוגמה שזה עתה ניתנה, היא מצוינת.

ירון טל: סליחה, אני רוצה להמשיך את דבריי.

ירון טל: תבוא גם הרשות, מאחר שהיא באמת גורם מקצועי ואנחנו מכבדים אותה, ותאמר שהכותרת, היכן שכתוב נודע לו, זה לא נודע לו בצורה פסיבית אלא הוא צריך לפקח על הידיעה שלו, הוא צריך ליזום, הוא צריך לשלוח שאלונים לבעלי השליטה של מנהלי הקרן ולברר האם התקיימה איזושהי עבירה שמפאת חומרתה, נסיבותיה או מהותה נעברה כזאת עבירה.

שגית אפיק: המבחן של אין הוא ראוי הוא מבחן שתבדקו אותו בדיעבד.

שגית אפיק: תסבירי גם מי יחליט שהוא לא היה ראוי כי את תבדקי את הדבר הזה בדיעבד ולא ברגע המעשה.

שגית אפיק: ברגע המעשה, מי שיצטרך לבדוק את עצמו, זה באמת הנאמן.

שגית אפיק: תסבירי את המבחן.

דניאל אילון: אלו כאן כמה נקודות ואני אנסה לענות על כולן.

דניאל אילון: ראשית, השתדלנו מאוד לדבוק במינוחים ששגורים היום בחקיקה הישראלית כדי שאפשר יהיה לשתות לתוכם את הפסיקה הקיימת ביחס אליהם.

דניאל אילון: נודע לו, זה מונח שקיים לגבי החובה של דוח מיידי בחוק ניירות ערך.

דניאל אילון: לגבי החובה לדווח, גם היום המבנה הזה שנושא משרה צריך, כל החבויות הן לתאגיד המדווח, אבל כדי שהתאגיד המדווח יוכל לעמוד בחבויות שלו, צריך נושא המשרה לדווח לו על כל הדברים – המבנה הזה בדיוק קיים כבר בחקיקה הישראלית.

דניאל אילון: דווקא אני מודה לידידי על הדוגמה של הגילופין ולא במקרה הבאתי אותה קודם לכן.

דניאל אילון: בדיוק בגלל שיש דברים שהם בסיס לבחינת מהימנות אבל הם אמורפים, נזילים.

דניאל אילון: לא דרשנו ממנו להצהיר עליהם אלא רק הודעה על עניינים קונקרטיים.

משה גפני: תודה.

משה גפני: יש עוד הערות?

משה גפני: תמשיכי להקריא.

דניאל אילון: (4)	אחרי סעיף 10 יבוא -     		"10.

דניאל אילון: ביטול או התליה של אישור נאמן     (א)	מצא יושב ראש הרשות כי התקיימו לגבי נאמן נסיבות המנויות ברשימה לפי סעיף קטן (ב), המעידות על פגם במהימנותו של נאמן, של בעל שליטה בו או של נושא משרה בכל אחד מהם, וסבר כי הפגם ניתן לתיקון, רשאי הוא להורות על תיקונו בתוך תקופה שיקבע.

דניאל אילון: לא היה הפגם ניתן לתיקון או חלפה התקופה שקבע יושב ראש הרשות והפגם לא תוקן, רשאית ועדת הרשיונות, לאחר שנתנה לנאמן הזדמנות לטעון את טענותיו, להתלות את האישור שניתן לו לשמש כנאמן או לבטלו.

משה גפני: תוסיפי שיושב ראש הרשות יצטרך לנמק את החלטתו בכתב.

דניאל אילון: אני לא זוכרת מה קבענו בחוק הייעוץ.

משה גפני: מה שקבעתם, צריך לשים את זה גם שם ואני אומר לך למה.

משה גפני: לירון טל יש טענה נכונה, אבל גם הטענה שלך נכונה.

משה גפני: לכן קיבלתי את הטענה שלך ולא את הטענה שלו, אבל מכיוון שהטענה שלו נכונה, היות שזה באמת כמו ששגית אומרת, זה יהיה בדיעבד, אני מבקש שיהיה נימוק בכתב שמי שקבעו לגביו שמתלים את הרשיון שלו, שהוא יוכל לעתור או שהוא יוכל להתמודד.

משה גפני: אני לא בעד לעתור, זאת אומרת, יושב ראש הרשות, מכיוון שהוא יודע שזה לא דבר סתמי אלא הוא צריך לנמק את זה והוא צריך לכתוב את הדברים וכולם יראו את זה.

משה גפני: האדם שהיתלו לו את הרשיון יראה, ולכן יושב ראש הרשות יותר ידקדק עם עצמו בעניין.

משה גפני: אם כן, תוסיפו את זה.

קריאה: זה לא יושב ראש הרשות אלא ועדת הרשיונות.

משה גפני: כתוב שמצא יושב ראש הרשות.

שמשון אלבק: מצא יושב ראש הרשות זה לקולה.

שמשון אלבק: הוא יכול לאפשר לו לתקן.

שמשון אלבק: ועדת הרשיונות היא זו שמחליטה ולכן ועדת הרשיונות תנמק.

שמשון אלבק: כבר היום ועדת הרשיונות מנמקת ואין בעיה בזה.

משה גפני: אני לא רואה שזה לקולה.

משה גפני: זה לקולה?

שמשון אלבק: כן.

דניאל אילון: פרוצדורלית יושב ראש הרשות מזהה פגמים.

משה גפני: נכון, אתה צודק.

משה גפני: בסדר.

משה גפני: ועדת הרשיונות תנמק.

שמשון אלבק: אין שום בעיה.

דניאל אילון: (ב)	הרשות תקבע רשימה של נסיבות שיש בהן כדי להעיד על פגם במהימנותו  של נאמן, של בעל שליטה בו או של נושא משרה בכל אחד מהם.

דניאל אילון: רשימה כאמור:     (1)	תפורסם באתר האינטרנט של הרשות והודעה על פרסום הרשימה ועל כל שינוי שלה ומועד תחילתם, תפורסם ברשומות.

דניאל אילון: (2)	פורסמה לראשונה, לא תחול על הליך ביטול או התלייה של אישור נאמן לפי סעיף זה טרם חלוף שלושים יום ממועד פרסומה.

דניאל אילון: (3)	השתנתה, לא יחול השינוי ביחס להליך כאמור בפסקה (2) שנפתח טרם חלוף שלושים יום ממועד פרסומו של השינוי.

ירון טל: אני חושב שכאן יש פתרון לסוגיה שהעליתי קודם.

ירון טל: כאן הרשות מודעת לפגמים שאי אפשר לצפות מראש והיא תפרסם ברשומות את מהותם.

ירון טל: אותו הדבר, לטעמי, והטענה לא התקבלה, צריך להחיל גם על אותן עבירות שלא יודעים מראש מה הן.

ירון טל: תפרסם הרשות – לגבי הסעיף הקודם – רשימה כזאת וידעו הנאמנים איזה הודעה צריך למסור לרשות אם גילו שמנהל הקרן הפר את אותה עבירה.

ירון טל: יש מנגנון שכתוב גם כאן ואפשר ליישם אותו גם על הסעיף הקודם.

דניאל אילון: כיוון שהעבירות הן גם לפי דין זר, לעתים אנחנו יכולים לא לדעת.

דניאל אילון: יתכן למשל שאותה עבירה במהות, העבירה היא למשל ניהול קרנות, משהו שקשור לחקיקת בכר, אבל היא קיימת בארצות הברית ושם הם עשו עבירה בגדול כאשר נושא משרה בכיר שם ישב במאסר.

דניאל אילון: כל הדברים האלה מתקיימים שם, אבל השם הוא לא בדיוק אותו שם.

דניאל אילון: אנחנו לא רוצים להיות במצב שעוקפים אותנו.

דניאל אילון: הניסוח הזה הוא ניסוח קיים ואנחנו לא חושבים שצריך לסטות ממנו.

שמשון אלבק: אני אוסיף על זה עוד מילה.

שמשון אלבק: אנחנו הרי נפרסם רשימה של מהו פגם במהימנות.

שמשון אלבק: מהרשימה הזאת אפשר יהיה לגזור איזה עבירות נוספות צריך לדווח עליהן ועל איזה עבירות נוספות לא צריך לדווח.

שמשון אלבק: אני חושב שהדבר הזה הוא די ברור ואם יש ספק, ידווחו.

ירון טל: אפשר להבהיר את זה בסעיפים ואז יהיה ברור.

דניאל אילון: אני גם מזכירה שגם כאשר יש רשימה מפרטת, בתי המשפט מפרשים אותה שעל אף שהיא לא סדורה, היא לא ממצה, רואים בה כיוון של איזה סוג של עבירות אפשר לכלול בה.

דניאל אילון: לא נוכל לכלול פתאום עבירה שהיא שונה בתכלית השינוי מסוג העבירות שמנויות כאן ברשימה.

דניאל אילון: גם אין לנו כוונה כזאת.

שגית אפיק: לי יש בעיה עם "פורסמה לראשונה, לא תחול על הליך ביטול או התלייה".

שגית אפיק: למה זה על ההליך?

דניאל אילון: זה הנוסח.

שגית אפיק: אני יודעת שביקשתי שזה ייכנס כי הכנסנו את הפרסום לראשונה ואת תחילת שינוי, אבל הכוונה היא שזה יחול לא לגבי הליך קיים אלא שהוא בעת המעשה יוכל לדעת מה הדין שאתם מבקשים ממנו.

שגית אפיק: הליך ביטול, הוא כבר בהליך.

שמשון אלבק: יש מצבים  שגם בלי הרשימה, יש פגם במהימנות.

שמשון אלבק: הרשימה רק יוצרת קודיפיקציה.

שמשון אלבק: היא רק מצלמת מצב.

שגית אפיק: המטרה שלה היא גם לקבוע את הדין לכאורה, משום שכך הוא ידע.

שמשון אלבק: יש מצבים בהם הבן אדם יודע והוא יודע שיש פגם במהימנות.

שמשון אלבק: אם למשל ביצע עבירה, כתוב כאן בחוק שהוא ביצע עבירה כלכלית או שהוגש נגדו כתב אישום בעבירה כלכלית, הרשימה כשלעצמה לא תשנה את המצב הקיים.

שמשון אלבק: לכן היא לא תחול על הליכים קיימים והיא לא תוכל להוסיף על המצב הקיים ולא תוכל לשנות מצב קיים.

דניאל אילון: הרשימה משחקת לשני הכיוונים.

שמשון אלבק: המצב הקיים, הוא קיים כבר היום בלי הרשימה.

שמשון אלבק: אם אנחנו נכתוב את זה, זאת אומרת שאז לא תפורסם רשימה.

שמשון אלבק: המשמעות היא שזה רק משנה את המצב הקיים אבל המצב הקיים כפי שהוא, הוא קיים.

דניאל אילון: הרשימה מסנדלת את שני הצדדים.

דניאל אילון: אם ברשימה למשל לא כתוב אינוס, זה אומר שאם אדם ביצע אונס, אני צריכה לחכות את פרק הזמן הזה ועד שאני לא אפרסם ויחלוף הזמן, אני מנועה.

דניאל אילון: גם אם זה לא נראה לי, זאת עבירה מסוג אחר לחלוטין, אני לא יכולה על בסיס המעשה הזה לפסול את רשיונו.

דניאל אילון: יחד עם זאת, אני לא יכולה לצלם את המעשים מפני שאם יש משהו שהוא היה פגום עוד לפני פרסומה של הרשימה, והרשימה מגלמת את זה.

דניאל אילון: גם היום אסור לעסוק.

דניאל אילון: גם היום יש פגם במהימנות, גם היום אסור לעסוק למי שעובר עבירות.

דניאל אילון: הרשימה הזאת עושה תיעוד של רשימת העבירות, בין אם הוא ביצע אותן קודם לכן ובין אם הוא ביצע אותן לאחר מכן.

משה גפני: דניאל, יש לי שאלה אליך.

משה גפני: היות שמונחת הצעת חוק נוספת שלכם על שולחן הוועדה, הצעת חוק השקעות משותפות בנאמנות, הקטע הזה לא נמצא בחוק.

משה גפני: את יכולה לומר לי למה?

משה גפני: הקטע של עבירה אחרת שמפאת מהותה, חומרתה או נסיבותיה, לא נמצא.

דניאל אילון: זה לא נמצא בתיקון 15?

משה גפני: לא.

דורית גילת: זה נמצא היום בחוק.

משה גפני: חוק הבנקאות נמצא היום בחוק?

דניאל אילון: לדעתי ההפניה לעבירה שם היא כהגדרתה בסעיף ואז לא צריך היה לשנות אותה.

משה גפני: למה אין כאן חוק איסור הלבנת הון?

דורית גילת: זה נכנס בתיקון 15 ועכשיו העברנו את התיקון.

משה גפני: למה זה לא מופיע בחוק כאן?

משה גפני: אני השוויתי את מה שיש כאן לכאן.

משה גפני: כאן הורדתם את איסור הלבנת הון והוספתם את חוק הפיקוח על שירותים פיננסיים (קופות גמל).

דניאל אילון: ככל שאני זוכרת – ואני מקווה שאיני מטעה את הוועדה – לא נדרשנו שם לתיקון ההגדרה, לחלק הנוסף שנמצא בסוף, לא נדרש היה להזכיר אותו כיוון שהוא ממילא נמצא בתוך ההגדרה של עבירה.

דניאל אילון: לכן הוא לא תוקן.

דניאל אילון: אם הוספנו את חוק איסור הלבנת הון או לא במסגרת הכחול, אני לא זוכרת.

דניאל אילון: יש כמה חיקוקים חדשים שהוספנו אותם.

משה גפני: יכול להיות שאני טועה, יכול להיות שאת לא זוכרת ויכול להיות שבאמת יש שינויים.

משה גפני: אני רוצה רק שתדעי מה ההבדל בין הצעת החוק שעברה ביוני במליאה והועברה לוועדת הכספים, תיקון מספר 15, לבין ההצעה עליה אנחנו מדברים עכשיו.

משה גפני: מה שמופיע בתיקון 15 זה איסור הלבנת הון שלא מופיע בחוק הזה.

דניאל אילון: איסור הלבנת הון מופיע.

דניאל אילון: הנה, אני מחזיקה עכשיו את החוק מולי.

דניאל אילון: חוק איסור הלבנת הון נמצא בסעיף 3(א), הגדרת עבירה.

שמשון אלבק: אז זאת טעות.

משה גפני: תאר לך שהייתי מתאמץ גם בסעיפים אחרים.

משה גפני: עכשיו אני אומר לכם מה הוספתם כאן ואין כאן.

משה גפני: כאן הוספתם חוק הפיקוח על שירותים פיננסיים (קופות גמל) ואין את זה כאן.

משה גפני: גם כאן טעות?

שמשון אלבק: במהות שתיהן עבירות כלכליות.

שמשון אלבק: בוודאי הלבנת הון.

דניאל אילון: חוק הפיקוח על קופות גמל לא נמצא?

יעקב אדרי: הרב גפני, זה מקרי שזה כאן ולא כאן?

משה גפני: אין לי מושג.

משה גפני: אני ביקשתי את החוק הזה כיוון שבחוק הזה יצאו ממנו סעיפים ונכנסו לכאן.

משה גפני: זאת אומרת, אנחנו צריכים לטפל גם בחוק הזה וגם הוא חוק גדול שגם בו יידרש זמן.

דניאל אילון: במהות אין הבדל.

דניאל אילון: אתה מצביע על שגגה שכנראה נפלה בטקסט.

משה גפני: אני לא חושב שמשהו נעשה כאן בכוונה.

משה גפני: רציתי לעבור סעיף סעיף בגלל הסיפור הזה של הדבר המהותי שבו עבירה אחרת שמפאת מהותה לא מופיעה בחוק הזה.

משה גפני: כאן זאת כבר לא יכולה להיות טעות.

דניאל אילון: בסעיף שמייצר את המהות, שהוא סעיף בחינת המהימנות, כתוב שיבחנו עבירה כפי היא מוגדרת בסעיף ההגדרות, לרבות עבירה שמפאת מהותה ונסיבותיה.

משה גפני: איפה?

דניאל אילון: בכמה מקומות.

קריאה: מי יבחן?

קריאה: הרשות תבחן או הנאמן?

דניאל אילון: הנה, בסעיף 9(א)(ד).

דניאל אילון: זה מופיע.

דניאל אילון: אני רוצה להצביע היכן זה נמצא.

משה גפני: תאמרי איפה זה נמצא.

דניאל אילון: סעיף 9(א)(ד), בכחול, בתיקון 15.

דניאל אילון: בסעיף עבירה.

דניאל אילון: זה סעיף 6 לחוק המתקן.

דניאל אילון: הרי ייתכנו שתי חלופות.

דניאל אילון: האחת, להגדיר עבירה  פעם אחת כדי שתשמש.

משה גפני: את מדברת ואני לא מקשיב.

משה גפני: חכי רגע.

משה גפני: אם אתם טועים, ואתם אנשים משכילים, על אחת כמה וכמה שאני אטעה.

דניאל אילון: עמוד 998 בכחול.

דניאל אילון: שגית, מצאתם?

שגית אפיק: כן.

דניאל אילון: זה נמצא?

משה גפני: כן.

משה גפני: אבל למה זה כאן?

דניאל אילון: אני אסביר.

דניאל אילון: אלה שתי חלופות טקטיות.

דניאל אילון: האחת, אפשר היה לכתוב את זה בכל מקום שזה רלוונטי בסעיף של נאמן, בסעיף של מנהל הקרן, ובסעיף להיתר שליטה.

משה גפני: טוב, סיכמנו את העניין.

משה גפני: דניאל, אתם מתקנים – היות שאתם אומרים שזאת טעות – גם כאן וגם כאן.

משה גפני: גם לגבי מהות העבירה, לא אחזור על כל הדברים האלה.

עודד אופק: אדוני, יש כמה הערות שהן חופפות בין איגוד הנאמנים לאיגוד מנהלי הקרנות ולכן חשוב שזה יופיע גם בפרק של הנאמנים כי יכול להיות שנדון בכך לאחר מכן.

עודד אופק: אני רוצה לציין עובדה אחת שהיא הערה מקדמית לנושא הזה.

עודד אופק: התיקון הזה, למיטב הבנתנו, הוא תיקון חדש.

עודד אופק: כאשר אדוני ביקש שנשב עם נציגי הרשות, ישבנו עם נציגי הרשות אבל כאשר התיקון הזה של שמונה עמודים חדשים שמופיעים כעת בנוסח שמצוי בפני אדוני, לא היה מצוי לפנינו, התיקון שנוסף גם לנאמנים וגם לאיגוד מנהלי הקרנות.

עודד אופק: בשל כך לא קיבלנו את עמדת החברים לנושא הזה.

עודד אופק: זה מופיע בתיקון 15.

עודד אופק: החברים באיגוד העירו על תיקון 15 בנפרד, אבל הם לא העירו במסגרת הצעת חוק ייעול הליכי אכיפה.

עודד אופק: אף אחד מהמנהלים החברים באיגוד כלל לא מודע לכך שזה נדון במסגרת הצעת חוק ייעול הליכי אכיפה שנדון בפני אדוני.

עודד אופק: זה נדון כמובן במסגרת תיקון 15 שכולם חושבים שיידון בהמשך, אבל כעת זה מופיע במסגרת הצעת חוק ייעול הליכי אכיפה.

עודד אופק: זה ודאי לא היה לפנינו כאשר זה נדון מול הרשות, כאשר קיבלנו את עצתו של אדוני לשבת עם נציגי הרשות, ואנחנו כעת נדרשים לדון בזה.

עודד אופק: אנחנו נדון בזה, אם לא תהיה ברירה, אבל זה ודאי לא נדון בפני חברי האיגוד.

דניאל אילון: כפי שאמרתי בראשית דבריי, ישבנו עם איגוד מנהלי הקרנות יותר מפעם אחת לגבי ההצעה.

דניאל אילון: באתר הרשות נמצא מזה כשלושה חודשים הנוסח.

משה גפני: הוא אמר שכאשר ישבתם, זה לא היה.

דניאל אילון: אני אסביר.

דניאל אילון: כשלושה חודשים הנוסח שאנחנו מביאים לאישור עתה, שמתייחס למהימנות, לרבות הסעיפים שהם שאובים מתוך תיקון מספר 15 לחוק השקעות, נמצאים באתר הרשות.

דניאל אילון: כאשר ישבנו עם מנהלי הקרנות, הסבנו את תשומת לבם לאור ההערות והשאלות שהם שאלו, ואמרנו להם שלתשומת לבם.

דניאל אילון: ישבנו אתם בנפרד בעניין תיקון מספר 15, חלק מהערותיהם התקבלו וחלקן לא התקבלו, וישבנו אתם בנפרד בקשר להצעה הזאת.

דניאל אילון: ביושבנו עמם לפני מספר חודשים הבהרנו ברחל בתך הקטנה  לתשומת לבם שהסעיפים הרלוונטיים לעניין המהימנות, לעניין הקנסות, אשר נמצאים בתיקון 15, ישולבו כאן.

דניאל אילון: אמרנו שיראו באתר הרשות נוסח משולב שלהם וזה נמצא.

דניאל אילון: בדקנו את זה שוב הבוקר לאור טענתם שזה לא נכון, בדקנו את מועד העדכון באתר, וזה נמצא שם.

משה גפני: תודה.

משה גפני: מה תשובתך?

עודד אופק: אדוני, הופנינו אך ורק לרשימה של נושאים שקשורים במהימנות ואנחנו מחכים לרשימה הזאת עד ליום זה ולא קיבלנו אותה.

משה גפני: מה זה רשימה?

משה גפני: זה מופיע.

עודד אופק: רשימה של נושאים שהרשות תוכל להגדיר אותם.

משה גפני: היא אומרת שזה מופיע כבר שלושה חודשים באתר הרשות.

עודד אופק: אדוני, אני יודע כי באתר של הרשות אתה יכול לראות רק את הנוסח המתוקן ואתה לא יכול לראות מתי העלו אותו.

עודד אופק: אני יכול לומר דבר אחד בוודאות מוחלטת, ללא צל של ספק, שכאשר ישבנו ברשות עם נציגי הרשות – והערכה רבה לי אל נציגי הרשות – הנוסח הזה לא היה לפנינו.

עודד אופק: לא רק זו אלא גם זו.

עודד אופק: אנחנו מצויים – ובגאווה אני אומר את זה – בכל ישיבה של אדוני, אנחנו נמצאים כאן כדי לדון ולראות אם יש משהו שנדרש בו שינוי וזה לא היה לפנינו ולא הביאו לתשומת לבנו.

משה גפני: מה ההערה שלך?

עודד אופק: יש לנו מספר הערות.

משה גפני: בקצרה.

עודד אופק: לדוגמה, נושא משרה.

עודד אופק: נושא משרה עד עתה בסעיף שנוגע למהימנות, היו שלושה אנשים שהוגדרו כנושאי משרה לצורך העניין: דירקטור, חבר ועדת השקעות ומנהל כללי או של אדם השולט בה.

עודד אופק: כעת, בתיקון, שאנחנו אפילו לא היינו מודעים לו, בהצעת חוק ייעול הליכי אכיפה, מבקשים להרחיב את ההגדרה של נושא משרה כדלקמן: דירקטור, מנהל כללי, מנהל עסקים ראשי, משנה למנהל כללי, סגן מנהל כללי, כל ממלא תפקיד כאמור בחברה אף אם תוארו שונה וכן מנהל אחר הכפוף במישרין למנהל הכללי.

עודד אופק: לא זו אלא גם זו.

עודד אופק: נושא משרה כהגדרתו בחוק החברות שכרגע קראתי, יושב ראש דירקטוריון, דירקטור חליף, יחיד שמונה לפי סעיף 236 לחוק החברות, חשב, מבקר פנימי של בעל השליטה, מורשה חתימה עצמאי, מי שיכול להזמין לצורך העניין נייר טואלט בחתימה עצמאית שלו, וכל ממלא תפקיד כאמור גם אם תואר משרתו שונה, וזה נמשך.

עודד אופק: זאת התנגדות אחת מני רבות.

משה גפני: מה זה רבות?

עודד אופק: כארבע עד חמש הערות.

משה גפני: ארבע או חמש?

משה גפני: תאמר בקצרה.

משה גפני: אני נותן לך את הבמה.

משה גפני: אני מבקש את התשובה של הרשות.

משה גפני: הערה אחת אמרת והיא הרחבת ההגדרות של נושא המשרה.

עודד אופק: כן.

משה גפני: מה הטענה השנייה?

עודד אופק: אני טוען אדוני.

עודד אופק: ההסכמות שלנו עם הרשות היו כפופות לכך שנקבל רשימה של מקרים שנוגעים למהימנות של נושאי המשרה האלה.

עודד אופק: אנחנו לא קיבלנו רשימה כזאת כך שאנחנו לא יודעים למה להתייחס.

עודד אופק: נאמר לנו שנקבל אותה, אבל לא קיבלנו.

משה גפני: הערה שלישית.

עודד אופק: יש עוד הערות שנוגעות בהמשך התקנות של חוק השקעות משותפות בנאמנות ואתייחס אליהן שם.

משה גפני: אם אין לך עוד הערות, אתה לא חייב למצוא.

עודד אופק: כדי להקל על הדיון, העברנו את ההערות שלנו.

משה גפני: הוא טוען שכאשר ישבו אתו, לא היה הנוסח הזה.

משה גפני: הרי זה נוסח חדש.

משה גפני: זה נוסח שחלקו יצא מתוך תיקון 15.

משה גפני: פרופסור גושן, אני רוצה את התשובה שלך לגבי ההרחבה.

משה גפני: מה עושים עם הטענה הזאת?

משה גפני: מי שרשאי לחתום על איזשהו דבר שלא נוגע לפעילות הפיננסית או לייעוץ או שהוא סתם נמצא בחברה, גם הוא יהיה באחריות הזאת?

דניאל אילון: לא.

משה גפני: זאת הרחבה כמעט טוטאלית.

דניאל אילון: זיהינו פונקציות שמבחינתנו הן מרכזיות לבחינת המהימנות.

דניאל אילון: מהי מהימנות של חברה?

דניאל אילון: מהימנות כותלי המשרד שבו היא שוכנת?

דניאל אילון: מהימנות של חברה נבנית על מהימנותם של הפונקציות המרכזיות בתוכה שמקבלות החלטות שהן ההחלטות שיוצקות את התוכן החיובי שנמצא בחוקים שלנו.

דניאל אילון: אין טעם לבחון לכל מקרה ומקרה הגדרה אחרת של נושא משרה.

דניאל אילון: נצמדנו לאותה הגדרה שמשרתת את כל העניינים, שהן הפונקציות המרכזיות.

דניאל אילון: עדיין  בחינת המהימנות  לא אומרת שאם מבקר הפנים באיגוד הוטל עליו איזשהו קנס, זה בהכרח יפגום במהימנות של הנאמן, של מנהל הקרן, אלא זה משהו שצריך שהרשות תדע עליו והיא תבחן את המידתיות שלו.

דניאל אילון: לא כמו עבירת קנס קלה כמו עבירה חמורה, לא כמו ישות מרכזית בתוך הארגון, בין אם היא נושאת משרה ובין אם לאו, כמו ישות פחות מרכזית.

משה גפני: לגבי הרשימה.

שגית אפיק: רשימת הנסיבות.

דניאל אילון: הרשימה הזאת עדיין לא קיימת.

דניאל אילון: לכן לא הוצאנו אותה.

דניאל אילון: אמרנו להם גם במסגרת הדיון.

משה גפני: גם אנחנו ביקשנו.

דניאל אילון: לנו אין אותה.

דניאל אילון: אין אותה כי לא ייצרנו אותה מפני שגם היום סעיף ההסמכה ליצירת תקנות שכאלה, תקנות כאלה עדיין לא כתובות.

משה גפני: בסדר.

משה גפני: נמשיך הלאה.

משה גפני: אני אאפשר לך להתייחס בהמשך.

דניאל אילון: (5)	בסעיף 11, סעיף קטן (ג) – בטל.

דניאל אילון: זה סעיף שעוסק בהעברת נאמן מתפקידו בהוראת בית משפט אבל לאור הסנקציות המינהליות, אין בו צורך.

דניאל אילון: (6)	בסעיף 13 -     (א)	בסעיף קטן (א1), במקום הסיפא החל במילה "דירקטור" יבוא "כל אחד מאלה:

מרב תורג'מן: אני לא רואה צורך להסיר את הסמכות של בית משפט להעביר מהתפקיד.

מרב תורג'מן: סעיף 11(ג).

דניאל אילון: זה סעיף של העברת בית משפט מכוח בקשה של הרשות.

דניאל אילון: יש להניח שהרשות לא תצטרך לפנות לבית משפט אלא לעשות את זה באופן עצמוני.

מרב תורג'מן: נכון, אבל אולי יש מקרים שכן צריך להשאיר את הסמכות של בית המשפט להחליט בעניין הזה.

דניאל אילון: אבל מי ייזום את זה?

דניאל אילון: איך זה יגיע לבית המשפט?

שמשון אלבק: הרשות לא תיזום.

דניאל אילון: אנחנו לא מוצאים בכך צורך.

שמשון אלבק: מי ששללו לו את הרשיון.

מרב תורג'מן: הם אומרים שהם לא יעשו את זה באופן עצמוני.

מרב תורג'מן: יש להם את הסמכות.

דניאל אילון: אם אתם עומדים על זה, אפשר להשאיר את זה, אבל אנחנו חושבים שלא נעשה בזה שימוש, ומכיוון שכך, אנחנו מציעים לבטל את זה.

שגית אפיק: לא תפנו לבית המשפט.

שמשון אלבק: ליושב ראש הרשות יש היום את הסמכות הזאת.

שמשון אלבק: יש לו את הסמכות להורות ולכן אין צורך לפנות לבית המשפט.

משה גפני: למה אתם רוצים למחוק את זה?

שמשון אלבק: כי אין לנו צורך בסעיף.

שמשון אלבק: ברגע שהסמכות היא אצל יושב ראש הרשות לעשות את זה, לאפשר לו לתקן פגמים וכולי.

משה גפני: אני פוחד למחוק את זה.

משה גפני: אתם חייבים למחוק את זה?

דניאל אילון: לא חייבים.

משה גפני: אם לא חייבים – אל תמחקו.

דניאל אילון: טוב.

דניאל אילון: לא מחקנו.

משה גפני: יגידו שאני בכוונה מחקתי כאן את בית המשפט.

משה גפני: אין צורך.

משה גפני: אל תמחקו.

דניאל אילון: לא נמחק.

משה גפני: תמשיכי.

דניאל אילון: (6)	בסעיף 13 -     (א)	בסעיף קטן (א1), במקום הסיפא החל במילה "דירקטור" יבוא "כל אחד מאלה:     			(1)	בעל שליטה בחברה.

דניאל אילון: (2)	אדם שלאחר קבלת האישור ישתתף בקבלת החלטות הנוגעות לניהול קרן שבניהול החברה.

דניאל אילון: (3)	נושא משרה בחברה   או באחד מהמפורטים   בפסקאות   (1) ו-(2)".

דניאל אילון: (ב)	בסעיף קטן (ג1), במקום "ועדת השקעות של מנהל קרן" יבוא "ועדות שעל דירקטוריון מנהל הקרן למנות לפי סימן זה, וכן הוראות להבטחת יעילותם של מערך הבקרה הפנימית ותכנית האכיפה הפנימית ופעילותם התקינה, לרבות לעניין חובת מינוי בעלי תפקידים שיהיו ממונים על המערך והתכנית כאמור ותנאי כשירותם".

דניאל אילון: (ג)	סעיף קטן (ה) – בטל.

דניאל אילון: הסעיף הזה עוסק במתן רשיון למנהל קרן והוא מקבילה למה שדיברנו קודם על נאמנים.

דניאל אילון: (7)	אחרי סעיף 13 יבוא:     		"13.

דניאל אילון: חובת הודעה לרשות לעניין פגם במהימנות     (א)	מנהל קרן יודיע לרשות על התקיימות אחת מהנסיבות המפורטות בסעיף 9א(ב).

דניאל אילון: לגבי כל אחד מהמפורטים להלן, מיד כשנודע לו על כך:		     				(1)	מנהל הקרן או נושא משרה בו.

דניאל אילון: (2)	בעל שליטה במנהל הקרן או נושא משרה בו.

דניאל אילון: (3)	אדם שמשתתף בקבלת החלטות הנוגעות לניהול קרן שבניהולו או יועץ למנהל הקרן.

דניאל אילון: (ב)	הודעה כאמור בסעיף קטן (א) לא תהיה פתוחה לעיון הציבור, אלא אם כן קיימת לגביה חובת הגשת דוח לפי סעיף 72(א) לאור חשיבות המידע הכלול בה למשקיע סביר השוקל לרכוש או לפדות יחידה.

דניאל אילון: (ג)	אדם שהוא אחד מאלה יודיע למנהל הקרן על אירוע כאמור בסעיף קטן (א) מיד כשנודע לו על כך.

דניאל אילון: הודעה לפי סעיף קטן זה תכלול את הפרטים הדרושים למנהל הקרן כדי למלא את חובתו לפי סעיף קטן (א):     				(1)	בעל שליטה במנהל הקרן.

דניאל אילון: (2)	אדם שמשתתף בקבלת החלטות הנוגעות לניהול קרן או יועץ למנהל הקרן.

דניאל אילון: (3)	נושא משרה במנהל הקרן או בכל אחד מהמפורטים בפסקאות (1) ו-(2).

דניאל אילון: סעיף 15, ביטול אישור מנהל קרן.

דניאל אילון: הכל במקבילות.

דניאל אילון: כל מה שדיברנו על נאמן, זה מנהל קרן.

דניאל אילון: (8)	בסעיף 15 -     		(א)	במקום כותרת השוליים יבוא "ביטול או התליה של אישור".

דניאל אילון: (ב)	במקום סעיף קטן (א) יבוא:     "(א)	מצא יושב ראש הרשות כי חדלה להתקיים לגבי מנהל קרן הוראה מהוראות לפי סעיף 13 או התקיימו נסיבות המנויות ברשימה לפי סעיף קטן (א1) המעידות על פגם במהימנותו של מנהל הקרן, של בעל שליטה בו או של נושא משרה בכל אחד מהם, וסבר כי הפגם ניתן לתיקון, רשאי הוא להורות על תיקונו בתוך תקופה שיקבע.

דניאל אילון: לא היה הפגם ניתן לתיקן או חלפה התקופה שקבע יושב ראש הרשות והפגם לא תוקן], רשאית ועדת הרשיונות, לאחר שנתנה למנהל הקרן הזדמנות לטעון את טענותיו, להתלות את האישור שניתן לו לשמש כמנהל קרן או לבטלו".

דניאל אילון: (ג)	אחרי סעיף קטן (א) יבוא:     "(א1)	הרשות תקבע רשימה של נסיבות שיש בהן כדי להעיד על פגם במהימנותו של מנהל קרן, של בעל שליטה בו או של נושא משרה באחד מהם.

דניאל אילון: רשימה כאמור:     (1)	תפורסם באתר האינטרנט של הרשות והודעה על פרסום הרשימה ועל כל שינוי שלה, ומועד תחילתם, תפורסם ברשומות.

דניאל אילון: (2)	פורסמה לראשונה, לא תחול על הליך ביטול או התלייה של אישור לפי סעיף זה טרם חלוף שלושים יום ממועד פרסומה.

דניאל אילון: (3)	השתנתה, לא יחול השינוי ביחס להליך כאמור בפסקה (2) שנפתח טרם חלוף שלושים יום ממועד פרסומו של השינוי".

דניאל אילון: (ד)	סעיפים קטנים (ב) ו-(ג) – בטלים.

דניאל אילון: (ה)	בסעיף קטן (ד), במקום "בסעיפים קטנים (א), (ב) או (ג), יבוא "בסעיף קטן (א)".

שגית אפיק: תסבירי את סעיף 15.

דניאל אילון: אם צריכה להיות איזושהי התאמה בגלל ששיניתם, אנחנו נשנה.

שגית אפיק: בסדר.

דניאל אילון: לא נראה לי, אבל אם.

עודד אופק: רצינו להעיר שתי הערות כאשר האחת היא המשך להערה  הקודמת.

עודד אופק: אנחנו כמובן לא קיבלנו את הרשימה של המקרים שנוגעים למהימנות ולכן אנחנו לא יודעים להתייחס לזה.

עודד אופק: היינו רוצים לראות את זה לפני שניתן יהיה להתייחס.

עודד אופק: הערה השנייה היא לגבי התחולה הרטרואקטיבית של הרשימה.

עודד אופק: ההתייחסות כאן היא להליך ולא לעילה שהקימה.

שגית אפיק: הערתי את זה קודם והם נתנו על זה תשובה.

עודד אופק: כן.

שמשון אלבק: הגבנו על נושא הרשימה.

עודד אופק: ועדיין, אנחנו מתייחסים לזה.

עודד אופק: התשובה לא ניתנה.

שמשון אלבק: הוועדה לא עושה בקרה על הרשימה.

עודד אופק: אם יורשה לי, אתם לא התייחסתם לנקודה אחת שהיום אתם נדרשים להוכיח מהימנות בבית משפט לפי סעיף 15 כי אין הגדרה של המקרים שהם בגדר מקרים שייכנסו תחת ההגדרה של מהימנות.

עודד אופק: לכן נדרשת הוכחה בבית משפט לא כפי שיידרש כאשר תהיה רשימה אשר תקבע בעצם חזקה שמדובר במקרה של מהימנות.

עודד אופק: לכן על רקע ההבדל הזה לא ניתן להחיל את זה רטרואקטיבית, ואם רוצים להחיל את זה רטרואקטיבית, נדרשת באמת סיבה מיוחדת או איזשהו טעם מיוחד לעשות כן.

עודד אופק: אני לא רואה את הטעם המיוחד במקרה הזה.

שמשון אלבק: אין שום תחולה רטרואקטיבית.

שמשון אלבק: הרשימה הזאת חלה מהרגע שפורסמה שלושים ימים ואילך.

שמשון אלבק: מה שקיים היום לגבי מהימנות, ימשיך לחול עד שהרשימה הזאת תתפרסם.

שמשון אלבק: ברגע שהרשימה תתפרסם, יהיה לבית המשפט איזשהו וו להיתלות בו, איזשהו גייד ליינס איך הרשות רואה את שאלת המהימנות.

שמשון אלבק: זה הכל.

עודד אופק: זה לא מה שכתוב כאן.

עודד אופק: כאן כתוב שתוך שלושים ימים הרשימה תחול גם על אירועים שקרו לפני פרסום הרשימה.

שמשון אלבק: על הליך.

עודד אופק: ודאי.

עודד אופק: בדיוק, על הליך.

שמשון אלבק: אחרת אי אפשר יהיה לפסול אנשים בגין פגם במהימנות.

עודד אופק: אני לא שולל, אני חושב שהסמכות הזאת ----

דניאל אילון: החוק ייכנס לתוקף נניח בתחילת החודש הבא, ב-1 בספטמבר החוק יהיה בתוקף, כיוון שכך, אנחנו נפרסם את רשימת המהימנות מיד בסמוך לאחר מכן בתוך ימים.

דניאל אילון: יהיה כתוב ברשימה הזאת שאסור מס הכנסה, אסור עבירות חוק ניירות ערך, וזהו.

דניאל אילון: רק שני אלה יהיה כתוב ולא יהיה כתוב שם אינוס ודברים אחרים.

דניאל אילון: זה אומר שאם אני רוצה לעשות על אינוס, אני לא אוכל עד חלוף שלושים ימים מפרסום הרשימה.

דניאל אילון: אם אדם היום-אתמול, לפני שבוע, עשה עבירת מס הכנסה, בוודאי שזה חל.

דניאל אילון: גם היום חלה דרישת המהימנות וזאת לא דרישה חדשה.

דניאל אילון: אולי ביחס לנאמנים, אבל ביחס לאחרים בוודאי היא לא דרישה חדשה.

דניאל אילון: משכך, אנחנו בוחנים אותו גם היום.

דניאל אילון: אנחנו רק מתעדים אותה.

דניאל אילון: עכשיו אנחנו עושים השקפה של שיקול דעת הרשות שהיה עד עתה.

דניאל אילון: אנחנו עושים לו השקפה לתוך הדין וההשקפה שגם מסנדלת אותנו ואנחנו נהיה כבולים אליה.

דנה נויפלד: היום ההגדרה בחוק היא מאוד רחבה.

דנה נויפלד: הסעיף הזה בא לעזור ולא להפריע.

דנה נויפלד: אתם הראשונים שצריכים לרצות אותו כי גם כך שיקול הדעת לפי הסעיף היום הוא רחב.

דנה נויפלד: כאן הרשות עושה עבודת שקיפות שהיא למעלה מן הצורך לפי המצב דהיום.

דנה נויפלד: המצב דהיום, המונח מופיע מהימנות ותו לא.

דנה נויפלד: לכן אתם הראשונים שצריכים לבוא ולומר שעושים כאן מהלך למען השקיפות, כדי לפרסם את ההחלטות שאתם תדעו איך לנהוג.

דנה נויפלד: לכן כבר היום לא צריך לפרסם שום דבר.

דנה נויפלד: יכולים להחליט גם לגבי מעשים שנעשו וגם לגבי מעשים שייעשו.

דנה נויפלד: לכן הסעיף הזה כפי שהוא מנוסח, הוא בסדר.

עודד אופק: אני מבקש להגיב לנושא הזה.

עודד אופק: האחד, זה נכון.

עודד אופק: נושא המהימנות היום הוא רחב ואני מזמין את הרשות ואת הוועדה לתת את הנתונים לגבי כמה פעמים נעשה בו שימוש מבחינת להגדיר מהי מהימנות בפני בית המשפט.

דניאל אילון: היא הנותנת.

עודד אופק: זה לא הוגדר.

עודד אופק: לכן חל מבחן שונה קודם אל מול הרשימה.

עודד אופק: אם אני היום עברתי עבירה, מחר תפורסם רשימה, ולא משנה – או לא עבירה אלא פעלתי איזושהי פעולה ומחר תפורסם רשימה – וזה ייכלל במסגרת הרשימה הזאת, למעשה אני נכנס תחת הרשימה וניתן לפעול נגדי על פי ההוראות החדשות, בעוד שאני מציע הוראת מעבר שיפעלו כפי שפעלו קודם.

עודד אופק: שיטענו את זה בפני בית המשפט, שבאותו מועד זה היה פגם במהימנות ולא לפי הרשימה.

ציון פיניאן: תודה.

ציון פיניאן: תמשיכי.

דניאל אילון: (9)	בסעיף 23 -     (א)	בסעיף קטן (א), במקום הקטע החל במלים "שמפאת מהותה" עד המלים "קנס בלבד", יבוא "או שהורשע בעבירה", ובסופו יבוא "לעניין זה, עבירה" – כהגדרתה בסעיף 9א, בשינויים המחויבים.

דניאל אילון: (ב)	סעיפים קטנים (ב) ו-(ד) – בטלים.

דניאל אילון: (10)	בסעיף 23א, אחרי ההגדרה "נתח שוק של מנהל קרן" יבוא:     		""עבירה" – כהגדרתה בסעיף 9א, בשינויים המחויבים".

דניאל אילון: (11)	בסעיף 23ב, במקום סעיף קטן (ב) יבוא:     "(ב)	ועדת הרשיונות רשאית שלא לתת היתר לפי סעיף זה רק מטעמים הנוגעים למהימנותו שלש מבקש ההיתר או של נושא משרה בו".

דניאל אילון: "23ב1	חובת הודעה לרשות על פגם במהימנות     התקיים במי שמחזיק אמצעי שליטה במנהל קרן בשיעור הטעון היתר לפי סעיף 23ב, או בנושא משרה בו, אחד מאלה, יודיע המחזיק על כך לרשות, מיד כשנודע לו על כך.

דניאל אילון: (1)	אחת מהנסיבות המפורטות בסעיף 9א(ב).

דניאל אילון: (2)	לעניין מחזיק שהוא תאגיד – ניתן צו לפירוקו או מונה כונס נכסים לנכסיו או לחלק מהותי מהם בשל אי תשלום חוב, ולעניין מחזיק שהוא יחיד – ניתן לגביו צו כינוס נכסים בהליכי פשיטת רגל או שהוא הוכרז פסול דין.

דניאל אילון: (13)	במקום סעיף 23ד יבוא:     		"23ד	ביטול או התליה של היתר     (א)	מצא יושב ראש הרשות כי חדל להתקיים לגבי בעל היתר תנאי מהותי מתנאי ההיתר, הוא הפר תנאי כאמור, או שהתקיימו נסיבות המנויות ברשימה לפי סעיף קטן (ב) המעידות על פגם במהימנותו של בעל ההיתר או של נושא משרה בו, וסבר כי הפגם ניתן לתיקון, רשאי הוא להורות על תיקונו בתוך תקופה שיקבע.

דניאל אילון: לא היה הפגם ניתן לתיקון או חלפה התקופה שקבע היושב ראש והפגם לא תוקן, רשאית ועדת הרשיונות, לאחר שנתנה לבעל ההיתר הזדמנות לטעון את טענותיו, לבטל, לשנות או להתלות את ההיתר שניתן לו לפי סעיף 23ב.

דניאל אילון: (ב)	הרשות תקבע רשימה של נסיבות שיש בהן כדי להעיד על פגם במהימנותו של בעל היתר שליטה לפי סעיף 23ב או של נושא משרה בו.

דניאל אילון: רשימה כאמור:			     (1)	תפורסם באתר האינטרנט של הרשות והודעה על פרסום הרשימה ועל כל שינוי שלה, ומועד תחילתם, תפורסם ברשומות.

דניאל אילון: (2)	פורסמה לראשונה, לא תחול על הליך ביטול או התלייה של היתר לפי סעיף זה טרם חלוף שלושים יום ממועד פרסומה.

דניאל אילון: (3)	השתנתה, לא יחול השינוי ביחס להליך כאמור בפסקה (2) שנפתח טרם חלוף שלושים יום ממועד פרסומו של השינוי".

דניאל אילון: (14)	בסעיף 26, סעיף קטן (ב) – בטל.

דניאל אילון: (15)	בסעיף 36(א), בסופו יבוא "ולגבי קרן מועדים קבועים כמשמעותה בסעיף 47(א) – במועדים שנקבעו בהתאם להוראות אותו סעיף".

דניאל אילון: (16)	אחרי סעיף 73 יבוא:     		"73א	פרט מטעה     (א)	בהסכם קרן, בתשקיף, בדוח, בהודעה או במסמך, המוגשים לפי חוק זה לרשות (בסעיף זה – דיווח), לא יהיה פרט מטעה.

דניאל אילון: (ב)	בחוות דעת, בדוח, בסקירה או באישור (בסעיף זה – חוות דעת), שנכללו או שנזכרו בדיווח, בהסכמתו המוקדמת של נותן חוות הדעת, לא יהיה פרט מטעה".

דניאל אילון: (17)	בסעיף 87, המלים "יושב ראש הרשות" – יימחקו.

שגית אפיק: אני חושבת שזה לא מנוסח טוב.

שגית אפיק: תסתכלי לרגע על 87.

שגית אפיק: זה משאיר את "לבקשת".

דניאל אילון: נתקן את זה אחר כך בנוסח.

דניאל אילון: נבדוק את זה.

שגית אפיק: המטרה הייתה שבית המשפט יקבע בלי שיפנו אליו?

דניאל אילון: סעיף 87 מסמיך את בית המשפט לבקשת יושב ראש הרשות, בעל יחידה, מנהל קרן, לשפות את הקרן או מי שהיו בעלי יחידות בה בגלל הפקת רווח שלא כדין.

דניאל אילון: אנחנו רצינו להוציא את יושב ראש הרשות מרשימת הפונים -  כל האחרים, נותרה להם סמכות הפנייה – כיוון ששוב, יושב ראש הרשות יעשה את זה באפיק המינהלי.

דניאל אילון: אתם יכולים להחליט אותו הדבר כמו במקרה הקודם.

דניאל אילון: נשאיר את זה לאחר כך.

שגית אפיק: בסדר.

דניאל אילון: אנחנו חשבנו שאין טעם לייצר שני דברים מקבילים שלא ברור היחס ביניהם.

דניאל אילון: אמרנו שיש אפיק מינהלי והרשות פועלת בו.

שגית אפיק: השאלה אם לא יהיו מקרים חריגים שכן תרצו להפעיל את הסמכות הזאת.

שמשון אלבק: אני חושב שזה בעייתי.

שמשון אלבק: כל עוד אתה משאיר את הסעיף הזה שיש אפשרות לפנות לבית משפט, תמיד כשיושב ראש הרשות יקבל החלטה מינהלית, יאמרו למה הוא לא פנה לבית המשפט.

עודד אופק: אני חושב שגם את הדבר הזה צריך לבטל.

שגית אפיק: את זה להשאיר?

ציון פיניאן: כמו שכתוב.

דניאל אילון: (18)	אחרי סעיף 97 יבוא:     		"97א	החלת סמכויות הרשות     			(א)	בסעיף זה -     				"הפרה" – כל אחת מאלה:     				(1)	הפרה כמשמעותה בסעיף 114     				(2)	הפרה כהגדרתה בסעיף 119.

דניאל אילון: "עבירה" – כל אחת מאלה:     				(1)	עבירה לפי חוק זה.

דניאל אילון: (2)	עבירה לפי סעיפים 284, 290, 291, 415, 423, 424, 424א ו-425 לחוק העונשין שנעברה בקשר לעבירה לפי פסקה (1).

דניאל אילון: (4)	עבירה לפי סעיפים 240, 242, 244, 245 או 246 לחוק העונשין, שנעברה בקשר לחקירה או להליך שיפוטי בשל עבירה לפי פסקאות (1) עד (3).

שגית אפיק: אם את יכולה להסביר את הייחוד של העבירות האלה.

דניאל אילון: אין כאן שום דבר חדש.

דניאל אילון: כל ההגדרות האלה נמצאות בתוך הגדרת עבירת ניירות ערך היום בשוק ניירות ערך.

דניאל אילון: לאור חילוץ הליך הבירור המינהלי והסמכויות החקירתיות כולן בכל חוק כשלעצמו, נדרש היה להגדיר בנפרד.

דניאל אילון: אין כאן שום חידוש.

דנה נויפלד: העתקה של סעיף 56(א) שהוסכם עם משרד המשפטים יבוא אחר כך?

דניאל אילון: כי לא שתלתם אותו גם בחוק השקעות משותפות בנאמנות.

דניאל אילון: אני אקרא אותו מחוק ניירות ערך כפי שהסכמתם ואולי ננסח את ההתאמות המחויבות ונכניס אותן גם לכאן.

דניאל אילון: סביר להניח כי בוצעה הפרה או התעורר חשד לביצוע עבירת ניירות ערך, רשאי יושב ראש הרשות או עובד הרשות שהוא הסמיכו לכך בכתב:     (1)	מכל אדם כל ידיעה ומסמך הנוגעים לעסקי תאגיד שחוק זה חל עליו או הנוגעים להפרה  או לעבירה כאמור.

דניאל אילון: (2)	להיכנס לאחר שהזדהה למקום שבו יש לו יסוד סביר להניח כי מתקיימת פעילות של גורם מפוקח כהגדרתו בסעיף 54ב ושאינו בית מגורים בלבד, לדרוש למסור לו מסמכים כאמור בפסקה (1) ואולם אין לתפוס מסמך כאמור אם ניתן להסתפק בהעתק ממנו.

שגית אפיק: הקראת את זה, בסדר, אבל את הדיון עצמו ואת ההכרעה בו, נעשה במשולב בשלושתם.

דניאל אילון: (2)	הוראות סעיף 56א(ב) לחוק ניירות ערך יחולו לעניין החזרת מסמך שנמסר לרשות לפי פסקה (1).

דניאל אילון: (19)	במקום פרק י' יבוא:

ציון פיניאן: רגע.

ציון פיניאן: ביקשו להתייחס שני נציגי בנקים.

חנוך ליבנה: אני יושב ראש ארגון עובדי הבנק הבינלאומי ואני רוצה להתייחס דווקא לאינטרס הציבורי, לפחות בארגון העובדים.

חנוך ליבנה: קודם כל, אני מברך על העבודה הרבה שהושקעה כאן בחוק, אבל יש כאן בעיה של חוסר תשומת לב ואולי באי הכרת המציאות כפי שהיא מתבטאת.

חנוך ליבנה: אני אומר שוב שאני מצטער, לא נחשפנו להכנות לחוק הזה קודם לכן והגענו רק לנקודה הזאת.

דניאל אילון: אנחנו לא בחוק הייעוץ.

חנוך ליבנה: אני מדבר על חוק הייעוץ.

דניאל אילון: אבל אנחנו לא בחוק הייעוץ.

חנוך ליבנה: לא על חוק הייעוץ אלא על החוק הזה שדן גם בסנקציות שמופעלות על יועצי השקעות.

דניאל אילון: כרגע אנחנו לא קוראים את חוק הייעוץ.

חנוך ליבנה: אני יודע.

ציון פיניאן: דברי חכמים בנחת נשמעים, קל וחומר לשומעים.

חנוך ליבנה: בקצה שרשרת המזון ולפני שאנחנו מגיעים ללקוח, ישנו יועץ ההשקעות אלא שיועץ ההשקעות, שהוא מטבע הדברים מקבל אישור ממשלתי, מקבל תעודה ממשלתית, זה בא לידי ביטוי באחריות, גם בחוק הזה וגם בחוקים אחרים.

חנוך ליבנה: הוא עומד תחת ת"פ של החברה הציבורית ששולחת אותו.

חנוך ליבנה: אם נניח הוא התייחס כרגע לבנקים, אני אתייחס לבנק שלי.

חנוך ליבנה: אומר הבנק שלי ליועץ ההשקעות: אתה, כאשר אתה בא לייעץ השקעות, אני מטיל עליך מכסות של ברוקראז' ואתה תעמוד במכסות האלה, ואם לא, אני כבר אטפל בך בצורה של או תמרוץ חיובי, ואם אסור לי, אז תמרוץ שלילי.

חנוך ליבנה: הנה, אני אפיץ רשימות ואני נתתי לך מכסת ברוקראז' ומכסת הברוקראז' הזאת תהיה של שלושים מיליון שקלים לחודש ואם תעמוד רק בשלושים אחוזים?

חנוך ליבנה: מה אומרת לי הנהלת הבנק?

שמשון אלבק: אדוני, אני מציע שתשקול לפני שאתה ממשיך כי מה שאתה אומר עכשיו זאת עבירה על החוק.

חנוך ליבנה: הבנק אומר לי שביררנו וזה הכל חוקי.

שמשון אלבק: אנחנו לא במחלקת חקירות עכשיו אבל אלה דברים בעייתיים.

דניאל אילון: מאוד.

ציון פיניאן: יושב ראש הרשות שמע את הנושא וגם היועץ המשפטי.

חנוך ליבנה: הערה אחת אומר.

חנוך ליבנה: למה אני אומר את הדברים האלה?

חנוך ליבנה: איך צריך לנהוג ומה מידת האחריות?

ציון פיניאן: צריך לשאול האם הנושא שהובא לכאן יהיה הנושא הראשון שיטופל באמצעי האכיפה?

זוהר גושן: אם זה נכון, זה פלילי.

חנוך ליבנה: אגב, הנהלת הבנק אומרת שהרשות אומרת שזה בסדר.

ציון פיניאן: שמעת את היושב ראש.

ציון פיניאן: תודה.

חמי אינטרטר: אדוני היושב ראש, אני מבקש להשאיר לי את זכות הדיבור ברגע שהרשות תתייחס לנושא של יועצים, נושא שטרם דיברו עליו.

חמי אינטרטר: ברגע שיתייחסו לנושא הזה, אני אתייחס אליו.

קריאה: דיברו עליו בישיבה הקודמת.

חמי אינטרטר: אם אפשר להתייחס עכשיו, אבל היום עדיין לא דיברו.

ציון פיניאן: בבקשה.

ציון פיניאן: דבר.

חמי אינטרטר: אני ממלא מקום ראש הוועד הארצי בבנק לאומי.

חמי אינטרטר: נודע לי על הישיבה הזאת אתמול ואני באתי במקום היושב ראש שלא יכלה להגיע.

חמי אינטרטר: אני אתייחס לנושא הזה של יועצי השקעות בבנק לאומי ובבנקים בפרט כאשר אני מתאר לעצמי שבכל הבנקים זה אותו הדבר.

חמי אינטרטר: יועץ השקעות בבנק לאומי הוא לא עובד מול הרשות.

חמי אינטרטר: אנחנו עובדים מול הלקוחות.

חמי אינטרטר: אני מדבר על אוכלוסייה של פקידים שהמשכורת הממוצעת שלהם היא 8,000 שקלים ברוטו, שהולכים להטיל עליהם קנסות של פי חמש ופי שש מהשכר שלהם, עם כל הלחץ בעבודה, כאשר מדובר על עובדים  שיכולים להשכיח לקוח על מסמך מסוים בגלל לחץ העבודה שלהם או שהם לא תיעדו שיחה שהתקיימה עם הלקוח.

חמי אינטרטר: זאת אומרת, לא יכול להיות דבר כזה.

חמי אינטרטר: אנחנו לא התדיינו מול הרשות, זה לא התפקיד שלנו, אבל בסופו של דבר, בסופו של יום מה שיקרה זה שאנחנו צריכים להמשיך לחיות בתוך הבנק שלנו, ואם החוק הזה יעבור כמו שהוא, אני מודיע לכם שאנשים לא ירצו לייעץ בבנקים כי לשם מה אני צריך להיות יועץ עם כל הקנסות האלה?

חמי אינטרטר: אנחנו כארגון עובדים לא נסכים לזה שיהיה שוט לקנוס עובדים בסכומים כאלה.

חמי אינטרטר: ניתן להם הוראה, הם יתלו את הרשיון.

חמי אינטרטר: גם היום, אני מודיע לכם, העובדים לא רוצים לייעץ.

חמי אינטרטר: לכן הדבר הזה יגרום למערכת יחסי עבודה מאוד מאוד עכורה בתוך הבנקים ובסופו של דבר זה יגרום נזק לבנקים ולציבור כי העובדים שלנו לא יכולים ולא ניתן להם לייעץ בצורה כזאת שקנסות מוטלים עליהם.

חמי אינטרטר: זה בכלל בלי פרופורציה.

שגית אפיק: אתה בעצם טוען לגבי סכומי העיצומים, אם הבנתי נכון.

חמי אינטרטר: לא הייתי בדיון הקודם.

חמי אינטרטר: אני טוען בכלל.

ציון פיניאן: היה דיון ממושך בנושא הזה.

חמי אינטרטר: זה לא רק על הסכומים.

חמי אינטרטר: אני אומר שכל בעלי המקצועות החופשיים במשק – רופאים וכולי – מבטחים אותם.

חמי אינטרטר: לא יכול להיות יועץ שמרוויח 8,000 שקלים בחודש וקנסות כאלה יוטלו עלו.

שגית אפיק: הדיון בעניין הביטוח והסכומים ייעשה במשותף לגבי שלושת החוקים וכאשר הוועדה תדון בזה, תוכל להעלות את זה.

פרק י': 114.	עיצום כספי     הפר אדם הוראה מההוראות לפי חוק זה החלות לגביו, כמפורט בתוספת הראשונה (בפרק זה – מפר והפרה, בהתאמה), רשאית הרשות להטיל על המפר עיצום כספי ויחולו לעניין זה ההוראות לפי פרק ח'3 לחוק ניירות ערך, בשינויים המחויבים ובשינויים המפורטים בפרק זה.

פרק י': 115.

פרק י': סכום העיצום הכספי     (א)	סכום העיצום הכספי שיוטל לפי פרק זה על מפר, יהיה הסכום המפורט לגביו בתוספת השנייה בהתאם לחלק בתוספת הראשונה שבו מנויה ההפרה שביצע.

פרק י': (ב)	סכום העיצום הכספי שיוטל לפי פרק זה על מפר שהוא מנהל קרן או נאמן, ייקבע לפי התוספת השנייה בהתאם לשווי הנקי של נכסי כל הקרנות שבניהולו או שלהן הוא משמש נאמן.

פרק י': לעניין זה,] "שווי נקי של נכסי כל הקרנות" – השווי הנקי של נכסי כל הקרנות ביום המסחר האחרון של החודש אשר קדם למועד ביצוע ההפרה.

פרק י': 116.

פרק י': סכומים מופחתים     (א)	הרשות אינה רשאית להטיל עיצום כספי בסכום הנמוך מהסכומים המפורטים בתוספת השנייה, אלא לפי הוראות סעיף קטן (ב).

פרק י': (ב)	שר האוצר, בהסכמת שר המשפטים, רשאי לקבוע מקרים, נסיבות שיקולים שבשלהם ניתן יהיה להפחית את סכום העיצום הכספי המפורט בתוספת השנייה, בשיעורים מרביים שיקבע.

פרק י': 117.

פרק י': הפרת הוראה זהה בכמה קרנות     יושב ראש הרשות רשאי לקבוע כי יראו הפרת הוראה זהה בכמה קרנות שבניהולו של מנהל קרן, כהפרה אחת, אם ההפרה בקרנות נעשתה באותו יום ובשל אותו גורם.

פרק י': 118.

פרק י': שינוי התוספת הראשונה והתוספת השנייה     שר האוצר רשאי בצו, על פי הצעת הרשות או בהתייעצות עמה, בהסכמת שר המשפטים ובאישור ועדת הכספים של הכנסת, לשנות את התוספת הראשונה והתוספת השנייה, ובלבד שסכום העיצום הכספי הקבוע בתוספת השנייה לא יעלה על שני מיליון שקלים חדשים".

עודד אופק: אני רוצה להתייחס לסעיף 116(א) שיש בו התייחסות לנושא של התקנות שיותקנו לעניין הפחתת הסכומים.

עודד אופק: יש איזשהו נוסח גנרי אמנם שהופץ בנושא של חוק ניירות ערך, אבל את התקנות שנוגעות לחוק השקעות משותפות בנאמנות עוד לא ראינו.

עודד אופק: לפי הניסוח כרגע, כפי שמופיע, עשוי להשתמע שלא יהיה ניתן להפחית אם לא יפורסמו תקנות עד למועד פרסום החקיקה ואסור שייווצר מצב כזה כמובן.

דניאל אילון: כשנגיע לסעיף התחילה, אתה תוכל לראות שכל הפרק הזה של עיצום כספי, לרבות הגדלת הסכומים, לא ייכנס לתוקף עד לפרסומן של התקנות.

דניאל אילון: אם תפתח את האתר, תראה שנוסח התקנות מופיע באתר והוא נוגע לשלושת החיקוקים גם יחד.

דניאל אילון: גם לחוק השקעות משותפות בנאמנות, וזה נוסח גנרי מאוד מאוד קרוב למה שראית מראשית הדרך.

עודד אופק: השאלה אם זה יהיה הנוסח שיפורסם.

דניאל אילון: כן.

עודד אופק: יש לזה חשיבות.

דניאל אילון: כן.

דניאל אילון: אנחנו מחכים לאישור סופי של משרד המשפטים אבל ההתדיינות היא על מילה פה ופסיק שם.

דניאל אילון: זה הנוסח.

עודד אופק: כמובן תישמר לנו הזכות לראות את התקנות כי זה קשור אחד בשני מבחינת ההפחתות.

ציון פיניאן: בסדר.

ירון טל: אני חושב שבפרק הזה קצת התהפכו היוצרות לגבי ההחלה שלו על הנאמנים בשוק ההון, ואני אסביר.

ירון טל: הנאמן הוא הגורם המפקח על מנהל הקרן.

ירון טל: מה שמוצע כאן למעשה זה להטיל כלפי הנאמן שוט, שאם הוא לא יבצע את תפקידו כמפקח בצורה נאמנה, הוא יהיה חשוף לאותם קנסות כמו שמנהלי הקרנות עצמם חשופים להם.

ירון טל: אני אתן דוגמה רק כמשל למה הדבר דומה.

ירון טל: פקח של העירייה, תגיד לו העירייה שהוא צריך לעשות דוחות חניה, ואם לא תיתן דוחות חניה כפי שצריך, אתה תהיה חשוף לקנס פי עשרה מהמשכורת שלך ולכן אתה חייב לבצע פיקוח, כי אם לא, אנחנו נקנוס אותך.

ירון טל: בשורה התחתונה זה מה שקורה כאן.

ירון טל: כאשר הנאמן יודע שבגין אי פיקוח, שזאת עבירה כללית, הפרה כללית, לא פיקח על קרן שבנאמנותו, יוטל עליו קנס של מיליון שקלים, מה הנאמן צריך להבין מזה?

ירון טל: שהוא צריך למרר למנהל הקרן את החיים.

ירון טל: זאת אומרת, הוא צריך לדקדק בכל פרט בקרן הזאת כדי שהוא לא יהיה חשוף לאותו קנס שמנהל הקרן עצמו חשוף אם הוא הפר.

ציון פיניאן: זה ברור.

דניאל אילון: אני חושבת שאת כל הנושא של סכומי העיצום הכספי נותיר כי יש כאן חבירה של כמה דברים, מה הסכום המרבי ואיך ייגזרו הסכומים.

דניאל אילון: אולי נדון בזה ביחד כאשר נגיע לסכומים.

ציון פיניאן: בסדר.

ציון פיניאן: תודה.

זוהר גושן: רק נזכיר שכמעט כל הנאמנים הם חברות בת של בנקים.

זוהר גושן: שלא נשכח ושלא נחשוב שזה הפקח מהעירייה.

קריאה: זה לא נכון.

זוהר גושן: או בנקים או חברות רואי החשבון הגדולות במשק.

זוהר גושן: באמת הפקח הוא דוגמה טובה.

דניאל אילון: (20)	אחרי פרק י' יבוא:

דניאל אילון: 119.

דניאל אילון: הגדרות	     			בפרק זה –     "הוועדה" – ועדת האכיפה המינהלית שמונתה לפי סעיף 52לא(א) לחוק ניירות ערך.

דניאל אילון: "הפרה" – מעשה או מחדל שהוא אחד מאלה:     			(1)	הוא מפורט בתוספת השלישית.

דניאל אילון: (2)	הוא כלל ברשימת מעשים או מחדלים שיש בהם כדי להעיד כי מי שביצעם לא נהג בזהירות – ביקשתם להסיר את וברמת מיומנות - שמנהל קרן או נאמן סביר היה נוהג בהן בנסיבות דומות שקבעה הרשות לפי סעיף 120א.

דניאל אילון: 120.

דניאל אילון: בירור הפרה והליך אכיפה מינהלי     (א)	ביצע אדם הפרה, יחולו לעניין המפר ולעניין ההפרה הוראות פרק ח'4 לחוק ניירות ערך החלות לעניין מפר ולעניין ההפרה של הוראה המנויה בחלק ג' לתוספת השביעית לחוק האמור, בשינויים המחויבים ובשינוי המפורט בסעיף קטן (ב).

דניאל אילון: (ב)	לעניין מגבלת הזמן להטלת אמצעי אכיפה לפי פרק זה, יחולו הוראות סעיף 52נח(א) עד (ג) לחוק ניירות ערך, כמפורט להלן:     (1)	לעניין  הפרה המנויה בחלק א' לתוספת השלישית – יחולו הוראות הסעיף האמור החלות לעניין הפרה המנויה בחלק א' לתוספת השביעית.

דניאל אילון: (2)	לעניין הפרה המנויה בחלק ב' לתוספת השלישית – יחולו הוראות הסעיף האמור החלות לעניין הפרה המנויה בחלק ב' לתוספת השביעית.

דניאל אילון: (3)	לעניין הפרה המנויה בחלק ג' לתוספת השלישית – יחולו הוראות הסעיף האמור החלות לעניין הפרה המנויה בחלק ב' לתוספת השביעית.

דניאל אילון: 120א	רשימת מעשים או מחדלים שיש בהם כדי להעיד על פגם בזהירות     הרשות תקבע, לעניין פרק זה, רשימה של מעשים או מחדלים שיש בהם כדי להעיד כי מנהל קרן או נאמן שביצעם לא נהג בזהירות, באמונה ובשקידה שמנהל קרן או נאמן סביר היה נוהג בהן בנסיבות דומות.

דניאל אילון: רשימה כאמור תפורסם באתר האינטרנט של הרשות והודעה על פרסום הרשימה ועל כל שינוי שלה, ומועד תחילתם, תפורסם ברשומות.

שגית אפיק: כן.

שגית אפיק: את המנגנון של שלושים הימים ושל השינוי.

שגית אפיק: מה זה באמונה ובשקידה?

דניאל אילון: אני אסביר.

דניאל אילון: בעצם האמונה והשקידה זה רכיב של חובת האמונים שקיימת על מנהל הקרן ביחס לציבור לקוחותיו.

דניאל אילון: אם אפשר לראות בחוק הייעוץ, בחוק הייעוץ זה פשוט נמצא בשני סעיפים נפרדים וכאן באופן היסטורי, ולא מצאנו לשנות מזה, כי יש כבר פסיקה, וזה הדבר הנוהג, הם חבורים לתוך סעיף אחד.

דניאל אילון: כך למשל אמונים, אם מנהל השקעות רוכש לקרן מניות מחבר שלו כדי לחלץ אותו מצרה, זה לא בטוח נכנס לתוך חובת אמונים.

שגית אפיק: יש את המבחן הזה באמונה ובשקידה?

דניאל אילון: לא, הוא לא כתוב.

דניאל אילון: שרה, את יכולה לומר לנו איך זה כתוב בחוק הייעוץ, חובת האמונים, ובאיזה סעיף?

שרה קנדלר: סעיף 11.

שרה קנדלר: בעל רשיון יפעל לטובת לקוחותיו באמונה ובשקידה.

שרה קנדלר: לא יעדיף מישהו אחר על פני טובת עסקיו ולא יעדיף עניינו של לקוח אחד על פני לקוח אחר.

דניאל אילון: שם זה נמצא בשני סעיפים נפרדים וכאן זה נמצא, הזהירות, האמונה והשקידה, באותו סעיף.

דניאל אילון: למעשה מבלי זה ומבלי הצמדה של הפרה מינהלית לצדו, למעשה אין שום יכולת לאכוף אדם שביצע את הפעולה שזה עתה ציינתי.

שגית אפיק: זאת אומרת, חובת זהירות לא מספיקה.

דניאל אילון: חובת זהירות אינה מספיקה.

עודד אופק: חושבני שהנושא עלה במסגרת התיקון של הסדרת העיסוק והוא לא התקבל אלא אם כן יתקנו אותי חברי הוועדה.

שגית אפיק: אתה מדבר על רמת מיומנות.

דניאל אילון: הערת אתמול בערב לגבי הסעיף הקודם, לגבי סעיף 119(2) ואמרתי שזה התקבל בהתאם לחוק הייעוץ.

דניאל אילון: העניין של אמונה ושקידה לא עלה ולא ירד.

שגית אפיק: הוא לא היה בהצעה.

דניאל אילון: כי זה לא תוקן.

שגית אפיק: זה לא היה בהצעה משום שזה בחוק לפי דבריהם.

דניאל אילון: נכון.

שגית אפיק: שרה, איזה סעיף הקראת?

שרה קנדלר: סעיף 11.

עודד אופק: רק נעיר שכמובן גם לזה אנחנו מחכים לקבל את הרשימה של המקרים האלה.

ירון טל: גם איגוד הנאמנים.

שגית אפיק: התשובה שלכם היא אותה תשובה כפי שניתנה קודם?

דניאל אילון: כן.

דניאל אילון: 120ב	שינוי התוספת השלישית

דניאל אילון: 120ג	מגבלות שיפוי וביטוח     			התבקשנו לדלג על זה.

שגית אפיק: זה יידון בשלושת החוקים ביחד.

דניאל אילון: (21)	סעיפים 121 עד 123 – בטלים.

דניאל אילון: הם מבוטלים כי חלקם קובעים את עניין היסוד הנפשי בעבירות פליליות שכעת הוא אינו נדרש לאור הפסיקה ולאור תיקון חוק העונשין.

דניאל אילון: הדבר הנוסף שמבוטל זה סעיף 123, שהוא סעיף שהוא עבירת קנס בלבד ועם יסוד נפשי רשלנות.

דניאל אילון: כפי שהבהרנו עוד בראשית הדיונים, כל העבירות שמתבצעות ביסוד נפשי שהוא רשלנות לכל היותר, כלומר, לא מודעות, וכל מה שאין בצדו עונש מאסר, אין צורך עוד לשמור אותו בספר החוקים תחת הכותרת עבירות פליליות מפני שכעת יש מנגנון יעיל ונכון יותר לטפל בעבירות כגון אלה.

דניאל אילון: לכן אתם תוכלו לראות שמה שמנוי היה בסעיף 123, הפך להיות הפרות כפי שאני אפרט בזמן שאני אקרא את רשימת ההפרות.

דניאל אילון: (22)	בסעיף 124 -     		(א)	ברישא, המלים "במחשבה פלילית" – יימחקו.

דניאל אילון: (ב)	במקום פסקה (18) יבוא:

מרב תורג'מן: אני חוזרת לסעיף 124.

מרב תורג'מן: אתם הורדתם כאן מחשבה פלילית.

דניאל אילון: אנחנו כבר דיברנו על זה.

דניאל אילון: זה גם קרה לנו בחוק ניירות ערך, כאשר ניתחנו את עבירת מידע הפנים.

דניאל אילון: אין צורך וזה שגוי להשאיר את המחשבה הפלילית בחלק מהרכיבים כאשר מאז תיקון חוק העונשין יש הכרעה גורפת אל כל העבירות הכלליות שנדרשת מודעות לפחות, ואם צריך, כוונה או מחשבה פלילית רחבה יותר, הוא מצוינת מפורשות, אבל אם יש שתיקה, זאת מודעות ומודעות לא רק במקרה במקומות שבאופן מקרי זה הופיע, אלא לגבי כל רכיבי העבירה.

דניאל אילון: (23)	אחרי סעיף 125 יבוא:     		"125	שיבוש של הליך אכיפה מינהלי     			אני רואה שהנוסח כאן לא הותאם לנוסח שהעברתם אלי אתמול לגבי חוק ניירות ערך.

שגית אפיק: בחוק ניירות ערך עלתה השאלה האם באמת במהלך הליך אכיפה מינהלי אתם יכולים לפנות לעבירת שיבוש שהיא לכאורה הליך פלילי, ואחרי שהוועדה דנה בזה, הוטל עלינו למצוא פתרון.

שגית אפיק: הפתרון שבסופו של דבר חשבנו לאמץ הוא פתרון שהענישה על עבירת שיבוש תהיה מאסר שלוש שנים או קנס בשיעורים המקבילים שקבועים בחוק העונשין למאסר שלוש שנים.

שגית אפיק: אם הוועדה תאמץ את ההכרעה הזאת ביחס לניירות ערך, היא תיכנס למעשה גם לכאן.

דניאל אילון: "125	שיבוש של הליך אכיפה מינהלי

קריאה: מה הסכומים?

דניאל אילון: אני לא יודעת.

עודד אופק: אני רוצה להעיר לעניין הזה.

עודד אופק: כאשר אנחנו אומרים שיבוש, אנחנו בדר כלל מתייחסים להליך חקירה פלילי במשטרת ישראל או ברשות ניירות ערך.

עודד אופק: כאן אנחנו מדברים על ועדת אכיפה מינהלית ויכול לצורך העניין שיבוש אף להיחשב מישהו שלא הגיע לזימון לצורך בירור בוועדת האכיפה המינהלית והוא עלול להיחשב כמי שצריך לשאת בעונש הזה של שלוש שנות מאסר או הקנס הקבוע.

עודד אופק: זה נראה לי דבר גבוה מדיי בשביל עבירה מהסוג הזה.

רונן סולומון: אני מטעם מנהלי תיקי ההשקעות באיגוד לשכות המסחר.

רונן סולומון: יכול להיות שזכרוני מטעה אותי, אבל אני מקווה מאוד שלא.

רונן סולומון: עד כמה שאני זוכר, דיברנו לפני כחודש על נושא של עבירת השיבוש וביקשנו, או שהייתה הסכמה כזו או אחרת במהלך הדיון, שיהיה פירוט של מה ייחשב כעבירת שיבוש, כי כמו שציין חברי, יכול להיות שאי הופעה בפני ועדת אכיפה מינהלית עשוי להיות בטעות או שלא בטעות הליך של שיבוש.

רונן סולומון: משרד המשפטים הסכים, עד כמה שאני זוכר, באותו דיון, לתת את הפירוט.

דניאל אילון: רונן מזכיר נכון את מה שהיה בדיון.

דניאל אילון: בדיון נדונו שני עניינים שהטרידו את הוועדה כאשר האחד הוא שלא ברור מה תוכן עבירת השיבוש, כלומר, על איזה דברים אפשר לתקוף, והשני, לא היה ברור להם מדוע לא ניתן להצמיד גם עונש של קנס ללא מאסר.

דניאל אילון: נשלחנו לבקש לעשות פירוט.

דניאל אילון: הסברנו מלכתחילה שהמטרה שלנו – באנו בניקיון כפיים – ורצינו ולתפוס את העבירה של השיבוש והתחקינו אחרי הסעיף המרכזי בעבירות השיבוש.

דניאל אילון: יחד עם זאת, המצאנו נוסח אחר לוועדה ואני מוכנה להקריא אותו, אבל הייעוץ המשפטי של הוועדה בחר לחזור לנוסח הקודם.

דניאל אילון: אם תרצו שאקריא את הנוסח, אקריא אותו.

רונן סולומון: אין לנו את הנוסח החדש.

דניאל אילון: אני אקריא אותו.

דניאל אילון: הוא היה באתר והוסר כי הוועדה בחרה בנוסח אחר.

מיקי ציבייר: בכל מקרה, בכותרת בצד צריך לכתוב גם בירור הפרה כי זה מטפל גם בתהליך של בירור הפרה ולא רק בהליך אכיפה.

דניאל אילון: שגית, צריך שהכותרת תאמר לא רק הליך אכיפה מינהלי אלא גם בירור.

שגית אפיק: הטענה שלו היא אחרת.

שגית אפיק: הוא אומר שעבירת השיבוש תחול כבר על הבירור המינהלי וזאת הבעיה.

מיקי ציבייר: אם משאירים את זה, צריך לכתוב גם בירור.

דניאל אילון: אם אדם מעלים ראיות שהיא עבירת השיבוש המרכזית והוא עושה את זה במהלך הליך הבירור, זה לא נתפס בתוך שיבוש?

מיקי ציבייר: זה מה שאומר רונן, כי בתוך הרשימה שמופיעה כיום לתהליך השיבוש, אם הוא ענה או לא ענה, אם הוא הופיע או לא הופיע וכולי.

דניאל אילון: מבחינתנו יש הסכמה עם משרד המשפטים לנוסח שממקד מה הן אותן עבירות שנכנסות בפנים.

דניאל אילון: משרד המשפטים הסכים גם לנוסח הראשוני וגם לנוסח המנוקד.

דניאל אילון: אני מוכנה להקריא את הנוסח המנוקד ושהייעוץ המשפטי יבחר.

שגית אפיק: אני מציעה שנשאיר את הדיון הזה  לאחר כך ונעשה אותו לרוחב לגבי שלושת החוקים  והוועדה תקבל הכרעה.

ציון פיניאן: בסדר.

דניאל אילון: (24)	סעיפים 127 ו-128 – בטלים.

מרב תורג'מן: תוכלי להסביר את הסעיפים האלה?

דניאל אילון: כן.

דניאל אילון: סעיף 127 קובע  שבעבירה שנעשית בידי תאגיד לפי סעיפים 124 ו-125, יישא באחריות גם מי שמעשהו או מחדלו הוא המעשה או המחדל המהווה את העבירה.

דניאל אילון: כיוון שלפי פסיקת העליון – אני מפנה אתכם לראות את פסיקת מודיעין בינוי ופיתוח – האחריות הפלילית של התאגיד לא שוללת גם את האחריות של מי שמבצע את העבירה בפועל, וזה העיקרון הכללי של דיני העונשין, לא מצאנו צורך לציין – שוב, אנחנו לא רוצים שמשהו יצוין במקום אחד ואז ייתפס כאילו הוא לא חל גם במקומות אחרים.

דניאל אילון: זאת הסיבה.

דניאל אילון: הכלל עדיין קיים ובוודאי שניתן לתפוס יחידים.

דניאל אילון: סעיף 128 קובע כללים לאחריות מנהלים לעבירה לפי סעיף 123, שכפי שאמרתי קודם בוטלה.

דניאל אילון: אחרי סעיף 128 ולפני כותרת פרק י"ד יבוא:

דניאל אילון: 128א	הגדרות     		בפרק זה  -     "הליכים" -  הליך בירור הפרה או הליך אכיפה מינהלי, לפי פרק ח'4 לחוק ניירות ערך כפי שהוחל בפרק י'1, או חקירה פלילית לפי סעיף 56ג לחוק ניירות ערך כפי שהוחל בסעיף 97א(ג), לפי העניין.

דניאל אילון: "הפרה" ו"עבירה" – כהגדרתן סעיף 97א(א).

דניאל אילון: 128ב	סמכות יושב ראש הרשות או פרקליט מחוז להתקשר בהסדר להימנעות מנקיטת הליכים או להפסקת הליכים מותנית

דניאל אילון: זאת החלה של אותו הסדר כפי שסוכם בחוק ניירות ערך, גם כאן.

136 יבוא: "תוספת ראשונה (סעיף  114) חלק א'     התוספת הראשונה, אני מזכירה, אלה כל אותן הפרות.

עודד אופק: הערה טכנית לחלוטין.

עודד אופק: בכותרת, להוריד את הפסיק לפני המותנית.

שגית אפיק: דובר על זה כאן והנסחית תכריע בשאלה הזאת.

שגית אפיק: ככל הנראה הפסיק דרוש לעת עתה.

דניאל אילון: בתוספת הראשונה נכללות כל ההוראות שההפרה שלהן תאפשר הטלת עיצומים כספיים פשוטים.

דניאל אילון: שימו לב שתראו כאן רשימה שהיא ארוכה יותר מהרשימה המנויה בחוק ניירות ערך ולא בכדי.

דניאל אילון: חוק השקעות משותפות בנאמנות, הוא הסדר פרטני במיוחד שבוחן את מהות העסקים של מנהלי הקרנות ולכן זוהי רשימה מאוד מפורטת.

דניאל אילון: (1)	לא כלל בהסכם הקרן פרט שהיה עליו לכלול בו בהתאם להוראות סעיף 5.     (2)	לא הגיש את הסכם הקרן לרשות לרישום טרם הוצאת היחידה הראשונה, או לא הגיש לרשות הסכם קרן מתוקן לפני מועד כניסתו לתוקף של השינוי, בניגוד להוראות סעיף 8(א).

דניאל אילון: (3)	לא העמיד את הסכם הקרן לעיון הציבור במשרדים הראשיים של מנהל הקרן או של הנאמן, בניגוד להוראות סעיף 8(ב).

דניאל אילון: (4)	לא המציא העתק מהסכם הקרן או מכל שינוי בו, לבעל יחידה, לפי דרישתו, בניגוד להוראות סעיף 8(ג).

דניאל אילון: (5)	לא הגיש לרשות דוח, הודעה, מסמך, הסבר, פירוט או ידיעה, במועד שנקבע לכך, בניגוד להוראות לפי סעיפים 16(א1), 34(א), 52, 54(ב), 61(ג), 71(א) או (ב), 72, 77(ג), 78(ה), 80(ג), 100(ו), 101(ד), 110(1), 112(ד), 112א או 112ב, הגיש דוח, הודעה, תשקיף או מסמך אחר שלא בהתאם להוראות לפי סעיפים 72א ו-131א, או לא כלל בדוח, בהודעה, במסמך או במידע אחר שהגיש לרשות פרט שהיה עליו לכלול בהם בהתאם להוראות לפי הסעיפים האמורים.

דניאל אילון: (6)	לא מסר למנהל הקרן או ליושב ראש הרשות דין וחשבון על החזקת אמצעי שליטה במנהל קרן או פרטים אחרים שקבע יושב ראש הרשות, במועד שנקבע לכך, בניגוד להוראות לפי סעיף 23ו.

דניאל אילון: (7)	לא כלל בתשקיף פרט שהיה עליו לכלול בו בהתאם להוראות לפי סףעיפףים 26	(א), 27(א) או 29(ד).

דניאל אילון: (8)	לא הבליט פרט המובא בתשקיף הבלטה מיוחדת, בצורה שהורתה הרשות, בניגוד להוראות לפי סעיף 27(ב).

דניאל אילון: (9)	לא פרסם בעיתון הודעה או דוח, במועד שנקבע לכך, בניגוד להוראות לפי סעיפים 31(ב), 61(ג) או 112א, או לא כלל בפרסום כאמור פרט שהיה עליו לכלול בו בהתאם להוראות לפי הסעיפים האמורים.

דניאל אילון: (10)	לא פרסם את מחירי היחידות או את מחירי הפדיון של קרן פתוחה בהתאם להוראות לפי סעיף 42(ה) או לא פרסם את שווי היחידה של קרן סגורה בהתאם להוראות לפי סעיף 50(ב), או פרסם מחירי יחידות או מחירי פדיון או קרן פתוחה או שוי יחידה של קרן סגורה, שחושבו שלא בהתאם להוראות לפי סעיף 43(ב) או 50(ב), לפי העניין.

דניאל אילון: (11)	לא הגיש למנהל הקרן הודעה על היחידות המוחזקות בידיו או על שינוי במספרן, בדרך ובמועד שנקבעו לכך, בניגוד להוראות לפי סעיף 71(ג).

דניאל אילון: (12)	נכח או הצביע בדיון בעניין אישור עסקה בניירות ערך שהוציא תאגיד שהוא בעל עניין בו, בניגוד להוראות סעיף 81א.

דניאל אילון: (13)	לא הודיע לנאמן או לא הודיע באסיפה כללית של בעלי יחידות, על כך שבעל יחידות מכר או פדה יחידות לאחר שקיבל אישור מאת חבר בורסה בדבר החזקתן, בניגוד להוראות סעיף 11(ה)(2).

דניאל אילון: (14)	שילם עיצום כספי במקום אדם בניגוד להוראות סעיף 120ג.

דניאל אילון: גם זה ישונה בהתאם להסכמה.

שגית אפיק: גם זה ייכנס בהתאם לביטוח ולהסדר שהוועדה תכריע לגביו.

שגית אפיק: ככל שלא יהיה ביטוח, ייכנס לכאן.

עודד אופק: הערה לסעיף (5) בחלק א'.

עודד אופק: את סעיף 131א אנחנו לא איתרנו.

עודד אופק: יכול להיות שדניאל תדע להנחות אותי.

עודד אופק: סעיף 131א מופיע בשורה החמישית.

דניאל אילון: והוא לא נוסף בתיקון זה?

עודד אופק: זהו, שאני לא ראיתי אותו.

עודד אופק: זאת הערה אחת.

עודד אופק: הערה שנייה.

עודד אופק: בשורה הרביעית, אני מציע להוסיף, אחרי או 112ב עוד "או" כי אחרת המשפט לא ברור.

שגית אפיק: קיבלת.

עודד אופק: כי אחרת זה מתחבר לסעיף וזה לא מתחבר בצורה משפטית.

עודד אופק: דבר אחרון.

עודד אופק: אנחנו מציעים, בשורה החמישית, "או לא כלל בדוח, בהודעה, במסמך או במידע אחר שהגיש לרשות" שיופיע "ושיש להגישם לרשות לפי חוק זה".

דניאל אילון: רגע.

דניאל אילון: אנחנו בודקים את ההערה שלך.

שגית אפיק: לא כלל בדוח, בה ודעה, במסמך או במידע אחר שהגיש לרשות ושהיה צריך להגיש.

שגית אפיק: כמו שעשינו בייעוץ, ייכנס גם לכאן.

דניאל אילון: יכול להיות שזה בגלל התיקון של הכספת, מה שנקרא מערכת יעל.

דניאל אילון: אני אבדוק את זה ואני אחזור עם תשובה.

דניאל אילון: לדעתי, אני כמעט משוכנעת, תיקון החוק שעבר בינתיים בוועדה לפיו צריך לדווח מי מונה בתוך גורם מפוקח כדי לפתוח את מערכת האינטרנט ולקבל דיוורים מהרשות, זה כתוב בתוך סעיף 131 ואם אני לא טועה, זה הסעיף.

דניאל אילון: אנחנו ננסה לבדוק את זה.

דניאל אילון: (1)	לא קיים הוראה או דרישה כמפורט להלן, בדרך ובתוך התקופה שנקבעה בה:     		(א)	הוראה של הרשות לשינוי שם הקרן, שניתנה לפי סעיף 6(ב).

דניאל אילון: (ב)	הוראה של יושב ראש הרשות לתיקון פגם, שניתנה לפי סעיף 15(א).

דניאל אילון: (ג)	הוראה של הרשות או של עובד שהוסמך על ידה להגיש דוח או לפרסמו בעיתון, שניתנה לפי סעיפים 34(ב), 72(ב) או (ד) או 78(ז).

דניאל אילון: (ד)	הוראה של הרשות לפרסם תיקון לתשקיף או תשקיף מתוקן או לכלול בהם פרטים נוספים, שניתנה לפי סעיף 35(א).

דניאל אילון: (ו)	דרישה של הרשות או של עובד שהיא הסמיכה לעניין זה, למסור בכתב לרשות הסבר, פירוט, ידיעות או מסמכים בקשר לפרטים הכלולים בדוח או בהודעה לפי חוק זה, שניתנה לפי סעיף 72(ג).

דניאל אילון: (ז)	הוראה של הרשות לפרסם תיקון לגבי פרט מטעה שהיה בפרסום ביחס לקרן, שניתנה לפי סעיף 72(ד).

דניאל אילון: (ט)	הוראה של הרשות הנוגעת לדרכי פעילותם של מנהל קרן ונאמן, של נושא משרה בהם או של כל מי שמועסק על ידם, כדי להבטיח את ניהולם התקין של מנהל הקרן והנאמן ואת השמירה על עניינם של בעלי היחידות, שניתנה לפי סעיף 97(ב).

דניאל אילון: (י)	הוראה של הרשות בדבר הדרך שבה על מנהל קרן לשמור נתונים מספרי הקרן, שניתנה לפי סעיף 129(ב), או דרישה של הרשות או של עובד שהיא הסמיכה לכך למסור מידע הקשור במנהל הקרן או בקרן או נתונים הכלולים בספרי הקרן, שניתנה לפי סעיף 129(ב1).

דניאל אילון: (2)	הפר את הוראות סעיפים 13(ג1), 16(א), (ב) או (ג), 19(א) או 20(ב1) או (ב2), בדבר הרכב הדירקטוריון של מנהל קרן או של ועדת השקעות, תנאי כשירות לדירקטורים או לחברי ועדת השקעות של מנהל קרן או הגבלות על כהונה בדירקטוריון או בוועדת השקעות של מנהל קרן.

דניאל אילון: (3)	לא העביר את ניהול הקרנות למנהל אחר בתוך התקופה שקבע יושב ראש הרשות, בניגוד להוראות סעיף 15(ד).

דניאל אילון: (4)	הפר את הוראות סעיף 16(ד) בדבר הגבלה על כהונת מנהל כללי.

דניאל אילון: (5)	הפר את הוראות סעיף 17 בדבר ישיבות הדירקטוריון של מנהל קרן, או הפר את הוראות סעיף 20(ג) או (ד) בדבר ישיבות ועדת השקעות.

דניאל אילון: (6)	הפר את הוראות סעיף 18(2), (4), (5) או (8), בכך שהדירקטוריון של מנהל הקרן לא מילא אחר תפקיד מתפקידיו לפי הסעיף האמור במשך תקופה שאינה עולה על שישה חודשים.

דניאל אילון: (7)	גבה עמלה מרוכש יחידה שלא בהתאם להוראות לפי סעיף 42(ה).

דניאל אילון: (8)	לא העביר למנהל הקרן, באמצעות המסלקה, את סך ההזמנות ליחידות או את סך ההוראות לפדיון, שקיבל המפיץ, בדרך שנקבעה לפי סעיף 44(ב).

דניאל אילון: (9)	קיבל בעד יחידות של קרן שבניהולו תשלום שאינו במזומנים, בניגוד להוראות סעיף 44(ג).

דניאל אילון: (10)	לא המשיך להציע לציבור יחידות של קרן פתוחה,    בניגוד להוראות סעיף 46	(ז)(1).

דניאל אילון: (11)	לא נענה להזמנות ליחידות בשיעור אחיד, בניגוד להוראות סעיף 46(ח).

דניאל אילון: (12)	לא עשה ביום ההקצאה של יחידות קרן סגורה את הפעולות המנויות בסעיף 53(א)(1) או (2), או לא הקצה את יחידות הקרן המוצעות בדרך ובאופן שצוינו בתשקיף, בניגוד להוראות סעיף 53(ב).

דניאל אילון: (13)	קנה בעד קרן שבניהולו או החזיק בה, נכסים, שלא בהתאם להוראות לפי סעיף 59.

דניאל אילון: (14)	ביצע עסקה כאמור בסעיף 18(6), (7) או (7א) אף שהעסקה לא אושרה מראש בידי הדירקטוריון או בידי ועדה מוועדותיו, בניגוד להוראות סעיף 60.

דניאל אילון: (15)	הפר את הוראות סעיף 61, בכך שבקרן שבניהולו שווי נכס או סוג נכסים מסך כל השווי הנקי של נכסי הקרן חרג, ביתר או בחסר, מן השיעור שנקבע במדיניות ההשקעות של הקרן, והחריגה לא עלתה על חמישה אחוזים מהשווי הנקי של נכסי הקרן, ולא נתקיים סייג מן הסייגים המפורטים בסעיף האמור.

דניאל אילון: (16)	הפר את ההוראות לפי סעיף 62, בכך שבקרן שבניהולו שיעור ניירות ערך של תאגיד, שיעור נייר ערך מהשווי הרשום למסחר או שיעור נכס אחר, עלה על השיעור המרבי שקבע שר האוצר בשיעור שאינו עולה על מחצית מהשיעור המרבי או על חמישה אחוזים מהשווי הנקי של נכסי הקרן, ולא נתקיים סייג מן הסייגים המפורטים בסעיף האמור.

דניאל אילון: (17)	השאיל ניירות ערך המוחזקים בקרן שבניהולו לצורך עסקת מכירה בחסר או עשה עסקת מכירה בחסר בעד קרן שבניהולו, בניגוד להוראות לפי סעיף 63.

דניאל אילון: (18)	קנה, מכר או יצר אופציה או חוזה עתידי בעד קרן שבניהולו, בניגוד להוראות לפי סעיף 64.

דניאל אילון: (19)	לקח אשראי בעד קרן שבניהולו, בניגוד להוראות לפי סעיף 65.

דניאל אילון: (20)	לא הגיש לרשות דוח שבו הודיע כי לדעתו די במערכת האמצעים לפי סעיף 78(א)(3) כדי להבטיח את האמור בו או לא פירט את ההוראות שנתן למנהל הקרן להבטת האמור, בניגוד להוראות סעיף 78(ה)(1) או לא פעל בקשר לדוח כאמור בהתאם להוראות סעיף 78(ה)(2).

דניאל אילון: (21)	לא הורה למנהל הקרן, בכתב, לתקן ליקויים שמצא בניהול הקרן, לא קבע בהוראה כאמור מועד לתיקון הליקויים,] או לא העביר העתק מההוראה לדירקטוריון מנהל הקרן, בניגוד להוראות סעיף 78(ד).

דניאל אילון: (22)	פרע מנכסי קרן שכר נאמן או שכר מנהל קרן, שלא כפי שנקבע בהסכם הקרן, בתשקיף או בדוח, בניגוד להוראות סעיף 80(א)(1), או פרע מנכסי קרן עמלות והוצאות אחרות הכרוכות בביצוע עסקאות בעד הקרן, שלא כפי שפורטו בתשקיף או בדוח, בניגוד להוראות סעיף 80(א)(2).

דניאל אילון: (23)	חייב בעל יחידה בהוצאות תיקון הרישומים שמנהל מפיץ, בשל תיקון טעות שנפלה במחיר יחידה או במחיר פדיון, בניגוד להוראות סעיף 80א.

שגית אפיק: אם תוכלי לומר באופן כללי מה היחס בין ההפרות שקבועות כאן לבין מה שקיים היום.

דניאל אילון: אולי בסוף אני אומר לכם לפי מספרים מה חדש ומה קיים.

שגית אפיק: בסדר.

ירון טל: בשם איגוד הנאמנים, אני מבקש להתייחס לפריט 22 בחלק ב'.

דניאל אילון: הסעיף הזה הוא לא חידוש.

ירון טל: כן, הוא לא חידוש.

דניאל אילון: הוא קיים בסעיף 114(ב)17א(1).

דניאל אילון: זה סעיף קיים.

ירון טל: אין לי הערה לסעיף עצמו, אבל תרשי לי.

ירון טל: המילה "פרע", צריך להבהיר אותה שהיא מתייחסת למנהל הקרן כמי שפרע.

ירון טל: הסעיף כאן מתייחס גם לנאמן היום וצריך להבהיר שהנאמן הוא לא זה שיכול לפרוע מנכסי הקרן שכר.

ירון טל: מי שפורע עבור הנאמן את השכר, הוא מנהל הקרן.מי שנושא באחריות לסעיף הזה, אם הוא הופר, הוא מנהל הקרן.

דורית גילת: מנהל הקרן לא פורע עבור הנאמן.

ירון טל: משלם.

דורית גילת: הבנקאי מעביר לזה ומעביר לזה.

ירון טל: נכון.

ירון טל: הבנקאי.

דניאל אילון: בדרך כלל לא ציינו את זהות המפר.

דניאל אילון: זהות המפר היא נגזרת מגוף ההוראה המחייבת.

דניאל אילון: אם ההוראה המחייבת, ואני לא נכנסת כאן לדיון בכל הפרה והפרה, היא מחייבת את מנהל הקרן, מה שדורית מתקנת ואומרת שזה לא נכון, אז על מי שיחול האיסור, אם זה לא חל על הנאמן, גם ההפרה לא חלה לגביו.

דניאל אילון: כך נכון לגבי כל הרשימות.

דניאל אילון: לא הגיש, לא הורה, לא חייב – הכל כתוב בלשון האיסור ומופנה לסעיף הרלוונטי שקובע את החיוב.

ציון פיניאן: אנחנו ממשיכים.

דניאל אילון: חלק ג'     (1)	מינה מי שלא מתקיימים לגביו תנאי הכשירות שנקבעו לפי סעיף 9(ג) לעסוק במילוי חובות הנאמן ובתפקידיו.

דניאל אילון: (2)	העסיק בתפקיד הכרוך בקבלת החלטות שעניינן ניהול תיק השקעות של קרן אדם שאינו בעל רשיון מנהל תיקים, בניגוד להוראות סעיף 13(ג)(1).

דניאל אילון: (3)	לא מינה ועדת השקעות, בניגוד להוראות סעיף 20(א).

דניאל אילון: (4)	העסיק בתפקיד הכרוך בקבלת החלטות שעניינן ניהול תיק השקעות של קרן, אדם שמתקיים לגביו האמור בפסקאות (1) או (2) של סעיף 22.

דניאל אילון: (5)	העביר אמצעי שליטה במנהל קרן למי שאי לו היתר לפי סעיף 23ב בניגוד להוראות סעיף 23ג.

דניאל אילון: (6)	הציע לציבור יחידות, לרבות יחידות או מניות של קרן חוץ, שלא על פי תשקיף שהרשות התירה את פרסומו, בניגוד להוראות סעיף 25(א).

דניאל אילון: (7)	מכר או פדה יחידה בקרן פתוחה במחיר שאינו כנדרש לפי סעיף 42(א) עד (ג) או גבה עמלה בשיעור שאינו כנדרש לפי סעיף 42(ד), או מכר או פדה יחידה בקרן סגורה במחיר שאינו כנדרש לפי סעיף 50(א) או (ג) או 56(ב).

דניאל אילון: (8)	לא העביר לחשבון מנהל הקרן או לחשבון הקרן, באמצעות המסלקה, סכום במזומנים השווה למחיר היחידה, בדרך שנקבעה לפי סעיף 45 או ביום שנקבע לפי סעיף 46(ד), או לא העביר לחשבון הקרן סכום שהעביר מפיץ לחשבון מנהל הקרן בניגוד להוראות סעיף 45.

דניאל אילון: (9)	מכר או פדה יחידות של קרן פתוחה שלא בימים שלגביהם עליו לחשב את מחיר הקניה ומחיר המכירה של נכסי הקרן, או מכר או פדה יחידות של קרן מועדים קבועים שלא במועדים שנקבעו בהתאם להוראות סעיף 47, בניגוד להוראות לפי סעיף 46(א).

דניאל אילון: (10)	פדה יחידה של קרן פתוחה אף שלא קיבל מהמפיץ הוראה לעשות כן, בניגוד להוראות סעיף 46(ב), א לא פדה יחידה של קרן פתוחה לפי הוראה שקיבל מהמפיץ, בדרך שנקבעה לפי הסעיף האמור, או לא העביר לבעל היחידה את הסכום בשל פדיון היחידה ביום שבו העביר מנהל הקרן מחשבון הקרן למפיץ את הסכום האמור בניגוד להוראות לפי אותו סעיף.

דניאל אילון: (11)	לא העביר למסלקה הזמנה ליחידה או הוראה לפדיון יחידה שקיבל, במועד שנקבע לכך, בניגוד להוראות לפי סעיף 46(ג).

דניאל אילון: (12)	רכש יחידות של קרן המקורבת לו, בניגוד להוראות סעיף 49(ג).

דניאל אילון: (13)	לא העביר, ביום ההקצאה של יחידות קרן סגורה, לחשבון הקרן, סכום במזומנים השווה למחיר היחידות שהוקצו למזמין, בניגוד להוראות סעיף 53(א)(3), או לא העביר ביום האמור לחשבון מנהל הקרן סכום כאמור בדרך שנקבעה לפי סעיף 53(ג).

דניאל אילון: (14)	לא פדה יחידה של קרן סגורה, לפי דרישה של בעל יחידה, במועד הפדיון כפי שנקבע בהסכם הקרן, בניגוד להוראות סעיף 56(א), או לא פדה יחידה כאמור בהתאם לתנאים שנקבעו בהסכם הקרן לפי סעיף 56(ג) או (ד).

דניאל אילון: (15)	לא פדה יחידה של קרן סגורה, לפי דרישה שקיבל מבעל היחידה, בדרך שנקבעה לפי סעיף 56(א1), או שלא העביר לבעל היחידה שביקש את פדיונה את הסכום שהועבר אליו על ידי מנהל הקרן בשל פדיון היחידה ביום שבו הועבר אליו הסכום האמור בניגוד להוראות אותו סעיף.

דניאל אילון: (16)	רכש מיחידותיה של קרן סגורה, בעד אותה קרן, או מכר יחידות שנרכשו כאמור, בניגוד להוראות לפי סעיף 57.

דניאל אילון: (18)	העביר יחידות שלא על פי דרישה בכתב של בעל יחידות בניגוד להוראות סעיף 58	א(א) או שלא העביר יחידות על פי דרישה בכתב של בעל יחידות בדרך שפורטה בתשקיף, בניגוד להוראות סעיף 58א.

דניאל אילון: (19)	הפר את הוראות סעיף 61, בכך בקרן שבניהולו שווי נכס או סוג נכסים מסך כל השווי הנקי של נכסי הקרן שבניהולו חרג, ביתר או בחסר, מן השיעור שנקבע במדיניות ההשקעות של הקרן, והחריגה עלתה על חמישה אחוזים מהשווי הנקי של נכסי הקרן, ולא נתקיים סייג מן הסייגים המפורטים בסעיף האמור.

דניאל אילון: (20)	הפר את ההוראות לפי סעיף 62, בכך שבקרן שבניהולו שיעור ניירות ערך של תאגיד או שיעור נייר ערך מהשווי הרשום למסחר או שיעור נכס אחר עלה על השיעור המרבי שקבע שר האוצר, בשיעור העולה על מחצית מהשיעור המרבי או על חמישה אחוזים מהשווי הנקי של נכסי הקרן, ולא נתקיים סייג מן הסייגים המפורטים בסעיף האמור.

דניאל אילון: (21)	קנה עבור הקרן נכס ששיעורי בעת קנייתו עלה על השיעור המרבי שנקבע לפי סעיף 62(ב), או קנה עבור הקרן נכס או החזיק נכס בקרן שלא על פי התנאים שנקבעו לפי הסעיף האמור.

דניאל אילון: החזיק ביחידות של קרן שבניהולו או החזיק יחידות של קרן שהוא משמש לה נאמן, בניגוד להוראות סעיף 68.

דניאל אילון: (23)	שילם על עסקה שנעשתה בעד הקרן, עמלה מנכסי הקרן, שלא בהתאם להוראות סעיף 69.

דניאל אילון: (25)	לא מילא את חובותיו או תפקידיו לפי סעיף 78(א), ויראו לעניין זה הפרה חוזרת, או הפרה נמשכת לתקופה העולה על 45 ימים, בידי מנהל הקרן, כהפרה של הוראות סעיף 78(א) בידי הנאמן, אלא אם כן הודיע הנאמן על ההפרה לרשות מיד לאחר שנודע לו עליה.

דניאל אילון: לעניין זה "הפרה חוזרת", "הפרה נמשכת" – כמשמעותן בסעיף 52יט לחוק ניירות ערך כפי שהוא מוחל בסעיף 114.

דניאל אילון: (26)	משכן או שעבד את נכסי הקרן שלא לצורך קיום עסקה בעד הקרן, בניגוד להוראות סעיף 79 או שלא בהתאם לתנאים שקבע שר האוצר לפי אותו סעיף.

דניאל אילון: (27)	הציע תשלום או הטבה אחרת בקשר עם רכישה, פדיון, מכירה או החזקה של יחידות, בניגוד להוראות סעיף 82(א), או גבה עמלה בקשר עם מכירת יחידות של קרנות, פדיונן או החזקתן, בניגוד להוראות סעיף 82(ב).

דניאל אילון: (29)	מיזג או פיצל קרנות פתוחות שלא בהתאם להוראות סעיפים 100(א) עד (ד).

דניאל אילון: (30)	מכר או פדה יחידות של קרן פתוחה לאחר מועד תחילת פירוק ה קרן, בניגוד להוראות סעיף 108(ה).

דניאל אילון: (31)	לא שמר את ספרי הקרן לתקופה של שבע שנים מתום הפירוק, בניגוד להוראות סעיף 110(3).

דניאל אילון: (32)	לא כינס אסיפה כללית של בעלי היחידות אף שהייתה דרישה לכך, בתוך המועד שנקבע לכך, בניגוד להוראות סעיף 11(א)(2), או לא שילם, מאמצעיו, למכנסי האסיפה הכללית הוצאות סבירות שהוציאו על כינוסה, בניגוד להוראות סעיף 111(א)(3).

דניאל אילון: (33)	לא השתתף באסיפה כללית של בעלי יחידות, בניגוד להוראות סעיף 111(ח).

ירון טל: אם אפשר, שתי הערות.

ירון טל: אני מתייחס לפריט 25.

ירון טל: שוב, אני יודע שזה לא דבר חדש.

דניאל אילון: לא דבר חדש.

דניאל אילון: יש היום עיצום כספי לפי סעיף 114(ג)(8).

דניאל אילון: לא עשינו שינוי.

ירון טל: נכון.

ירון טל: מכיר את זה.

ירון טל: בסדר.

ירון טל: אני מתייחס לשוני שעכשיו יוחל על הסעיף הזה כאשר מדובר בהפרה מינהלית.

ירון טל: אם נשים לב, כל העיקרון של החוק אומר שנלך להפרה מינהלית, אבל דברים ספציפיים ניתן לזהות אותם ולהגדיר אותם לפי רשימה מוגדרת, נוכל להפעיל את הליכי האכיפה המינהלית.

ירון טל: אפשר לראות בכך את כל הרשימה הארוכה של כל 24 הפריטים שמופיעים לפני פריט 25 ואת כל הפריטים שמופיעים ממספר 26 והלאה.

ירון טל: על כל פריט כזה, יש מקרה מוגדר שניתן לזהות אותו ואני אתן דוגמאות.

ירון טל: אם הוא מינה, מי שלא מתקיים לגביו תנאי כשירות, העסיק בתפקיד וכן הלאה וכן הלאה, דברים שקל ולכן גם הגיוני להביא אותם להפרה מינהלית.

ירון טל: מה שונה סעיף 25 מכל הסעיפים האחרים?

ירון טל: סעיף 25 הוא סעיף אמורפי.

ירון טל: הוא לא מתאים לאכיפה מינהלית משום שהוא סעיף שאומר שהנאמן לא מילא את חובות הפיקוח עליו.

ירון טל: למשל, על מנהל הקרן אין סעיף דומה וזה הגיוני שמנהל הקרן לא פעל לפי תפקידיו.

ירון טל: מדוע?

ירון טל: כי הסעיף בנוסח כזה לא מתאים לאכיפה מינהלית.

ירון טל: אכיפה מינהלית, כשמה כן היא.

ירון טל: היא דבר שצריך להיות ברור, מעשה או מחדל שחל וניתן לזהות אותו.

ירון טל: מה זה נקרא לא פיקח כיאות?

ציון פיניאן: זה הובן.

ציון פיניאן: מהי ההערה השנייה?

ירון טל: זאת ההערה המרכזית.

דניאל אילון: אני מבקשת שדורית תגיב להערה כיוון שזה סעיף קיים ולא שמענו הערה כזאת קודם לדיון.

דניאל אילון: אני רוצה לשמוע אם הסעיף הזה הופעל עד עתה.

דניאל אילון: קבלו כאן על סעיף 25.

דניאל אילון: גם היום יש עליו עיצום כספי.

דניאל אילון: קבלו שזה אמורפי מדיי ולא פרטני דיו.

דורית גילת: לשם כך יש את החזקה שהיא עושה את זה לא אמורפי.

דורית גילת: אנחנו אומרים שאם מנהל קרן חרג ממדיניות ההשקעות שלו, הוא התחייב לפחות לחמישים אחוזים במניות והוא היה עם עשרים אחוזים במניות.

דורית גילת: אם אנחנו רואים שזה לקח 45 ימים להפרה להימשך, אנחנו אומרים שיש כאן הפרה של חובת הפיקוח של הנאמן כי מישהו מהם היה כבר צריך לגלות את זה במשך 45 ימים.

דורית גילת: או שזה יעלה במערכת ההתרעה של זה, או שזה יעלה במערכת ההתרעה של זה.

דורית גילת: החזקה הזאת דווקא באה כדי לעשות את זה.

ירון טל: העובדה שהסעיף קיים, צריך לשים אותו בפרופורציה הנכונה.

ירון טל: הוא קיים היום במסגרת סעיפי הקנס האזרחי.

דורית גילת: גם עכשיו אנחנו במסגרת סעיפי הקנס האזרחי.

ירון טל: נכון.

ירון טל: אנחנו עכשיו במסגרת האכיפה המינהלית.

דניאל אילון: לא, אנחנו במסגרת העיצום.

דניאל אילון: זה אותו הדבר.

דניאל אילון: לקנס האזרחי קוראים עיצום כספי וזה אותו יצור.

ירון טל: הסכום על הקנס הזה, אני אתייחס לזה בשלב של הסכומים.

דניאל אילון: בסכומים, בוא נדבר על הסכומים.

ירון טל: מה קורה במצב הזה שמאחר שמדובר כאן על חובת פיקוח, הנאמן הוא לפקח שבמקום 178 אלף שקלים על ההפרה הזאת היום חשוף למיליון שקלים הפרה.

דניאל אילון: אמרנו שנדבר על זה בסכומים.

שגית אפיק: החלק הזה חל על הליך האכיפה?

דניאל אילון: לא.

שגית אפיק: על הליך העיצומים.

דניאל אילון: עיצום רגיל.

ירון טל: זה לא חל על האכיפה המינהלית?

שגית אפיק: זאת לא אכיפה מינהלית.

דניאל אילון: תכף נגיע לזה.

ירון טל: זה מתקשר לנושא של הסכומים, אבל המשמעות היא – וכאן אני אחדד – כדי לא להיות חשוף מפני אי קיום כללי של חובות הנאמן, הנאמן יצטרך להפעיל – צריכים להיות מודעים לזה – אמצעי בקרה כל כך מחמירים כלפי מנהלי הקרנות, מאחר שיש כאן חשיפה שהיא לא פרופורציונאלית לתפקיד שלו.

דניאל אילון: אתה חוזר לסכומים.

דניאל אילון: אנחנו חושבים שהוא צריך לעשות אמצעי בקרה ואנחנו חושבים שהם צריכים להיות פרופורציונאליים.

ירון טל: גם אנחנו חושבים.

דניאל אילון: על הסכומים נדבר.

ציון פיניאן: דניאל, תמשיכי.

דניאל אילון: תוספת שנייה     (סעיף 115(א))

שגית אפיק: כן.

שגית אפיק: הסכומים יידונו עם הביטוח, אבל יש כאן גם את המבחן לפיו נקבעים הסכומים.

דניאל אילון: הטבלה בנויה על היקף נכסים בניהול בנאמנות וסכום העיצום הכספי אשר נגזר מהם.

דניאל אילון: זה מפולח להפרת הוראה המנויה בחלק א', התוספת הראשונה, בחלק ב' ובחלק ג' ולפי היקף נכסים רואים שהעיצום הכספי בעצם הוא נגזרת משלושה דברים: האחד, סוג ההפרה עד כמה היא חמורה ולכן פוצלה הרשימה בתוספת הראשונה כי חלקים א', ב' ו-ג' מן הקל על הכבד, והחלקים האלה גם גוזרים את תקופת ההתיישנות והסכומים נגזרים, חוץ מאשר חומרת ההפרה, גם לגבי מנהל קרן או נאמן לפי היקף נכסים בניהול ובנאמנות.

דניאל אילון: לגבי תאגיד אחר, זה סכום פיקס, ותכף נסביר מהו תאגיד אחר, ולגבי יחיד, סכום אחר.

דניאל אילון: זה לפי זהות המפר והיקף הנכסים.

דניאל אילון: כלומר, כל אחד הוא לפי טיבו של המפר וטיבה של ההפרה.

דניאל אילון: זאת קומבינציה.

דניאל אילון: היקף נכסים בניהול בנאמנות	סכום העיצום הכספי 	(בשקלים חדשים)		(בשקלים חדשים)     						הפרת		הפרת	 	הפרת  						הוראה		הוראה		הוראה 						המנויה		המנויה		המנויה 						בחלק א'	בחלק ב'		בחלק ג' 						לתוספת		לתוספת		לתוספת 						הראשונה	הראשונה	הראשונה     		עד 50,000,000			62,000		125,000		250,000     		מ-50,000,001			עד 125,000	250,000		500,000 		ועד 500,000,000     		מ-500,000,001			עד 187,000	375,000		750,000 		ועד 5,000,000,000     		מעל 5,000,000,000		250,000		500,000		1,000,000     	2.	לעניין תאגיד אחר -     סכום העיצום הכספי (בשקלים חדשים)     		הפרת הוראה		הפרת הוראה		הפרת הוראה 		המנויה בחלק א'	המנויה בחלק ב'		המנויה בחלק ג' 		לתוספת הראשונה	לתוספת הראשונה	לתוספת הראשונה     		250,000			500,000			1,000,000     	3.	לעניין יחיד     			סכום העיצום הכספי (בשקלים חדשים)     		הפרת הוראה		הפרת הוראה		הפרת הוראה 		המנויה בחלק א'	המנויה בחלק ב'		המנויה בחלק ג' 		לתוספת הראשונה	לתוספת הראשונה	לתוספת הראשונה

דניאל אילון: תוספת שלישית     חלק א'     התוספת השלישית היא זאת שקובעת את ההפרות לעניין אכיפה מינהלית.

עודד אופק: דניאל, אני מתנצל שאני עוצר אותך.

עודד אופק: אני מעריך מאוד את העבודה שלך, אבל הערה אחת.

עודד אופק: אני רוצה לוודא שכל הנושא של הסכומים יידון במיוחד לגבי כל החוקים.

שגית אפיק: הנושא של הסכומים.

שגית אפיק: שיעורי הסכומים.

עודד אופק: שיעורי הסכומים.

שגית אפיק: לא המבחן.

עודד אופק: לא.

שגית אפיק: שיעורי הסכומים יידונו במאוחד בשלושת החוקים.

עודד אופק: בסדר.

עודד אופק: זאת הערה ראשונה.

עודד אופק: הערה שנייה שהייתי רוצה לקבל עליה את תשובתה של דניאל.

עודד אופק: נאמר שהכל יידון במסגרת חוק אחד וגם לא במסגרת תיקון 15.

עודד אופק: אני רוצה לוודא שלא תהיה הגבלה עם תיקון 15 לאחר מכן.

דורית גילת: כל פרק הקנס יצא.

דניאל אילון: זה יצא משם.

ירון טל: בהמשך לאותה הבהרה, האם הנושא של מנגנון חישוב הנכסים גם כן יידון במשותף במסגרת כל החוקים?

שגית אפיק: לא.

ירון טל: אם לא, יש לי טענה בעניין הזה.

שגית אפיק: זה כאן.

ציון פיניאן: מה טענתך?

ירון טל: אני חוזר אחורה.

ירון טל: אם נסתכל בסעיף של המנגנון, נאמר גם לגבי מנהל הקרן וגם לגבי הנאמן שיובאו בחשבון לעניין הטבלאות, לעניין המדרג, מבחינת הונו העצמי, גם את סכום הנכסים המנוהלים בקרן, השווי הנקי של נכסי הקרן.

ירון טל: לדעת הנאמנים הדבר הזה לא הגיוני ליישם אותו על הנאמן.

ירון טל: הנאמן הוא גורם מפקח והוא לא הגורם – אני אומר את זה בצורה פשוטה – הוא לא בעל האינטרס בניהול הנכסים.

ירון טל: מי שמנהל את הנכסים, כל הרעיון מאחורי המודל הזה היה להגיע לכיסו של מי שמנהל את הנכס עבור הציבור.

ירון טל: זה חל על מנהל הקרן וזה חל על מנהלי התיקים, מנהלי ההשקעות.

ירון טל: הם מנהלים את כספי הציבור וההגיון שחל עליהם יצא מנקודת מוצא שצריך להתחשב גם בהיקף הנכסים המנוהל.

ירון טל: אגב, לאיגוד מנהלי התיקים ואיגוד חברי הבורסה שגם אותו אנחנו מייצגים, יש טענות בעניין הזה אבל אני אמשיך עם זה בסוף.

ירון טל: מבחינת איגוד הנאמנים, הוא שונה משני הגופים האלה.

ירון טל: הנאמן הוא לא מנהל תיקי השקעות.

ירון טל: הנאמן הוא גם לא מנהל קרן.

ירון טל: אחריותו לדאוג לפקח על הקרן שבנאמנותו.

ירון טל: גם שיעור השכר שלו והרווחיות שלו, הכיס שלו, הוא נמוך לאין שיעור מאותם שיעורים שחלים אצל מנהל הקרן.

ירון טל: מה שקרה כאן – ולכן אני כן גולש לעניין הסכומים – שיצאו מאותה נקודת מוצא שצריך להביא בחשבון גם את נכסיו של הקרן שבנאמנותו.

זוהר גושן: קודם כל, אני מזכיר שמה שרצינו לעשות, רצינו, כדי שיהיה אפקט הרתעתי לעונש שאתה מטיל, להתאים אותו לגודל ולחוזק של הגוף אליו אתה מכוון את העיצום הכספי.

זוהר גושן: גם הנאמנים מקבלים אחוז מהנכסים המנוהלים על ידי הקרנות וגם הנאמנים מודעים לזה שבעצם טעות פיקוחית שלהם, המינוף של ההשפעה שלה, ייגזר מגובה הנכסים המנוהלים על ידי מנהל הקרן שביחס אליו הם פועלים.

זוהר גושן: לכן חייבים להתאים את הקנס בצורה פרופורציונאלית גם לגובה הנכסים המנוהלים.

זוהר גושן: אני מזכיר שמדובר בגופים שחלקם כפופים לחברות ראיית חשבון הכי גדולות ולבנקים והם בעצם שומר הסף המרכזי של ציבור המחזיקים בקרנות נאמנות.

זוהר גושן: אלה השחקנים המרכזיים שעליהם אנחנו בעצם נסמכים בעיקר.

זוהר גושן: אנחנו לא מכתיבים לשוק מה יהיה שיעור העמלות שיגבה נאמן כזה או אחר.

זוהר גושן: אם כדי למלא את תפקידם כמו שצריך ולעמוד בחובות שמוטלות עליהם הם צריכים לגבות שכר גבוה יותר, שיגבו שכר יותר גבוה.

זוהר גושן: זה לא ענייננו אלא זה עניין של שוק תחרותי, אבל את המשימות להיות שומר סף ולשמור על כספי ציבור, הם צריכים למלא.

ירון טל: כאן יש בעיה מעבר לקונספט.

ירון טל: יש כאן בעיה מבחינת הנאמן.

ירון טל: הנאמן היום כבול להסכם הקרן, בניגוד למנהל הקרן.

ירון טל: מנהל הקרן סוברני להחליט שמחר הוא יעלה  את שיעור שכר מנהל הקרן או יסגור קרנות או ימזג קרנות.

ירון טל: מדוע?

ירון טל: כי הוא אומר לעצמו שבאמת העלויות האכיפה כאן הן גבוהות ואני צריך לתמחר את זה במחיר שהציבור ישלם עבור קניית הקרנות שבניהולו.

ירון טל: הנאמן כבול להסכם הקרן.

ציון פיניאן: אם ירדו סכומי העיצומים, אתה תוותר על הטענה?

ירון טל: אני יכול לשקול לוותר אבל תלוי מה יהיה הסכום.

ירון טל: כן, בהחלט כן.

ציון פיניאן: גם אנחנו נשקול.

ירון טל: לכן שאלתי אם זה קשור.

ירון טל: אם נוכל להעלות את זה, זה בהחלט הגיוני, אבל כרגע, כאשר הסקאלה על הנאמן ועל מנהל הקרן היא אותה סקאלה, יש כאן משהו לא נכון.

ציון פיניאן: הערתך נרשמה.

ירון טל: אני מבקש דבר חשוב.

ירון טל: בכל זאת צריך לעשות הוראת מעבר על הנאמנים כי הם כבולים בהסכמי קרן והם לא יכולים להשתחרר מתפקידם.

ירון טל: הוא לא יכול לבוא הנאמן היום ולהעלות את השכר מיוזמתו.

ציון פיניאן: נרשם.

ירון טל: הוא לא יכול להשתחרר מתפקידו.

ירון טל: בית המשפט צריך לאשר את זה.

ירון טל: הנאמן לא יכול להתפטר.

זוהר גושן: זה נשמע סביר.

דורית גילת: עד שנגיע להוראות מעבר, נחשוב על משהו.

זוהר גושן: זה נשמע סביר.

זוהר גושן: להבדיל.

דניאל אילון: תוספת שלישית     (סעיף 119)     חלק א'     	(1)	קבע לקרן שם שיש בו כדי להטעות, בניגוד להוראות סעיף 6(א).

דניאל אילון: (2)	לא מינה רואה חשבון לקרן, בניגוד להוראות סעיף 99(א).

דניאל אילון: (1)	הפר את הוראות סעיף 18(2), (4), (5) או (8) בכך שהדירקטוריון של מנהל הקרן לא מילא אחר תפקיד מתפקידיו לפי הסעיף האמור במשך תקופה העולה על שישה חודשים.

דניאל אילון: (2)	קנה או מכר נייר ערך הנסחר בורסה, שלא בהתאם להוראות לפי סעיף 21.

דניאל אילון: (3)	החזיק אמצעי שליטה במנהל קרן בשיעור הטעון היתר מאת ועדת הרשיונות לפי סעיף 23ב בלא שקיבל היתר כאמור, או לא מילא אחר הוראה שניתנה לו לפי סעיף 23ה(א) עד (ג).

דניאל אילון: (4)	קיבל לניהולו, בין בהסכם ובין בדרך אחרת, קרן ממנהל קרן אחר, באופן שנתח השוק שלו עלה, לאחר קבלת ניהול, על עשרים אחוזים, בניגוד להוראות סעיף 23ז(א), שלט במנהלי קרנות באופן שנתח השוק הכולל שלו עלה על עשרים אחוזים, בניגוד להוראות סעיף 23ז(ב), או לא מילא אחר הוראה של יושב ראש הרשות להקטין את נתח השוק או את נתח השוק הכולל כך שלא יעלה על עשרים אחוזים, בתוך התקופה שנקבעה בהוראה, בניגוד להוראות סעיף 23ז(ג).

שגית אפיק: אם תוכלי בכל פרט לומר אם הוא חדש או קיים.

דניאל אילון: בחלק א', זה חדש.

דניאל אילון: חלקם נמצאים היום בסעיפים של עבירות פליליות וחלקם בסעיפים של קנס.

דניאל אילון: אני אומרת כל מה שחדש לגמרי.

דניאל אילון: בואי נגיד שרק היכן שיש חדש, אני אזכיר.

דניאל אילון: כל המקומות האחרים, אני לא אזכיר כי הרוב לא חדש.

דניאל אילון: (5)	רכש יחידות של קרן המקורבת לו, בניגוד להוראות סעיף 49(ג), והיה עליו לדעת כי התקיימו נסיבות שבשלהן הוא לא היה רשאי לרכוש יחידות כאמור בהתאם להוראות אותו סעיף.

דניאל אילון: (6)	הציע יחידה ללא תמורה בניגוד להוראות סעיף 58, והיה עליו לדעת שלא משולמת תמורה עבור היחידה.

דניאל אילון: (7)	לקח אשראי בעד קרן שבניהולו, בניגוד להוראות לפי סעיף 65, והיה עליו לדעת כי לא התקיימו תנאים שבשלהם הוא היה רשאי לקחת אשראי כאמור בהתאם להוראות לפי אותו סעיף.

דניאל אילון: (8)	עשה עסקה בין חשבונו העצמי לחשבון קרן, בניגוד להוראות לפי סעיף 67.

דניאל אילון: (9)	שילם על עסקה שנעשתה בעד הקרן, עמלה מנכסי הקרן, שלא בהתאם להוראות סעיף 69, והיה עליו לדעת כי העמלה ששילם אינה בהתאם להוראות כאמור.

דניאל אילון: רק הסעיף הראשון חדש.

דניאל אילון: (10)	לא הפריד את נכסי הקרן מרכושו האחר, בניגוד להוראות סעיף 76(א).

דניאל אילון: (11)	לא השתתף או לא הצביע באסיפה כללית של תאגיד שניירות הערך שהוציא מוחזקים בקראן שבניהולו, בניגוד להוראות סעיף 77.

דניאל אילון: (12)	משכן או שעבד את נכסי קרן שלא בהתאם לתנאים שקבע שר האוצר לפי סעיף 79, והיה עליו לדעת שלא מתקיימים אותם תנאים.

דניאל אילון: (13)	גילה את תכנם של ידיעה או מסמך שהגיעו לידיו מכוח תפקידו, בניגוד להוראות סעיף 97(ד).

דניאל אילון: (14)	לא מימש נכסי קרן בפירוק בדרך או במועד שנקבעו לכך או לא חילק מזומנים שהתקבלו במימוש הנכסים האמורים בין בעלי היחידות יחסית למספר היחידות שהם מחזיקים, בניגוד להוראות סעיף 109(א) או (ג).

דניאל אילון: (15)	הצביע באסיפה  כללית של בעלי יחידות אף שלא הודיע עם פתיחתה של האסיפה על כך שפדה או מכר יחידות לאחר שקיבל אישור מאת חבר בורסה בדבר החזקתן באמצעותו, בניגוד להוראות סעיף 111(ה)(1).

דניאל אילון: (1)	ערך הסדר שחוק זה חל עליו, שלא על ידי קרן להשקעות משותפות בנאמנות שנוסדה בדרך הקבועה בסעיף 3.     (2)	שימש נאמן לחקרן או מנהל קרן בלי שקיבל את אישור יושב ראש הרשות לכך, בניגוד להוראות סעיפים 9(א) או 13(א) לפי העניין, או לאחר שפקע האישור כאמור בהתאם להוראות סעיפים 10 או 14, לפי העניין.

דניאל אילון: (3)	הציע לציבור יחידות, לרבות יחידות או מניות של קרן חוץ, שלא על פי תשקיף שהרשות התירה את פרסומו, בניגוד להוראות סעיף 25(א), והיה עליו לדעת שהוא מבצע הצעה לציבור של יחידות שלא על פי תשקיף שהרשות התירה את פרסומו.

דניאל אילון: (4)	פרסם או גרם לפרסום של דבר ביחס לקרן אשר יש בו פרט מטעה, בניגוד להוראות סעיף 73(ב)(2).

דניאל אילון: (5)	כלל בהסכם הקרן, בתשקיף, בדוח, בהודעה או במסמך המוגשים לפי חוק זה לרשות, פרט מטעה, בניגוד להוראות לפי סעיף 73א(א) והיה עליו לדעת שיש בכך כדי להטעות משקיע סביר.

דניאל אילון: (6)	כלל בחוות דעת, בדוח, בסקירה או באישור שנכללו או שנזכרו בתשקיף או בדיווח, בהסכמתו המוקדמת, פרט מטעה, בניגוד להוראות סעיף 73א(ב) והיה עליו לדעת שיש בכך כדי להטעות משקיע סביר.

דניאל אילון: (7)	לא הגיש לרשות דוח, הודעה, מסמך, הסבר, פירוט או ידיעה, במועד שנקבע לכך, בניגוד להוראות לפי סעיפים 16(א1), 34(א), 52, 54(ב), 61(ג), 72,] 77(ג), 78(ה), 80(ג), 199(ו), 101(ד), 110(1), 112(ד), 112א(א) או 112ב, הגיש דוח, הודעה, תשקיף או מסמך אחר שלא בהתאם להוראות לפי סעיפים 71א ו-131א והיה עליו לדעת שיש בכך כדי להטעות משקיע סביר.

דניאל אילון: (8)	פרע מנכסי הקרן הוצאות, שלא בהתאם להוראות סעיף 80.

דניאל אילון: (9)	קיבל טובת הנאה בקשר עם ניהול הקרן או בקשר עם מילוי תפקידו כנאמן לקרן, שלא בהתאם להוראות סעיף 81".

דניאל אילון: בחלק זה, פריטים (2) עד (6) הם פריטים חדשים.

שגית אפיק: גם ב-(7) צריך להכניס את העניין הזה של הגיש?

דניאל אילון: כן.

ירון טל: כמו שאמרתי קודם, אני גם מייצג את איגוד חברי הבורסה שאינם בנקים ובהם מצויים מנהלי התיקים הגדולים בבתי השקעות.

ירון טל: בהמשך לדיון קודם שנערך לגבי החוק, אני מתייחס למנהלי התיקים, גם שם עלתה הסוגיה של שווי הנכסים המנוהלים, נושא שהתייחסתי אליו בנוגע לנאמנים.

ירון טל: אנחנו הצענו לרשות ניירות ערך, ופנינו גם במכתב ליושב ראש הוועדה, להחריג מאותם סכומים של נכסים מנוהלים את הסכומים של הלקוחות הכשירים, אותם לקוחות ספציפיים שלמעשה שווים בפני עצמם ויודעים להגן על עניינם והחוק  - חוק הסדר העיסוק, ייעוץ השקעות – פוטר מהתחולה לגביהם הוראות סעיפים רבים.

ירון טל: למשל, אין צורך להכין הסכם בכתב מול קרן פנסיה או מול לקוח אחר משום שברור שהדברים ייעשו על ידו כגוף מפוקח, כגוף מנוהל, כגוף שיודע לדאוג לענייניו.

ירון טל: לעומת זאת, כאשר מנהל תיקים נתפס בכלכלתו ונמצא שהוא הפר עבירה בכך שהוא שגה בנוגע להוראות של הכנת הסכם בכתב ללקוח רגיל, לא ללקוח כשיר, לוקחים לצורך ההפרה ומחשבים את סך כל הנכסים של אותו מנהל תיקים על כל הלקוחות שלו, כולל אותם לקוחות כשירים שלא אמורים ליהנות מהגנה של הסעיף הזה.

ירון טל: לדעתנו בדבר הזה הנטרול הוא הגיוני משום שמנהל התיקים לא נדרש לאותן הוראות מחמירות כלפי אותם לקוחות ולא ראוי ולא הגיוני להכניס לתוך שווי חישוב של הסכומים את הנכסים המנוהלים של אותם לקוחות.

ירון טל: אלה גם לקוחות כשירים.

דניאל אילון: לקוח כשיר רשאי, במיוחד אחרי תיקון לחוק הייעוץ שנעשה רק לאחרונה בוועדה זו, לפעול שלא באמצעות מי שקיבל רשיון.

דניאל אילון: אם הוא בחר לפעול במי שהוא בעל רשיון, הרי שהוא זכאי להגנת הפרקים המהותיים וחובות הזהירות והאמונים חלות עליו.

דניאל אילון: נכון שפטרנו אותו מהוראות קונקרטיות.

דניאל אילון: הוראות קונקרטיות, אתה לא חייב, אבל עדיין אתה חב לו בחבות המהותית בגללה הוא הגיע אליך כבעל רשיון, שתהיה זהיר ותקיים את חובת האמונים.

דניאל אילון: לכן, אם הוראה קונקרטית כאן לא ביצעת ביחס אליו, הרי אתה לא חייב לקיים אותה לעשות את התרשומת המלאה ביחס אליו.

דניאל אילון: בכל מה שאתה כן חב, אתה חב.

ירון טל: אני מתכוון לומר הפוך.

ירון טל: אני אסביר את הטיעון שלי.

ירון טל: אם אני לא קיימתי הוראה שאני לא חב בה, זה בסדר, אבל לא קיימתי אותה כלפי מי שאני כן חב בה.

ירון טל: אני לא מקיים הוראה כלפי לקוח רגיל.

זוהר גושן: אני מזכיר שהעיקרון לפיו גדולים, כדי שתהיה הרתעה, הקנס ביחס אליהם הוא אחר מאשר קטנים והכלל הזה נשמר גם כאן.

זוהר גושן: אנחנו הרי העברנו לפני כמה חודשים את הפטור הזה שהוא מדבר עליו.

זוהר גושן: זה אנחנו נתנו להם את הפטור הזה.

זוהר גושן: הוא אומר: נתת לי את הפטור, ועכשיו תפחית לי גם את העונשים ותתייחס אלי כאילו אני קטן, אבל הוא לא קטן אלא הוא גדול.

זוהר גושן: הוא עדיין נשאר אותו גורם.

זוהר גושן: הוא רוצה גם לקבל מאתנו את הפטור וגם לקבל מאתנו את תוצאת הלוואי שאני אפחית לו את שווי הנכסים ואני אתייחס אליו כאל קטן.

זוהר גושן: זאת דרישה קצת מוגזמת.

זוהר גושן: תגידו תודה על הפטור שאמור לשפר לכם את החיים ולהקל עליכם, אבל עדיין אתם נחשבים בתוך המתכונת של גדולים.

זוהר גושן: מעבר לעיקרון הזה, אם הוא באמת חושב שזה מפריע ושהוא לא צריך את כל הפעילות בתוך המקום בו הוא נמצא, הוא יכול להפריד את כל הלקוחות הכשירים הצידה ולנהל אותם בנפרד.

זוהר גושן: העובדה שהוא לא עושה את זה והוא משאיר את כולם יחד, היא הנותנת שזה חלק מהפעילות השוטפת שלו סביב אותן תקורות, סביב אותם עניינים, וזה מה שמשקף את הגודל שלו בסופו של דבר.

זוהר גושן: לכן אין שום הצדקה לבקשה שלהם.

שגית אפיק: בפסקה (4) זה פרסם?

דניאל אילון: תיקנו אותי כאן שאמרתי ש-(1) עד (6) הם חדשים, אבל הם לא חדשים.

דניאל אילון: הסעיפים ממוקמים במקומות אחרים והמהויות כמויות ופזורות בחוק.

שגית אפיק: ב-(4) יש לך גרם לפרסום.

שגית אפיק: בסדר?

דניאל אילון: כן.

דניאל אילון: 4.	תיקון חוק החברות     	בחוק החברות, התשנ"ט-1999 –     	(1)	סעיף 225 - 	 		(א)	אחרי "יגלה לממנה" יבוא "את כל אחד מאלה".

דניאל אילון: (ב)	הסיפא החל במלים "אם הורשע" תסומן כפסקה (1), ובה במקום "חלוט" יבוא "בערכאה ראשונה (להלן – פסק דין)" ובמקום הסיפא החל במלים "בסעיף 226", יבוא "בסעיף 226(א) וטרם חלפה התקופה שבה אסור לו לכהן כדירקטור לפי סעיף 226".

דניאל אילון: (ג)	אחרי פסקה (1) יבוא:     "(2)	אם הורשע בפסק דין בעבירה כאמור בסעיף 226(א1) וטרם חלפה התקופה שקבע בית המשפט לפי אותו סעיף קטן.

דניאל אילון: (3)	אם ועדת האכיפה המינהלית הטילה עליו, לפי פרק ח'4 לחוק ניירות ערך, לפי פרק ז'2 לחוק הסדרת העיסוק בייעוץ השקעות ובניהול תיקי השקעות, התשנ"ה-1995 או לפי פרק י'1 לחוק השקעות משותפות בנאמנות התשנ"ד-1994, אמצעי אכיפה כאמור בסעיף 62נה לחוק ניירות ערך האוסר עליו לכהן כדירקטור בכל חברה ציבורית, וטרם חלפה התקופה שקבעה ועדת האכיפה המינהלית בהחלטתה כאמור.

דניאל אילון: לעניין זה, "ועדת האכיפה המינהלית" – הוועדה שמונתה לפי סעיף 62לא(א) לחוק ניירות ערך".

דניאל אילון: (2)	בסעיף 226 - 	 		(א)	סעיף קטן (א) ברישא, המילה "חלוט" תימחק ופסקה (3) תימחק.

דניאל אילון: (ב)	אחרי סעיף קטן (א) יבוא:     "(א1)	לא ימונה לכהונת דירקטור בחברה ציבורית אדם שהורשע בפסק דין בעבירה שאינה מנויה בסעיף קטן (א), אם בית המשפט קבע כי מפאת מהותה, חומרתה או נסיבותיה אין הוא ראוי לשמש כדירקטור בחברה ציבורית, למשך התקופה שקבע בית המשפט אשר לא תעלה על חמש שנים מיום מתן פסק הדין".

דניאל אילון: (ג)	בסעיף קטן (ב), במקום "בסעיפים (א)(1) ו-(א)(2)" יבוא "בסעיף קטן (א)", ובסופו יבוא "או כי התקופה שבה הוא מנוע מלכהן כדירקטור בחברה ציבורית תהיה קצרה מחמש שנים".

דניאל אילון: (3)	אחרי סעיף 226 יבוא:     		"226א	הגבלת מינוי בשל החלטה של ועדת האכיפה המינהלית     הטילה ועדת האכיפה המינהלית על אדם, לפי פרק ח'4 לחוק ניירות ערך, לפי פרק ז'2 לחוק הסדרת העיסוק בייעוץ השקעות ובניהול תיקי השקעות, התשנ"ה-1995 או לפי פרק י'1 לחוק השקעות משותפות בנאמנות התשנ"ד-1994 אמצעי אכיפה כאמור בסעיף 52נה לחוק ניירות ערך האוסר עליו לכהן כדירקטור בחברה ציבורית, לא ימונה אותו אדם לדירקטור בחברה ציבורית שבה אסור לו לכהן כדירקטור על פי אותה החלטה.

דניאל אילון: לעניין זה "ועדת האכיפה המינהלית" – הוועדה שמונתה לפי סעיף 52לא(א) לחוק ניירות ערך".

דניאל אילון: (4)	בסעיף 228(א), אחרי פסקה (2) יבוא:     		"(2א)	במועד מתן הודעה על הטלת אמצעי אכיפה כאמור בסעיף 232א".

דניאל אילון: (5)	בסעיף 231, אחרי "226" יבוא "226א".

דניאל אילון: (6)	בסעיף 232 במקום "226(א)(1) או (3)" יבוא "226(א)(1)" או "(א1)" ובמקום הסיפא החל במלים "חלפו חמש שנים" יבוא "חלפה התקופה שבה אסור לו לכהן כדירקטור לפי סעיף 226".

דניאל אילון: (7)	אחרי סעיף 232 יבוא:     		"232א.

דניאל אילון: פקיעת כהונה עקב החלטה של ועדת האכיפה המינהלית     החליטה ועדת האכיפה המינהלית לפי פרק ח'4 לחוק ניירות ערך, לפי פרק ז'2 לחוק הסדרת העיסוק בייעוץ השקעות ובניהול תיקי השקעות התשנ"ה-1995 או לפי פרק י'1 לחוק השקעות משותפות בנאמנות התשנ"ד-1994, להטיל על אדם אמצעי אכיפה לפי סעיף 52נה לחוק ניירות ערך האוסר עליו לכהן כדירקטור בכל חברה ציבורית או בחברה שבה הוא מכהן, יודיע על כך לחברה וכהונתו תפקע במועד מתן ההודעה, ובחברה שלגביה חל האיסור כאמור לא ניתן לשוב ולמנותו לכהונת דירקטור אלא אם כן חלפה תקופ0ת האיסור כאמור".

דניאל אילון: (9)	בכותרת פרק שני בחלק שישי, אחרי "מינוי" יבוא "כהונה".

דניאל אילון: (10)	אחרי סעיף 251 יבוא:     "251א	החלת סעיפים לעניין הגבלות על מינויים ופקיעת כהונה מסימן ב' בפרק ראשון     סעיפים 225 עד 226א, 232 עד 232א, 233(2) ו-234 יחולו, בשינויים המחויבים, לעניין נושא משרה אינו דירקטור, בחברה ציבורית.

דניאל אילון: (11)	סעיף 260(א)(1א) אחרי "הוכחת מחשבה פלילית" יבוא " או בקשר לעיצום כספי".

דניאל אילון: (12)	בסעיף 263(45) אחרי "קנס" יבוא "קנס אזרחי, עיצום כספי".

דנה נויפלד: המטרה של התיקון הזה היא למעשה לעשות השלמה לתיקון שעשינו עד עכשיו לעניין החוקים של רשות כאשר אנחנו רוצים להתאים מה המשמעות של הרחקה מעיסוק של אותם גורמים, ככל שאנחנו מדברים על חוק החברות.

דנה נויפלד: אנחנו למעשה עושים התאמה גם בעקבות פסיקה של השופטת פרוקצ'יה, בפסק דין נמרודי.

דנה נויפלד: אנחנו משלבים את התיקון הזה במסגרת התיקונים שאנחנו עושים אחרי החלטות של ועדת האכיפה המינהלית.

דנה נויפלד: מה שיוצא מהתיקון, זה כלהלן.

דנה נויפלד: לעניין הגילוי, לסעיף 225, קובע חובה של גילוי למי שמועמד לכהן כדירקטור ולגבי הרשעות שלו בפסק דין חלוטים.

דנה נויפלד: קודם כל, אנחנו מוחקים את הגילוי לגבי רק הרשעה של פסקי דין חלוטים וזה יחול לעניין כל פסק דין כבר מהערכאה הראשונה.

שגית אפיק: את יכולה להסביר?

קריאה: זה חל גם על חברות פרטיות.

דנה נויפלד: החובה הזאת היא לכל מי שמועמד לכהן כדירקטור, הן בחברה פרטית והן בחברה ציבורית.

דנה נויפלד: הכוונה היא לחשוף את ההרשעה כבר מהערכאה הראשונה כדי שבאמת הפסיקה תהיה אפקטיבית כבר מהערכאה הראשונה.

דנה נויפלד: כך יהיה גם לעניין הוספה של הגילוי לעניין החלטה מינהלית ובאותו אופן אנחנו משווים גם את ההחלטה בערכאה הראשונה.

גד סואן: אנחנו חושבים שזה לא צריך להיות כך.

דנה נויפלד: הגילוי, הן לגבי ההרשעה וגם לגבי ההחלטה של ועדת האכיפה המינהלית.

דנה נויפלד: חוץ מזה, אנחנו מתקנים את סעיף 226 שעניינו ההגבלה במינוי עקב ההרשעה.

דנה נויפלד: היום הסעיף בונה בו איזה הרשעות בגינן תוגבל הכהונה כבר היום.

דנה נויפלד: אנחנו למעשה עושים עכשיו הבחנה בין שלוש סוגי עבירות אחרות.

דנה נויפלד: האחת, עבירות שמנויות כבר היום, שאלה עבירות הליבה של העבירות הכלכליות.

דנה נויפלד: מדובר בעבירות החמורות ביותר שנמצאות בחוק העונשין.

דנה נויפלד: לעניין זה, אם הוועדה רוצה, אני יכולה לפרט באיזה עבירות מדובר.

דנה נויפלד: בין היתר זה זיוף, שוחד, מרמה, גניבה בידי מנהל, רישום כוזב במסמכי תאגיד ועבירות החמורות שנמצאות בחוק ניירות ערך, לעניין זה מידע פנים, ואם דניאל רוצה, היא יכולה לפרט.

דנה נויפלד: חוץ מזה, מדובר באותן הרשעות שהן בבית משפט מחוץ לישראל, אבל במהותן הן אותן עבירות.

דנה נויפלד: לגבי העבירות האלה שהן עבירות הליבה והעבירות החמורות ביותר, למעשה ברירת המחדל היא כבר היום חמש שנים פסילה סטטוטורית מכהונה.

דנה נויפלד: המצב הזה אינו משתנה ואנחנו רק מבהירים שלגבי העבירות האלה, זוהי נקודת המוצא של אותן חמש שנים ורק בנסיבות חריגות ומיוחדות, בית המשפט רשאי לקצר את תקופת הפסלות.

דנה נויפלד: חוץ מזה, יש עבירות נוספות שהן עבירות שעקב חומרתן, מהותן ונסיבותיהן, בית המשפט יכול לקבוע שאותו אדם אינו ראוי לשמש כדירקטור בחברה ציבורית ולעניין הזה יש שיקול דעת לבית משפט, אבל התקופה שהוא יקבע לא תעלה על חמש שנים.

דנה נויפלד: בנוסף ובמקביל אנחנו מתקנים ומוסיפים סעיף על הגבלת מינוי בשל החלטה של ועדת האכיפה המינהלית וזאת השלמה לתיקונים שנעשו עד עכשיו.

נתי שילה: מה  עם העניין של הנושא של חלוט?

דנה נויפלד: גם לעניין זה, אנחנו מדברים על הגבלת מינוי כבר מהרגע שיש החלטה בפסק דין בערכאה ראשונה.

נתי שילה: על זה יש לנו הערה.

נתי שילה: זה הדבר החשוב.

גד סואן: הדבר מאוד פשוט.

גד סואן: זה אומר ש-226 היום אומר שאחרי פסק דין חלוט ניתן לשלול את הזכות הזאת, להגביל מינוי לחמש שנים ואין על זה עוררין וגם אנחנו לא מערערים.

גד סואן: זה מוצדק, זה ראוי וטוב שכך.

גד סואן: השינוי כאן נעשה אגב אורחה של העניין של חלוט.

גד סואן: אני מבין את האינטרס של הרשות לומר שמי שמגיש ערעור, עד שדנים בערעור, זה לוקח שנים וזה לא אפקטיבי.

גד סואן: גם את זה אני מבין, אבל צאו וחשבו מה קורה אם פסק דין בערכאה הראשונה מרשיע פלוני ופוסלים לו את הזכות להיות חבר בדירקטוריון או דברים מהסוג הזה, ואחר כך בבית המשפט המחוזי ההחלטה נהפכת והוא מקבל זיכוי.

גד סואן: אז יצא שהוא סובל על לא עוול בכפו.

גד סואן: אם כן, מה ההגיון בדבר הזה?

דנה נויפלד: אני אסביר.

גד סואן: אם אתה אומר שכבר מספיקה הרתעה ראשונה, לא מעניין אותנו בכלל מהי ההרשעה.

גד סואן: אם הוא לא מגיש ערעור, זה בסדר, אבל אם הוא מגיש ערעור, והערעור נדון בבית המשפט המחוזי, ובית המשפט המחוזי מזכה אותו, מדוע הוא צריך לסבול?

יעקב אדרי: למה לא רק לאחר פסק דין סופי?

גד סואן: נכון.

שגית אפיק: זה מה שקיים היום בחוק.

שגית אפיק: מה הרציונל?

דנה נויפלד: אני אסביר.

נתי שילה: סליחה, אני רוצה להסביר משפט אחד בעניין הזה, לפני שאת עונה.

נתי שילה: יש כאן סוגיות שהן לא שוליות בנושא של חוק החברות.

נתי שילה: אני לא בטוח שהאכסניה לדיון בהן היא אגב אורחה דיון באכיפה מינהלית בוועדת הכספים ולא דיון בצורה מרכזית בחוק החברות.

נתי שילה: יש כרגע תיקון די גדול של חוק החברות שעומד להידון בקרוב והמקום שם לכל הדברים האלה הוא באכסניה ההיא ולא אגב אורחה בנושאים של ועדת הכספים.

דניאל אילון: מרבית התיקונים הועלו כאן בגלל הרלוונטיות שלהם לוועדת אכיפה מינהלית, מפני שזה הכלי שבאמצעותו אנחנו יכולים לאכוף את הגבלות העיסוק שקובעת הוועדה.

דניאל אילון: זאת הבקשה של משרד המשפטים לעניין פסק דין חלוט ודנה תגיב, אם צריך לעמוד על ביצועו כאן.

נתי שילה: מה זה רלוונטי?

דנה נויפלד: אני אענה.

דנה נויפלד: ראשית, אני לא רואה בדיון הזה דיון אגב אורחה.

דנה נויפלד: הדיון הזה הוא דיון לכל דבר ועניין וההסדר הזה הוא הסדר שלא נעשה אגב אורחה בשום עניין.

דנה נויפלד: העובדה שזה תיקון עקיף, זה פשוט בגלל שזה לא תיקון לחוק ניירות ערך.

דנה נויפלד: זה דבר ראשון.

דנה נויפלד: דבר שני.

דנה נויפלד: ההסדר הזה הוא הסדר המשלים להסדר שקבענו עד עכשיו ולכן ראוי שנדון ביחד.

דנה נויפלד: זאת המשמעות מבחינת דיני החברות של אותה הרחקה שעד עכשיו היא הייתה במישור מינהלי.

דנה נויפלד: זאת ההשלמה כי זאת תמונת הראי לגבי הדין האזרחי, בחוק החברות.

דנה נויפלד: מעבר לכך, אם אנחנו נחזור ונבחן מדוע מלכתחילה קיים סעיף 226 בחוק החברות, הוא קיים משני טעמים: קודם כל, זה לא עונש.

דנה נויפלד: אנחנו לא ממשיכים ודנים בעונש אלא אנחנו דנים במצב שבו בית משפט מצא - בית משפט, עד שהוא לא נהפך, זה הדין הקיים, זה הדין המחייב.

דנה נויפלד: הפסיקה היא סופית עד שהיא לא נהפכת – שאותו אדם הורשע באותן עבירות ושוב אני אזכיר שמדובר בעבירות שהן עבירות הליבה החמורות ביותר שיש.

גד סואן: מקובל.

דנה נויפלד: ולכן לא מדובר במצב שבו אנחנו מוסיפים על עונשו אלא בשלב שבו הורשע, מתקיים הרציונל של שניים: האחד, למנוע מאותו אדם שבית המשפט מצא שהוא פגע בצורה החמורה ביותר באמון הציבור בשוק ההון, בכך שהוא גנב, שיחד וכולי.

דנה נויפלד: לגביו מתקיים אותו סיכון בגינו אנחנו רוצים למנוע ממנו לשוב ולהזיק.

דנה נויפלד: מעבר לכך, יש לזה גם אלמנט הרתעתי.

דנה נויפלד: אנחנו מבקשים להתריע ולהרתיע את אותם מנהלים מלבוא לבצע עבירות חמורות כאלה שפוגעים בסופו של דבר בשוק ההון.

גד סואן: אם אי אפשר לערער, אז בסדר, אז פסק הדין הזה הוא סופי ושלום על ישראל והוא יבוא על עונשו, אבל אם את נותנת לו עונש ואחר כך מסתבר שהוא זכאי, ובית המשפט המחוזי מזכה אותו, איך תחזירי לו את העניין הזה ששללת ממנו את הדבר הזה?

גד סואן: לשם מה?

דנה נויפלד: כבר בשלב הזה, כאשר ההחלטה מתקבלת על ידי ערכאה מינהלית, על ידי רשות ניירות ערך, הוא מורחק ברגע שמסתיימת תקופה של שישים יום.

דנה נויפלד: מאותו רגע הוא מורחק.

דנה נויפלד: לכן ייווצר כאן מצב שבו אין קוהרנטיות.

דנה נויפלד: אם הוא ביצע הפרה מינהלית, הוא כבר יורחק על אתר.

דנה נויפלד: אם הוא הורשע בבית משפט בהליך שיפוטי מלא ונמצא שהוא הורשע בעבירה חמורה ביותר, הוא לא יכול להיות מורחק.

דנה נויפלד: אני רוצה להזכיר מהעת האחרונה, בו התנהלו הליכים משפטיים מאוד חמורים במשך 13 שנים עד שהתחיל הדיון בבית המשפט והסתיים בעליון, והעניין נגרר מערכאה לערכאה.

גד סואן: אני מבין את השיקול המיידי, אבל איך תפצי אותו על כך שאם אחר כך הוא יצא זכאי, הרחקת אותו בינתיים מפעילות.

שמשון אלבק: לא צריך לפצות אותו.

שמשון אלבק: הוא לא מקבל אות כבוד על כך שהוא יצא זכאי בערכאה שנייה.

גד סואן: למה לא?

גד סואן: בית המשפט הפך את ההחלטה הראשונה.

שמשון אלבק: אני אסביר.

שמשון אלבק: לא סביר שוועדה מינהלית יכולה לפגוע בעיסוק של אדם עקב מהימנות, עוד לפני בכלל שהוגש כתב אישום ובוודאי אחרי שהוגש כתב אישום, ולעומת זאת כאשר יש פסק דין של בית משפט שקבע שהבן אדם עבר עבירה, אז לא יתייחסו לעניין הזה ויחכו עד לפסק הדין החלוט.

שמשון אלבק: יש גם אפקטיביות באכיפה הזאת.

גד סואן: אם אתה נותן לו אפשרות לערער, אתה חייב לחכות.

שמשון אלבק: הערעור הוא על העונש ועל ההרשעה.

שמשון אלבק: לא מדובר רק בהגבלת עיסוק.

שמשון אלבק: יש הרבה מאוד דברים מעבר לכך.

דניאל אילון: כדאי אולי להזכיר שלדירקטור יש זכות לחזור ולפנות לערכאות ולבקש את קיצורה של התקופה.

דניאל אילון: אם הוא פנה בערכאת ערעור וערעורו נשמע, הוא ישתמש בזכותו לפנות לבית המשפט ולבקש את קיצור התקופה.

גד סואן: הסיפור עלה פעם בהקשר אחר, כאשר אנחנו שאלנו את יושב ראש הרשות מה קורה אם אתם מגישים בדין פלילי, הלכתם למסלול הפלילי, הבאתם אותו לבית משפט ובית משפט מוציא אותו זכאי.

גד סואן: האם גם אז צריך להעניש אותו?

גד סואן: אז היה כאן דיון רציני שהיושב ראש יזם אותו וסוכם שרק אם פרקליט המחוז יסכים לכך, זה תלוי בו ולא במישהו אחר, אפשר יהיה.

שגית אפיק: הרציונל שונה.

גד סואן: אני שוב מדבר על הסופיות של העניין.

דניאל אילון: גם בית המשפט שהרחיק לכתחילה, גם ערכאת הערעור, הרי יכול הפונה לפנות אליהם או לקצר תקופה או לבקש עיכוב ביצוע.

דניאל אילון: הוא המצב ביחס להחלטה מינהלית.

דניאל אילון: צדק שוני, זה בדיוק אותו מצב.

גד סואן: זה לא כך.

גד סואן: אם פסק הדין הוא סופי, אין בעיה.

גד סואן: אני אומר שאפילו תחמירו בעונש.

שמשון אלבק: אתה רק נותן אינסנטיב להגיש עוד ערעור ועוד ערעור, לדחות את זה עד סוף כל הדורות ולא יצא מזה  שום דבר.

יעקב אדרי: הלכתי בכיוון שלך עד ששמעתי גם את הצד השני.

יעקב אדרי: אם היינו יודעים שבערעור זה ייקח חצי שנה לדוגמה, היה מוגבל בזמן, היינו אומרים וגם הם היו אומרים שמחכים כדי לעשות צדק עד הסוף.

יעקב אדרי: אנחנו יודעים שבתי המשפט, יש להם זמן וזה לא דוחק להם.

יעקב אדרי: מהמחוזי זה ילך לעליון והנה תוך עשר שנים, בסוף הוא יורשע או לא, אבל תאר לך שהוא יורשע, אז מה אתה אומר?

יעקב אדרי: עשר שנים נתת לו להמשיך לחגוג למרות שבערכאה הראשונה הוא הורשע.

יעקב אדרי: לכן הם שכנעו אותי.

יעקב אדרי: אתה לא שכנעת אותי.

גד סואן: לשם כך עכשיו הכנסת, ועדת החוקה חוק ומשפט והכנסת אישרו את העניין של בית משפט כלכלי שיוכל לפעול במהירות.

יעקב אדרי: עד אז, בסדר.

יעקב אדרי: עד שזה יהיה, חזון אחרית הימים.

גד סואן: לא, זה מוקם תוך כמה חודשים.

דניאל אילון: זה אותו בית משפט שיגיד שאתה צריך ללכת הביתה.

דניאל אילון: אתה תערער עליו לעליון ונצטרך לחכות אז להחלטת העליון.

זוהר גושן: גד עושה את מלאכתו נאמנה בזה שהוא שם את הדגש מנקודת מבטו של הדירקטור אבל אנחנו גם כוועדת הכספים וגם כרשות ניירות ערך צריכים להסתכל לא רק מנקודת מבטו של הדירקטור אלא גם מנקודת המבט של ציבור המשקיעים שמשקיע במניות, משקיע את חסכונותיו באותן חברות ציבוריות ולכן צריך לאזן בין השניים.

זוהר גושן: איזון חד צדדי לטובת הדירקטור, בזה שאומר שאנחנו נחכה עשר שנים עד שזה יהיה חלוט ויכול להיות שהוא יורשע בעבירות מרמה מאוד חמורות, צריך להביא בחשבון שמדובר לא בעבירות של זוטא אלא עבירות ממש ממש חמורות והוא ימשיך להיות אחראי על ניהול כספי ציבור במישרין ובעקיפין.

זוהר גושן: אני מזכיר שמדובר בהליך בבית משפט שהוא יכול לבקש גם בבית המשפט בערכאה הראשונה וגם בבית משפט בערכאת ערעור עיכוב ביצוע.

משה גפני: מה שרציתי להציע עכשיו.

משה גפני: אני מקבל את עמדתך.

משה גפני: יהיה כתוב בחוק ככה.

זוהר גושן: לא צריך לכתוב.

זוהר גושן: זה כבר קיים היום.

זוהר גושן: הדין הכללי מאפשר את עיכוב הביצוע.

שגית אפיק: אני חושבת שאתם מדברים על עיכוב ביצוע שונה.

גד סואן: אם יש עיכוב ביצוע, אין לי בעיה.

שגית אפיק: נשמע על איזה עיכוב ביצוע אתם מדברים.

משה גפני: תכף נראה איך אנחנו מנסחים את זה.

משה גפני: אתם אומרים שבניגוד למצב הקיים היום, או בניגוד למה שהיה בקריאה הראשונה במליאה, היה מדובר רק על פסק דין חלוט.

משה גפני: אתם מציעים שכבר בערכאה הראשונה הוא יפסיק להיות דירקטור.

משה גפני: יש פה בעיה ואתם מחמירים.

משה גפני: כמו שאתה אומר, יש כאן את הנושא של האיזון בין טובת הציבור לבין לפעמים אלה יכולות להיות עבירות חמורות של הדירקטור ואין סופיות דיון וזה יכול לקחת הרבה זמן, או שיש סופיות דיון אבל בעוד הרבה זמן.

משה גפני: זאת אומרת, אנחנו היינו יכולים להיכנס לפרטים ולומר בעבירה חמורה ככה, בעבירה פחות חמורה אחרת, וזה ברור שזה לא בא בחשבון.

זוהר גושן: זה חל רק על החמורות.

זוהר גושן: הרשימה שדניאל הקריאה חלה רק על החמורות.

משה גפני: בסדר, אבל לא כל מקרה הוא כמו מקרה שדומה לו.

משה גפני: יש מקרים כאלו ויש מקרים אחרים.

משה גפני: המציאות תהיה שאם בית המשפט בערכאה הראשונה הרשיע אותו, הוא לא יכול להיות דירקטור, אבל הוא מגיש ערעור לערכאה גבוהה יותר.

משה גפני: הוא יכול לבקש עיכוב ביצוע גם החלטה הזאת.

משה גפני: זה אני אומר ליועצת המשפטית.

משה גפני: שגית, צריך לנסח את זה באופן כזה שלא יכבול את ידי בית המשפט שיאמר שהיות והמחוקק קבע שהמציאות הזאת בה הדירקטור כבר לא יכול להיות לאחר שהוא הורשע בערכאה הראשונה, בסדר, שילך לערעור, הכנסת כבר נתנה את דעתה על זה והוא כבר לא יכול להיות דירקטור.

משה גפני: לכן צריך לנסח את זה באופן כזה שהדינים הקבועים שבן אדם יכול, כאשר הוא מורשע בהרשעה ראשונה, לבקש רשות ערעור, הוא יכול לערער, הוא יכול לבקש עיכוב ביצוע, הוא יוכל לבקש עיכוב ביצוע גם על זה שבית המשפט אמר או המחוקק קבע שהוא לא יכול להיות דירקטור.

משה גפני: צריך לנסח את זה באופן כזה שלא ימנע מהדירקטור לבקש מבית המשפט שהרשיע אותו את העיכוב.

גד סואן: בערכאה ראשונה.

גד סואן: אם ישנו הדבר הזה, זה בסדר.

משה גפני: בסדר.

משה גפני: ממשיכים.

גד סואן: הייתה לי עוד הערה.

גד סואן: בסעיף (12) האחרון שהקראת יש שם תוספת בסעיף 263(4) האומר שאחרי קנס יבוא קנס אזרחי, עיצום כספי.

דניאל אילון: אני עוצרת אותך.

דניאל אילון: זה קשור לביטוח.

דניאל אילון: הבנתי שאתם לא רוצים לדון כאן בביטוח.

שגית אפיק: זה היה איסור ביטוח בכחול אבל נושא הביטוח יידון בנפרד.

גד סואן: בסדר.

שגית אפיק: בדברי ההסבר זה הוסבר.

משה גפני: מה זה נדון?

משה גפני: זה הולך להכרעות?

דניאל אילון: עוד מעט.

נתי שילה: זה לא מאושר כרגע.

משה גפני: לא מאושר.

משה גפני: לא.

דניאל אילון: 5.	תיקון חוק בתי המשפט (תיקון מספר 59)     	בחוק בתי המשפט (תיקון מספר 59), התש"ע-2010 -     	(1)	בסעיף 4 - 	 (א)	בסעיף 42א בהגדרת "רשות" בסופה יבוא "ומותב כמשמעותו בסעיף 52מד לחוק ניירות ערך".

דניאל אילון: (ב)	בסעיף 42ב(א) -     			(1)	בפסקה (1) -     (א)	בפסקת משנה (ב) בסופה יבוא "למעט הוראות הסעיפים כאמור בפסקת משנה (א) כפי שהוחלו בחוק האמור".

דניאל אילון: (ב)	בפסקת משנה (ג) בסופה יבוא "למעט הוראות הסעיפים כאמור בפסקת משנה (א) כפי שהוחלו בחוק האמור".

דניאל אילון: (2)	בפסקה (8), במקום "או עבירה לפי חוק הייעוץ" יבוא "עבירה לפי חוק הייעוץ או עבירה לפי חוק ההשקעות".

דניאל אילון: (ג)	בסעיף 42ג(א) המלים "למעט לפי פרק ז' לחוק האמור" – יימחקו.

דניאל אילון: (2)	בסעיף 10 פרט (8) – בטל.

דניאל אילון: (3)	סעיף 11 – בטל.

דניאל אילון: לפני פחות מחודש אושר תיקון מספר 59 לחוק בתי המשפט.

דניאל אילון: תיקון זה צפוי להיכנס לתוקפו ב-15 בדצמבר.

דניאל אילון: נדרשו מספר התאמות על מנת לשלב בין התיקון שהועבר לבין התיקון הזה.

דניאל אילון: במהות, מה שאנחנו אומרים כאן זה שבעצם עתירה כנגד החלטת ועדת האכיפה המינהלית, יראו את ועדת האכיפה המינהלית כרשות, כהגדרתה בחוק בתי המשפט.

דניאל אילון: התיקון מבהיר שבכלל נברר אם צריך לכלול אותו משום שספק אם הוא נדרש.

דניאל אילון: בכל מקרה, המתכונת תהיה מתכונת של עתירה מינהלית ומדובר אחר כך על מתכונת העתירה, נושא שיידון בהמשך.

דניאל אילון: סעיף 42ב מבהיר מהו עניין כלכלי.

דניאל אילון: עניין כלכלי הוא עניין שנדון בפני המחלקה הכלכלית בתל אביב כאשר הוא מגיע לשם לפי כללי הסמכות המקומית.

דניאל אילון: הובהר כאן שסעיפי הארכת הדפוסים וכדומה שהוחרגו לעניין חוק ניירות ערך, הם גם כך לעניין שני החוקים האחרים.

דניאל אילון: הובהר כאן שהעבירה היא מופרדת בחוק השקעות ובחוק הייעוץ.

דניאל אילון: כל מיני תיקוני הבהרות שהם באמת לא משמעותיים.

דניאל אילון: סעיף 42ג מגדיר עניין כלכלי מינהלי שהוא תמיד נדון בפני המחלקה הכלכלית.

דניאל אילון: הוחרג ממנו פרק ז' שעוסק בשיפוט משמעתי וכרגע לא צריך בהחרגה.

שגית אפיק: תסבירי על ההרחקה מעיסוק.

דניאל אילון: לאיזה סעיף את רוצה הסבר?

דניאל אילון: פריט 8 בסעיף 10 לחוק בתי המשפט עושה תיקונים בסעיף 117.

דניאל אילון: זה סעיף של הקנס האזרחי.

דניאל אילון: סעיף 117 מתבטל.

שגית אפיק: בסדר.

רונן סולומון: יכול להיות שאני מפספס כאן משהו, אבל איפה נכנס הערעור?

רונן סולומון: האם בתיקון לחוק הזה או בתיקון לחוק אחר?

דניאל אילון: אני אסביר.

דניאל אילון: התיקון נכנס בתוך חוק בתי המשפט וחוק בתי המשפט כבר אושר.

דניאל אילון: יחד עם זאת, מתכונת, מה המשמעות של עתירה מינהלית, יידון בהמשך בהנחייתה של שגית כי הוא רלוונטי לשלושת החיקוקים.

דניאל אילון: נכון, שגית?

שגית אפיק: כן.

דניאל אילון: 6.	תיקון חוק ניירות ערך (תיקון מספר 42)     	בחוק ניירות ערך (תיקון מספר 42), התש"ע-2010

שגית אפיק: לכן יש כאן תיקונים עקיפים.

דניאל אילון: לכן יש תיקון לתיקון, מפני שזה עוד לא נכנס.

דניאל אילון: אין לדעת מה ייכנס קודם ולכן זאת המתכונת שהונחינו על ידי האחראית על נוסח החקיקה במשרד המשפטים שכך נכון לבצע.

דניאל אילון: עשינו את זה לגבי שני התיקונים.

דניאל אילון: בכל המקומות זה לחלוטין טכני.

דניאל אילון: מקומות שנראה לי שזה מהותי, אי אעצור.

דניאל אילון: (1)	בסעיף 2, סעיף 44כח - 	 (א)	בכותרת השולים במקום "על חקירה אישום או הרשעה" יבוא "לרשות".

דניאל אילון: (ב)	האמור בו יסומן "(1)" ובו, הכתוב החל במלים "הרשעה בעבירה" יימחק, ובמקומו יבוא:     "התקיימות אחד מאלה, והכל לגביהם או לגבי נושא משרה בהם, בארץ או בחוץ לארץ":     			(א)	הרשעה בעבירה.

דניאל אילון: (ב)	הגשת כתב אישום או התקיימות הליך משמעתי, בשל ביצוע עבירה.

דניאל אילון: (ג)	חקירה או בירור מינהלי בקשר עם ביצוע עבירה או הפרה של הוראות דין כלכלי, על ידי רשות המוסמכת לנהל חקירה או הליך בירור מינהלי, לפי העניין.

דניאל אילון: (ד)	תשלום חבות כספית כחלופה להליך פלילי, בקשר עם הפרת הוראה מהוראות דין כלכלי, וכן קיומו של הליך מינהלי בשל הפרת הוראות כאמור, שתוצאתו האפשרית היא הטלת אמצעי אכיפה מינהלי.

דניאל אילון: (ה)	תשלום עיצום כספי או קבלת דרישה לתשלום כאמור, בשל הפרת הוראת דין כלכלי.

דניאל אילון: (ו)	פסק דין בתביעה אזרחית או תביעה אזרחית שהוגשה בשל הפרת הוראות דין כלכלי, לרבות בדרך של תביעה מכוח סעיף 63 לפקודת הנזיקין, בלבד שתביעה כאמור כללה טענת תרמית או רשלנות.

דניאל אילון: (ג)	אחרי פסקה (1) יבוא:     			"(2)	לעניין זה -     "הוראות דין כלכלי" – הוראה מה וראות הדינים המנויים בסעיף 9א(ה) לחוק השקעות משותפות.

דניאל אילון: "חבות כספית כחלופה להליך פלילי" – כהגדרתה בסעיף 260 לחוק החברות.

דניאל אילון: "עבירה" – כהגדרתה בסעיף 9א(ה) לחוק להשקעות משותפות".

דניאל אילון: אלה בעצם אותם סעיפי מהימנות עם התאמה של מה שכתוב שם למתכונת החדשה שהוסברה קודם לכן.

דניאל אילון: (2)	סעיף 3 – בטל ואחריו יבוא:     		"3א	תיקון סעיף 52כו 		 בסעיף 52כו(ב) לחוק העיקרי, אחרי "לפי סעיפים 36(ג)" יבוא "44כט" ואחרי פסקה (3) יבוא –     			"3(א)	חברה בעלת רשיון זירה כמשמעותה בפרק ז'3".

דניאל אילון: זאת בעצם הגדרת זירת מסחר כגורם מדווח עבור הסעיפים הרלוונטיים.

דניאל אילון: 3ב	תיקון סעיף 52כט     בסעיף 52כט(א)(1) לחוק העיקרי, במקום "או מסלקה" יבוא "או חברה בעלת רשיון זירה כהגדרתה בפרק ז'3, או מסלקה".

דניאל אילון: זאת סמכות השר לשנות את התוספת החמישית והשישית.

דניאל אילון: אנחנו השווינו את זירת מסחר למסלקה.

דניאל אילון: 3ג	תיקון סעיף 52נה     			בסעיף 52ה(א) לחוק העיקרי, אחרי פסקה (4) יבוא -     			"(5)	חברה בעלת רשיון זירה כמשמעותה בפרק ז'3".

דניאל אילון: זה  הגבלת עיסוק לנושא משרה בכירה בגוף מפוקח, ומכלילים את זירות מסחר בהגדרת גוף מפוקח.

דניאל אילון: 3ד	תיקון סעיף 52נו	     סעיף 52נו(1) לחוק העיקרי, אחרי "להתלות לתקופה קצובה רשיון" יבוא "לניהול זירת סוחר או היתר שליטה בחברה בעלת רשיון זירה שניתן למפר לפי חוק ניירות ערך, או רשיון".

דניאל אילון: זאת סמכות המותב והיא מותאמת גם לזירות מסחר.

דניאל אילון: 3ה	תיקון סעיף 52נט     			בסעיף 52נט לחוק העיקרי:     			(א)	בסעיף קטן (ד) אחרי "לפי סעיפים 36(ג)" יבוא "44כט".

גד סואן: את קוראת כל כך מהר.

דניאל אילון: אני קוראת לפרוטוקול.

דניאל אילון: אם יש משהו שמטריד אתכם, אני מניחה שתעצרו אותי.

גד סואן: היכן את נמצאת?

דניאל אילון: אני נמצאת בסעיף 3ה להצעה שהוא תיקון סעיף 52נט לחוק.

דניאל אילון: (3)	אחרי סעיף 4 יבוא -     		"(4א)	תיקון סעיף 54     			אחרי סעיף 54(ב)(7) לחוק העיקרי יבוא - 		 			"(7א)	חברה בעלת רשיון זירה כמשמעותה בפרק ז'3"|.

מרב תורג'מן: תוכלי להבהיר את נושא התרמית שיש כאן?

דניאל אילון: כן.

דניאל אילון: בסעיף התרמית – אני מזכירה – לצורך ההפרה המינהלית, ואני חוזרת ומדגישה לצורכה בלבד, ולא משנה דבר בעניין העבירות הפליליות, הוגדרה רשימה של גורמים מפוקחים שרק אותם ניתן לתקוף בסנקציה מינהלית.

דניאל אילון: בתוכה לא נכלל זירת סוחר חשבון עצמו כיוון שלא הייתה קיימת קודם לכן.

דניאל אילון: אנחנו מוסיפים אותה לרשימה.

דניאל אילון: כל אותם שחקנים בשוק שהם לא מחוץ לשוק לחלוטין.

דניאל אילון: (4ב)	תיקון סעיף 54ג     			בסעיף 54ג(ג), אחרי "לפי סעיפים 36(ג)" יבוא "44כט".

דניאל אילון: (4)	אחרי סעיף 8 יבוא - 		 		"8א.

דניאל אילון: תיקון התוספת החמישית     			בתוספת החמישית לחוק העיקרי אחרי פרט (8) יבוא:     "(8ב)	לא מילא אחר הוראה או דרישה שנתנה לו הרשות לפי סעיפים 44יח(ג) או 44כ(ב), (ד) או (ה), במועד שנקבע לכך.

דניאל אילון: (8ד)	פרסם או שיווק את הזירה בניגוד להוראות לפי סעיף 44כט(7).

דניאל אילון: כולם ישנים, הם היו קיימים בתיקון זירות מסחר וזאת רק התאמה.

דניאל אילון: 8ב	תיקון התוספת השישית     בתוספת השישית לחוק העיקרי בפרט 4, אחרי "בסעיף 50א" – יבוא "ולעניין חברת בעלת רשיון זירה כהגדרתה בפרק ז'3".

דניאל אילון: 8ג	תיקון התוספת השביעית     			בתוספת השביעית לחוק העיקרי -     			(א)	בחלק ב', אחרי פרט (א) יבוא:     "(5א)	לא עמד בתנאים    הקבועים בסעיף   44יג(ב)(1), (4) ו-(5), בניגוד להוראות סעיף 44יד.

דניאל אילון: (5ב)	נתן אשראי ללקוחותיו בניגוד להוראות סעיף 44טז(ב).

דניאל אילון: (5ג)	הפר חובת הודעה לפי סעיף 44כב או העביר אמצעי שליטה בניגוד להוראות סעיף 44כה.

דניאל אילון: (5ד)	חרג מרמת המינוף המותרת של המכשירים הפיננסיים הנסחרים בזירה, בניגוד להוראות לפי סעיף 44כט(1)".

דניאל אילון: (5ה)	לא שמר מסמכים או לא רשם עסקאות בהתאם להוראות לפי סעיף 44כט(5) או (9).

דניאל אילון: (5ו)	לא שמר מסמכים או לא רשם עסקאות בהתאם להוראות לפי סעיף 44כט(5) או (9).

דניאל אילון: (5ז)	פנה בהצעה לסחור בזירת סוחר בניגוד להוראות סעיף 44טו והיה עליו לדעת שהזירה אינה מנוהלת בידי חברה בעלת רשיון זירה, או בידי מי שרשאי לנהל זירת סוחר בלא רשיון.

דניאל אילון: "(4א)	ניהל זירת סוחר בלא רשיון זירה או בניגוד לתנאיו, בניגוד להוראות סעיף 44יג.

דניאל אילון: (4ב)	כלל בדיווח בפרסום מטעמו או במידע אחר שהיא מוסתר, פרט מטעה, ניגוד להוראות סעיף 44יז(ב), והיה עליו לדעת שיש בכך כדי להטעות משקיע סביר.

דניאל אילון: (4ג)	לא דיווח או לא מסר מידע במועד שנקבע לכך, או לא כלל בדיווח או במידע פרט שהיה עליו לכלול בו בניגוד להוראות לפי סעיף 44כח(א) או 44(כט)(4) או (8) והיה עליו לדעת שיש בכך בכדי להטעות את הרשות או לקוח סביר.

דניאל אילון: 7.	תחילה ותחולה     תחילתו של חוק זה, בכפוף לאמור בסעיפים קטנים (ב) עד (ה), 30 ימים מיום פרסומו (בסעיף זה – יום התחילה).

דניאל אילון: (ב)	סעיף 1 בחוק זה, פרקים ז'1, ז'2 ו-ח'1 לחוק הסדרת העיסוק בייעוץ השקעות, בשיווק השקעות ובניהול תיקי השקעות, התשנ"ה-1995 (בסעיף זה – חוק הייעוץ), כנוסחם בסעיף 2(10), 2(11) ו-2(14) לחוק זה ופרקים י', י'1 ו-יא'1 לחוק השקעות משותפות בנאמנות, התשנ"ד-1994 (בסעיף זה – חוק השקעות משותפות בנאמנות) כנוסחם בסעיף 3(19), 3(20) ו-3(25) לחוק זה יחולו על הפרות ועבירות שבוצעו לאחר יום התחילה, ואולם, היווה מעשה הפרה גם לפי נוסח החוק ערב יום התחילה, ניתן יהיה להפחית עיצומים כספיים לפי סעיף 52כ לחוק ניירות ערך, התשכ"ח-1968 (בסעיף זה – חוק ניירות ערך) כנוסחו בסעיף 1((10) בחוק זה, לפי סעיף 38ג לחוק הייעוץ כנוסחו בסעיף 2(10) לחוק זה ולפי סעיף 116 לחוק כנוסחו בסעיף 3(19) לחוק זה.

דניאל אילון: אני מסבירה את מה שכתוב כאן.

דניאל אילון: סעיף (א) אומר לנו שדרך כלל התחילה של החוק בתוך שלושים ימים מיום הפרסום.

דניאל אילון: למשל, הקמת הוועדה,  האופרציה צריכה לפעול תוך שלושים ימים.

דניאל אילון: יחד עם זאת כתוב שעניינים מסוימים התחולה היא רק ביחס להפרות ועבירות שבוצעו לאחר יום התחילה.

דניאל אילון: כך מונה סעיף (ב).

דניאל אילון: הטלת עיצומים כספיים, הליך אכיפה מינהלי, הסדר אכיפה והחמרת ענישה בחוק ניירות ערך.

דניאל אילון: אלה הדברים אליהם הפנינו באופן קונקרטי.

דניאל אילון: כל אלה יחולו רק על הפרות ועבירות חדשות ואנחנו מדגישים שגם אם מדובר במגבלת עיסוק שהיא דרך כלל לא נחשבת סנקציה ולכן כן אפשר להחיל אותה רטרואקטיבית, אנחנו החמרנו עם עצמנו וקבענו שגם כאן אנחנו נסתכל רק על הפרות ועבירות חדשות.

דניאל אילון: דבר שלישי שאנחנו אמרנו, באשר לעיצומים כספיים, הרי כבר אמרנו שכל ההגדלות וההקשחות יהיו רק כאשר יהיו תקנות ההפחתה, וגם זה כתוב כאן, אבל רצינו להקל עם החברות ואמרנו שניתן יהיה להשתמש בתקנות ההפחתה כיוון שזה תיקון רטרואקטיבי אשר הוא מקל בלבד גם ביחס להפרות שבוצעו ערב יום התחילה.

דניאל אילון: זה דבר שכתוב כאן בסעיף קטן (ב).

משה גפני: מה תעשו בשלושים ימים?

זוהר גושן: צריך למנות את החברים.

דניאל אילון: צריך להקים את הוועדה.

דניאל אילון: צריך למנות שישה חברים.

משה גפני: שלושים ימים?

משה גפני: את תקימי ועדה בשלושים ימים?

דניאל אילון: אני מניחה.

משה גפני: אם לא תהיה לך עבודה ברשות לניירות ערך, את מקימה ועדה בשלושים ימים, אני רוצה שתבואי אלי לדגל התורה.

משה גפני: שלושים ימים להקים ועדה?

משה גפני: בסדר.

משה גפני: נצטרך להכריע בזה.

משה גפני: זה לא פשוט.

זוהר גושן: מה לא פשוט?

משה גפני: זה לא פשוט.

משה גפני: אתה עושה חוק שאתה בשלושים ימים מיום קבלת החוק תעשה את כל הדברים האלה?

דניאל אילון: אני מצטערת, אני חושבת שלא דייקתי מפני שקודם כל אתה צריך שהסעיף שמאפשר את כינונה של הוועדה, כדי ששר המשפטים בכלל יפנה ויאתר מועמדים, הוא צריך סעיף מסמיך.

דניאל אילון: צריך להכניס אותם לחיים.

דניאל אילון: אני צריכה אפילו מיידי ואולי לא צריך אפילו את שלושים הימים.

שגית אפיק: צריך לעבור על הסעיפים ולראות איזה סעיפים צריך להכניס.

משה גפני: יצטרכו לעשות שינויים במועדים.

שגית אפיק: אי אפשר יהיה להגיד את זה בצורה כללית כזאת.

משה גפני: כן.

משה גפני: גם את אמרת נדמה לי.

דניאל אילון: את הדברים המיוחדים שזיהיתי, ציינתי ב-(ב).

שגית אפיק: גד שאל לעניין ההפחתה.

שגית אפיק: איך תקנות ההפחתה.

דניאל אילון: לא קראתי את העמוד האחרון אלא ישר הסברתי עד הסוף.

שגית אפיק: לא נורא.

שגית אפיק: תסבירי איך תקנות ההפחתה ייכנסו באופן רטרואקטיבי.

דניאל אילון: הסברתי שתקנות ההפחתה, אמרתי לגביהם שני דברים.

דניאל אילון: דבר אחד שאמרתי זה ששום דבר מחמיר – כלומר, לא ההטלה על יחידים, לא הגברת הסכומים, לא ההפרות החדשות – לא יחולו על הפרות שבוצעו לפני יום התחילה.

דניאל אילון: זה דבר אחד.

דניאל אילון: אמרתי שגם ההגדרות האלה לא יהיו עד שלא ייכנסו תקנות ההפחתה לתוקף.

דניאל אילון: דבר שלישי שאמרתי הוא שכיוון שאנחנו רוצים לאפשר הפחתה של סכומים גם ביחס להפרות שמתבצעות היום ומטילים עליהם סנקציות לפי התוספת החמישית הנוכחית, כתבנו מפורשות שניתן יהיה לבצע את זה ואני לא רואה שום בעיה כי הרי גם בתקנות זאת תחולה, זאת רק הפחתה.

דניאל אילון: אמרנו שאנחנו מוכנים.

דניאל אילון: זאת הייתה בקשה של איגוד החברות ונעתרנו לה.

משה גפני: יש לכם הערות לגבי סעיפי התחולה?

נתי שילה: לא לגבי הסעיפים האחרים אין הערות.

משה גפני: בסדר.

משה גפני: תמשיכי להקריא.

דניאל אילון: (ג)	תחילתם של פרק ח'3 והתוספות החמישית והשישית לחוק ניירות ערך כנוסחם בסעיף 1(10), (24) ו-(25) לחוק זה, למעט ההוראות בפרק ח'3 לחוק ניירות ערך המוחלות בפרק ח'4 לחוק ניירות ערך כנוסחו בסעיף 1(11) לחוק זה, במועד תחילתן של תקנות לפי סעיף 52כ(ב) לחוק ניירות ערך כנוסחו בסעיף 1(10) לחוק זה.

דניאל אילון: (ד)	תחילתם של פרק ז'1 והתוספות השנייה והשלישית לחוק הייעוץ, כנוסחם בסעיף 2(10) ו-(16) לחוק זה, במועד תחילתן של תקנות לפי סעיף 38ג(ב) לחוק הייעוץ כנוסחו בסעיף 2(10) לחוק זה.

דניאל אילון: (ה)	תחילתם של פרק י' והתוספות הראשונה והשנייה לחוק השקעות משותפות בנאמנות כנוסחם בסעיף 3(19) ו-(26) לחוק זה, במועד תחילתן של תקנות לפי סעיף 116(ב) לחוק השקעות משותפות בנאמנות כנוסחו בסעיף 3(19) לחוק זה.

דניאל אילון: (ו)	תחילתם של סימנים ב' עד ד' בפרק ח'4 לחוק ניירות ערך, של ביטול פרק ז' לחוק הייעוץ, של פרק ז'2 לחוק הייעוץ ושל פרק י'1 לחוק השקעות משותפות, כנוסחם בסעיף 1(11), 2(9), 2(11) ו-3(20) לחוק זה, במועד קביעת סדרי דין לעבודת ועדת האכיפה המינהלית לפי סעיף 52לח(א) לחוק ניירות ערך כנוסחו בסעיף 1(11) לחוק זה.

דניאל אילון: זה בעצם הסימן שעוסק בהקמת הוועדה שעתידה לקבוע את סדרי הדין לדיוניה והוא ייכנס לתוקף לאחר שייקבעו סדרי הדין האלה ובכפוף למה שנקבע למגבלות סדרי הדין בפרק עצמו.

דניאל אילון: יתר תפקודי הוועדה יחולו לאחר קביעת סדרי הדין.

דניאל אילון: (ז)	תחילתו של סעיף 5 לחוק זה, במועד תחילתו של חוק בתי המשפט (תיקון מספר 59), התש"ע-2010 או במועד תחילתו של חוק זה, לפי המאוחר.

דניאל אילון: קרי, ב-15 בדצמבר 2010 או אם החוק הזה ייכנס משום מה מאוחר יותר, אנחנו מאוד מקווים שלא, אז.

דניאל אילון: (ח)	תחילתו של סעיף 6 לחוק זה, במועד תחילתן של תקנות לפי סעיף 44יג ו-44כט לחוק ניירות ערך (תיקון מספר 42), התש"ע-2010 או במועד תחילתו של חוק זה, לפי המאוחר.

דניאל אילון: כפי שהסברתי קודם לכן לעניין תיקון חוק זירות מסחר.

דניאל אילון: זה יהיה או במועד שבו ייכנסו לתוקף התקנות מכוחו או במועד תחילתו של חוק זה, לפי המאוחר.

דניאל אילון: 8.	הוראות מעבר     הליך משמעתי שהיה תלוי ועומד בפני ועדת משמעת לפי פרק ז' לחוק הייעוץ ערב ביטולו כאמור בסעיף 2(9) לחוק זה, שעניינו מעשה או מחדל המהווה הפרה לפי סעיף 38ה לחוק הייעוץ כנוסחו בסעיף 2(11) לחוק זה, יידון, לאחר מועד ביטולו של פרק ז' כאמור, בפני ועדת האכיפה המינהלית בהתאם להוראות פרק ז'2 לחוק הייעוץ כנוסחו סעיף 2(11) לחוק זה.

דניאל אילון: הוראת המעבר נועדה להעביר הליכים תלויים ועומדים ככל שיש כאלה – כמדומני יש רק אחד כזה ולא בטוח שעוד יהיה עד למועד כניסה לתוקף – מוועדת המשמעת עד לוועדת אכיפה מינהלית כיוון שזו הראשונה מתבטלת בחוק.

שגית אפיק: נתבקשתם בישיבה הזאת לשקול הוראת מעבר לעניין נאמנים וחתמים שקיימים.

דניאל אילון: כן, אמרנו שנשקול.

דניאל אילון: את זה בחיוב.

משה גפני: תודה רבה.

משה גפני: סיימת?

דניאל אילון: כן.

משה גפני: רבותיי, ברוך השם סיימנו להקריא את הכל.

משה גפני: נצטרך לנסח את כל מה שדיברנו גם היום.

משה גפני: יהיו דברים שנצטרך לעשות בהם שינויים, גם בתחילה וגם בהוראות המעבר.

משה גפני: אני מבקש מכם להיות בקשר עם הלשכה המשפטית ולנסח אותם.

משה גפני: אנחנו נתאם מועד ונודיע במהלך השעות הקרובות מתי תתקיים הישיבה.

משה גפני: הישיבה הבאה תהיה ישיבה של הכרעות.

יעקב אדרי: שאלה שנוגעת לחוק עצמו.

יעקב אדרי: יש בכוונתכם להטיל קנסות על העובדים של הבנקים?

יעקב אדרי: בחוק הזה יש הטלת קנסות על עובדים שהיו בשליחות של המעסיק?

דניאל אילון: חלק מעובדי הבנקים, 90 אחוזים ממערך הייעוץ מועסק על ידי הבנקים.

דניאל אילון: כל הפרות של חוק הייעוץ הם על ידי בעלי רשיון שמועסקים על ידי הבנקים.

יעקב אדרי: זה מוטל על העובד?

דניאל אילון: זה מוטל גם על העובד אבל בסכומים שמותאמים לו.

דניאל אילון: זה אחד מהדברים שיבואו לדיון, באיזה מידה צריך לצמצם את זה.

יעקב אדרי: אם זה יידון, יש לי זמן.

יעקב אדרי: אין לי בעיה.

יעקב אדרי: בסדר.

גד סואן: נושא הקנסות, הפיקוח והשיפוי, אמרו שיידון כאן.

משה גפני: קיבלת תשובה?

יעקב אדרי: כן.

יעקב אדרי: התשובה הייתה שזה יידון.

משה גפני: הישיבה הבאה שתתואם תהיה ישיבה של הכרעות בדברים שבחלקם גם דיברנו וסוכמו וחלקם ככל הנראה יהיו בוויכוח ויצטרכו להיות מוכרעים על ידי חברי הוועדה.

משה גפני: נודיע לגופים על המועד בו תתקיים הישיבה בה לא יהיו דיונים אלא הצבעות.

משה גפני: זאת אומרת, כל גוף שנוגע לעניין הזה יוכל לומר את עמדתו אבל לא פילוסופיה ולא כלום, אלא מה עמדתו ומה הוא מבקש שחברי הוועדה יצביעו.

משה גפני: אם יש ויכוחים, אני מקווה שעד הישיבה לא יהיו ויכוחים אלא נגיע להסכמות, אבל אם לא, אנחנו נגיע לסופיות הדיון בעזרת השם.

משה גפני: אני מודה לכם.